صحيح مسلم – كتاب الإيمان (އީމާންކަން ނަންގަނެފައިވާ ފޮތް) –5– DhiSalafiyyah\nصحيح مسلم – كتاب الإيمان (އީމާންކަން ނަންގަނެފައިވާ ފޮތް) – 5\n28/01/2021 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާދިސަލަފިއްޔާ\n3 – އިސްލާމުކަމުގެ ރުކުންތަކާ ބެހޭގޮތުން ސުވާލުކުރުން ނަންގަނެފައިވާ ބާބު\n10 – (12) حَدَّثَنِي عَمْرُو بْنُ مُحَمَّدِ بْنِ بُكَيْرٍ النَّاقِدُ، حَدَّثَنَا هَاشِمُ بْنُ الْقَاسِمِ أَبُو النَّضْرِ، حَدَّثَنَا سُلَيْمَانُ بْنُ الْمُغِيرَةِ، عَنْ ثَابِتٍ، عَنْ أَنَسِ بْنِ مَالِكٍ، قَالَ: نُهِينَا أَنْ نَسْأَلَ رَسُولَ اللهِ صَلَّى اللهُ عَلَيْهِ وَسَلَّمَ عَنْ شَيْءٍ، فَكَانَ يُعْجِبُنَا أَنْ يَجِيءَ الرَّجُلُ مِنْ أَهْلِ الْبَادِيَةِ الْعَاقِلُ، فَيَسْأَلَهُ، وَنَحْنُ نَسْمَعُ، فَجَاءَ رَجُلٌ مِنْ أَهْلِ الْبَادِيَةِ، فَقَالَ: يَا مُحَمَّدُ، أَتَانَا رَسُولُكَ فَزَعَمَ لَنَا أَنَّكَ تَزْعُمُ أَنَّ اللهَ أَرْسَلَكَ، قَالَ: «صَدَقَ»، قَالَ: فَمَنْ خَلَقَ السَّمَاءَ؟ قَالَ: «اللهُ»، قَالَ: فَمَنْ خَلَقَ الْأَرْضَ؟ قَالَ: «اللهُ»، قَالَ: فَمَنْ نَصَبَ هَذِهِ الْجِبَالَ، وَجَعَلَ فِيهَا مَا جَعَلَ؟ قَالَ: «اللهُ»، قَالَ: فَبِالَّذِي خَلَقَ السَّمَاءَ، وَخَلَقَ الْأَرْضَ، وَنَصَبَ هَذِهِ الْجِبَالَ، آللَّهُ أَرْسَلَكَ؟ قَالَ: «نَعَمْ»، قَالَ: وَزَعَمَ رَسُولُكَ أَنَّ عَلَيْنَا خَمْسَ صَلَوَاتٍ فِي يَوْمِنَا، وَلَيْلَتِنَا، قَالَ: «صَدَقَ»، قَالَ: فَبِالَّذِي أَرْسَلَكَ، آللَّهُ أَمَرَكَ بِهَذَا؟ قَالَ: «نَعَمْ»، قَالَ: وَزَعَمَ رَسُولُكَ أَنَّ عَلَيْنَا زَكَاةً فِي أَمْوَالِنَا، قَالَ: «صَدَقَ»، قَالَ: فَبِالَّذِي أَرْسَلَكَ، آللَّهُ أَمَرَكَ بِهَذَا؟ قَالَ: «نَعَمْ»، قَالَ: وَزَعَمَ رَسُولُكَ أَنَّ عَلَيْنَا صَوْمَ شَهْرِ رَمَضَانَ فِي سَنَتِنَا، قَالَ: «صَدَقَ»، قَالَ: فَبِالَّذِي أَرْسَلَكَ، آللَّهُ أَمَرَكَ بِهَذَا؟ قَالَ: «نَعَمْ»، قَالَ: وَزَعَمَ رَسُولُكَ أَنَّ عَلَيْنَا حَجَّ الْبَيْتِ مَنِ اسْتَطَاعَ إِلَيْهِ سَبِيلًا، قَالَ: «صَدَقَ»، قَالَ: ثُمَّ وَلَّى، قَالَ: وَالَّذِي بَعَثَكَ بِالْحَقِّ، لَا أَزِيدُ عَلَيْهِنَّ، وَلَا أَنْقُصُ مِنْهُنَّ، فَقَالَ النَّبِيُّ صَلَّى اللهُ عَلَيْهِ وَسَلَّمَ: «لَئِنْ صَدَقَ لَيَدْخُلَنَّ الْجَنَّةَ».\nއަނަސް ބުން މާލިކުގެ އަރިހުން ރިވާވެގެން އައިސްފައިވެއެވެ. އެކަލޭގެފާނު ވިދާޅުވިއެވެ. ފަހެ، (ޟަރޫރަތެއް ނެތި) ﷲ ގެ ރަސޫލާ صلى الله عليه وسلم އާ ސުވާލުކުރުން ތިމަންމެނަށް ނަހީ ކުރެވުނެވެ. އެހެންވެ، ބާދިޔާގެ އަހުލުވެރިންގެ ތެރެއިން ބުއްދިވެރި މީހަކު އައިސް، ތިމަންމެން އަޑުއަހަން ތިއްބާ، އެކަލޭގެފާނާ ސުވާލުދެންނެވުމުން ތިމަންމެން އުފާކުރަމެވެ.\nފަހެ، ބާދިޔާގެ އަހުލުވެރިންގެ ތެރެއިން މީހަކު އައިސް ދެންނެވިއެވެ. “އޭ މުޙައްމަދެވެ! ކަލޭގެފާނު ފޮނުއްވި މީހަކު ތިމަންމެންގެ ގާތަށް އައެވެ. ފަހެ، އެބޭކަލަކު ތިމަންމެންގެ ގާތުގައި ދަޢުވާކުރީ، ﷲ ކަލޭގެފާނު ރަސޫލުކަމާއިގެން ފޮނުއްވިކަމަށެވެ.”\nއެކަލޭގެފާނު ޙަދީޘްކުރެއްވިއެވެ. “އެއީ ތެދެކެވެ.”\nއެމީހާ ދެންނެވިއެވެ. “ފަހެ، އުޑު ޚަލްޤުކުރެއްވީ ކާކު ހެއްޔެވެ؟”\nއެކަލޭގެފާނު ޙަދީޘްކުރެއްވިއެވެ. “ﷲ އެވެ.”\nއެމީހާ ދެންނެވިއެވެ. “ފަހެ، ބިން ޚަލްޤުކުރެއްވީ ކާކު ހެއްޔެވެ؟”\nއެމީހާ ދެންނެވިއެވެ. “ފަހެ، މިފަރުބަދަތައް ލެއްވީ ކާކު ހެއްޔެވެ؟ އަދި އޭގައިވާހާ އެއްޗެއް ލެއްވީވެސް ކާކު ހެއްޔެވެ؟”\nއެމީހާ ދެންނެވިއެވެ. “ފަހެ، އުޑާއި ބިން ޚަލްޤުކުރައްވައި، މިފަރުބަދަތައް ލެއްވި ފަރާތް ގަންދީ ބުނަމެވެ. ﷲ ކަލޭގެފާނު ރަސޫލުކަމައިގެން ފޮނުއްވީ ހެއްޔެވެ؟”\nއެމީހާ ދެންނެވިއެވެ. “އަދި ކަލޭގެފާނު ފޮނުއްވި އެބޭލަކު ތިމަންމެންގެ ގާތުގައި ދަޢުވާކުރީ، ތިމަންމެންގެ މައްޗަށް ރެއާ ދުވާލު ފަސް ނަމާދު ވާކަމަށެވެ.”\nއެމީހާ ދެންނެވިއެވެ. “ކަލޭގެފާނު ރަސޫލުކަމާއިގެން ފޮނުއްވި ފަރާތް ގަންދީ ބުނަމެވެ. ﷲ ކަލޭގެފާނަށް އެކަމަށް އަމުރުކުރެއްވީ ހެއްޔެވެ؟”\nއެމީހާ ދެންނެވިއެވެ. “އަދި ކަލޭގެފާނު ފޮނުއްވި އެ ބޭކަލަކު ތިމަންމެންގެ ގާތުގައި ދަޢުވާކުރީ، ތިމަންމެންގެ މުދަލުން ޒަކާތް ދިނުން ތިމަންމެންގެ މައްޗަށް ވާކަމަށެވެ.”\nއެމީހާ ދެންނެވިއެވެ. “އަދި ކަލޭގެފާނު ފޮނުއްވި އެ ބޭކަލަކު ތިމަންމެންގެ ގާތުގައި ދަޢުވާކުރީ، (ކޮންމެ) އަހަރެއްގެވެސް ރަމަޟާން މަހު ރޯދަ ހިފުން ތިމަންމެންގެ މައްޗަށް ވާކަމަށެވެ.”\nއެމީހާ ދެންނެވިއެވެ. “އަދި ކަލޭގެފާނު ފޮނުއްވި އެބޭކަލަކު ތިމަންމެންގެ ގާތުގައި ދަޢުވާކުރީ، ކުޅަދާނަކަން ލިބިގެންވާ މީހާ ގެފުޅަށް ގޮސް ޙައްޖުވާން ޖެހޭނެކަމުގައެވެ.”\nوَزَعَمَ رَسُولُكَ أَنَّ عَلَيْنَا حَجَّ الْبَيْتِ مَنِ اسْتَطَاعَ إِلَيْهِ سَبِيلًا\n(އަނަސްގެފާނު) ވިދާޅުވިއެވެ. “ދެން އެމީހާ ފަސްދީފިއެވެ.”\nއެމީހާ ބުންޏެވެ. “ޙައްޤާއިގެން ކަލޭގެފާނު ފޮނުއްވި ފަރާތް ގަންދީ ބުނަމެވެ! އެކަންކަމަށް އެއްވެސް އެއްޗެއް އިތުރެއްވެސް ނުކުރާނަމެވެ. އަދި އުންޏެއްވެސް ނުކުރާނަމެވެ.”\nފަހެ. ނަބިއްޔާ صلى الله عليه وسلم ޙަދީޘްކުރެއްވިއެވެ. “އޭނާ އެކަމުގައި ތެދުވެރިވެއްޖެނަމަ، އޭނާ ސުވަރުގެ ވަންނާނެއެވެ.”\n11 – (…) حَدَّثَنِي عَبْدُ اللهِ بْنُ هَاشِمٍ الْعَبْدِيُّ، حَدَّثَنَا بَهْزٌ، حَدَّثَنَا سُلَيْمَانُ بْنُ الْمُغِيرَةِ، عَنْ ثَابِتٍ، قَالَ: قَالَ أَنَسٌ: كُنَّا نُهِينَا فِي الْقُرْآنِ أَنْ نَسْأَلَ رَسُولَ اللهِ صَلَّى اللهُ عَلَيْهِ وَسَلَّمَ عَنْ شَيْءٍ وَسَاقَ الْحَدِيثَ بِمِثْلِهِ.\nއަނަސްގެފާނުގެ އަރިހުން ރިވާވެގެން އައިސްފައިވެއެވެ. އެކަލޭގެފާނު ވިދާޅުވިއެވެ. “ފަހެ، (ޟަރޫރަތެއް ނެތި) ﷲ ގެ ރަސޫލާ صلى الله عليه وسلم އާ ސުވާލުކުރުން، ޤުރުއާނުގައި ތިމަންމެނަށް ނަހީ ކުރެވުނެވެ.” އަދި ކުރީގެ ރިވާޔަތާ އެއްފަދައިން ރިވާކުރެއްވިއެވެ.


SunOnline: Ronaldo ah ithuru record eh\nރޮނާލްޑޯއަށް އިތުރު ރެކޯޑެއް\nޝައިހާން ޒަރީރު 24 Apr 2022, 10:31\nމިއަދުގެ މެޗުގައި ލަނޑު ޖެހުމަށްފަހު ރޮނާލްޑޯ\nއިނގިރޭސި ޕްރިމިއާ ލީގުގައި އާސެނަލްއާ ދެކޮޅަށް ކުޅުނު މެޗުގައި ކާމިޔާބުކުރި ލަނޑާއެކު ކްރިސްޓިއާނޯ ރޮނާލްޑޯ ރެކޯޑެއް ހަދައިފިއެވެ.\nއިއްޔެ ކާމިޔާބު ކުރި ލަނޑަކީ ރޮނާލްޑޯ ޕްރިމިއާ ލީގުގައި ކާމިޔާބުކުރި 100 ވަނަ ލަނޑެވެ. އަދި އޭނާ ވަނީ ސްޕެނިޝް ލަލީގާގައި ވެސް 100 ލަނޑު ޖަހާފައެވެ. އެހެންކަމުން، އޭނާ ވެފައިވަނީ ޕްރިމިއާ ލީގާއި ލަލީގާގައި 100 ލަނޑު ޖެހި ފުރަތަމަ ކުޅުންތެރިޔާއަށެވެ.\nރޮނާލްޑޯ ވަނީ ލަލީގާގައި ރެއާލަށް 292 މެޗު ކުޅެދީ، އެ ޓީމާއެކު 311 ލަނޑު ކާމިޔާބުކޮށްފައެވެ. އަދި އޭނާ ވަނީ މި ފަހުން ޔުނައިޓެޑަށް ބަދަލުވެ 16 ޕްރިމިއާ ލީގުގައި 16 ލަނޑު ޖަހާފައެވެ. މީގެ ކުރިން ވެސް ރޮނާލްޑޯ ޔުނައިޓެޑަށް ކުޅެފައިވާއިރު، އޭރު އޭނާ ވަނީ ޕްރިމިއާ ލީގުގައި އެ ޓީމާއެކު 84 ލަނޑު ޖަހާފައެވެ.\nމީގެ އިތުރުން ރޮނާލްޑޯއަކީ ފުޓުބޯޅައިގެ ތާރީޚުގައި ވެސް އެންމެ ގިނަ ލަނޑު ޖެހި ކުޅުންތެރިޔާއެވެ. އަދި އޭނާ އަކީ ޗެމްޕިއަންސް ލީގުގައި ވެސް އެންމެ ގިނަ ލަނޑު ޖެހި ކުޅުންތެރިޔާއެވެ.\nރޮނާލްޑޯ ވަނީ ދުނިޔޭގެ މޮޅު ކުޅުންތެރިޔާއަށް ދޭ ބެލެންޑިއޯ އެވޯޑު ފަސް ފަހަރު ހޯދާފައެވެ. މި އެވޯޑު އެންމެ ގިނައިން ހޯދާފައިވަނީ އާޖެންޓީނާގެ ލިއޮނެލް މެސީއެވެ. އޭނާ ވަނީ މި އެވޯޑު ހަތް ފަހަރު ހޯދާފައެވެ.\nމީގެ އިތުރުން ރޮނާލްޑޯ ވަނީ ޔޫރަޕުގެ ރަން ބޫޓު ހަތަރު ފަހަރު ހޯދާފައެވެ. ހަ ފަހަރު މި ބޫޓު ހޯދައިގެން ކުރީގައި އޮތީ މެސީއެވެ.\nނުނޭޒް ދާންބޭނުންވަނީ ލިވަޕޫލަަށް


ވެއްޔާނުލާ ގަސްހެއްދުން2— Ihavandhoo.com\n26 ޖުލައި 20130ފަތުޙުﷲ އަޙުމަދު ރަޝީދު\nމޫތައް އެއްޗެއްގައި ހަރުލާގޮތަށް ހުންނަ ނިޒާމުތަކަށް ނުވަތަ އެފަދަ އެއްޗެއްސަށް ކިޔާނީ ރޫޓީން މީޑިއާ ޓެކްނިކްއެވެ. މިއީ ގައު، އަކިރި، ކޮށި ބޮނބި، ކީހުކުނޑި، ބޮނބިކުނޑި ފަދަ އެއްޗެއްގައި މޫތަށް ހަރުލާގޮތަށް ހުރުމެވެ. މި ގޮތަށް ގަސްހައްދާއިރު ގަހަށް އަޅާ ފެނާއި ކާނާ ދައުރެއް ނުވާނެއެވެ. ކާނާ އާއި ފެން އަޅާނީ ގަހަށް ބޭނުންވާ މިންވަރަށް އެކަންޏެވެ. ނުވަތަ ޑްރިފްޓް އިގިރޭޝަން ސިސްޓަމެއް ބޭނުންކޮށްގެންނެވެ. ގަސްއިންދުމަށްޓަކައި ޕްލާސްޓިކް ކޮތަޅު، ސިމެންތިހުސްކުރި ގޯނި، ޓައްޕު، ކައްކާތެޔޮ ހުސްކުރި ހަން، ބާލިދީ، އުނބުގަނޑު ފަދަ ޕްލާސްޓިކް ނުވަތަ ރަބަރު ތަކެތި ބޭނުންކުރެވިދާނެއެވެ. ދޮންނަކުނޑި (އޯމޯ) ހުސްކުރާ އުރަ ރަނގަޅަށް ސާފުކޮށްލުމަށްފަހު އެތެރެފުށް ބޭރަށް، ބޭރުފުށް އެތެރެއަށްވާ ގޮތަށް ފުށުން ޖަހާލުމަށްފަހު ބޭނުންކުރެވިދާނެއެވެ. ގަސްއިންދަން ބޭނުންކުރާ އެތީގައި ފެން ހަރު ނުލާނޭހެން ލޯވަޅުތަކެއް އެޅުމަށް ސަމާލުވާންވާނެއެވެ. ލޯވަޅުތައް އަޅާއިރު ސީދާ ފުލުން އެޅުމުގެ ބަދަލުގައި ކޮތަޅުގެ ފުޅުގެ ކުޑަ ތަންކޮޅެއް މަތިން ލޯވަޅު އެޅުމަށް ސަމާލުކަންދޭން ވާނެއެވެ. އެހެންނޫނީ ކޮތަޅުގެ ތެރެއަށް ކިލާފަނި ޒާތުގެ ސޫފިތައް ވަދެ ގަހުގެ މޫތަކަށް ހަމަލާ ދީފާނެއެވެ. މިފަދަ ނިޒާމެއްގެ އެހީގައި މިރުސް، ބަށި، ޓޮމާޓޯ، ކެބެޖް، ސްވީޓް މިލަން ފަދަ ތަކެތި ކާމިޔާބުކަމާއެކު ހެއްދިދާނެއެވެ.\nވޯޓަރ ކަލްޗަރ ނުވަތަ ފެނުގައި ގަސްހެއްދުން\n1. ޑީޕް ވޯޓަރ ކަލްޗަރ\nމިއީ ފެންހަރުލާނެ ފަދަ ކަންވާރަކަށް ފެންއަޅައިގެން އޭގައި ގަސް އިންދޭނެ އިންތިޒާމުތައްކޮށްގެން ގަސް ހެއްދުމެވެ. މިސިސްޓަމުގައި ގަސްހުންނާނީ ގަހުގެ ބުޑު ފުޅިމަދު މަތިގަނޑެއް ފަދައެއްޗެއްގައި މޫތައް ފެންގަނޑުގެ ތެރޭގައި ފެތުރިފައި އޮންނަ ގޮތަށެވެ. އަދި ފެންގަޑަށް އިރުގެ އަލި ނޭޅޭނެހެން ރަނގަޅަށް ބަންދުކުރުމަށް ސަމާލުވާންވާނެއެވެ. އެހެންނޫނީ، ފެންގަނޑުގައި ފެހި ޖަހާފާނެއެވެ. މިވައްތަރުގެ ސިސްޓަމްގައި ރަނގަޅަށް ހެއްދޭނީ ފަތުގެ ބާވަތްތަކެވެ. މިގޮތުން، ލެޓިއުސް، ކަންކުން، ކުދީނާފަތް ފަދަ ތަކެއްވާއި ކިއުކަންބާ ހެއްދިދާނެއެވެ.\n2. ނިއުޓްރިއެންޓް ފިލްމް ޓެކްނިކް (އެން އެފް ޓީ) ނުވަތަ ހޮޅި ނިޒާމު\nމިއީ އެސްލޯނު ހޮޅި ފަދަ އެއްޗެހީގައި ޕަންޕު ބޭނުން ކޮށްގެން ފެންދައުރުވާ ގޮތަށް ހުންނަ ސިސްޓަމްގައި ގަސް ހެއްދުމެވެ. މިސިސްޓަމްގައި ފެންހުންނާނީ ވަރަށް ކުޑަކޮށެވެ. އެއީ ފެން އެއްކޮޅުން އެޅިގެންގޮސް މޫތަކުގައި ޖެހިގެން އަނެއްކޮޅުން ފައިބައިގެންދާ ގޮތަށެވެ. މިވައްތަރުގެ ސިސްޓަމް ބޭނުން ފަރުމާއަކަށް ބޭނުން ސައިޒަކަށް ހެދިދާނެއެވެ. މިވައްތަރުގެ ސިސްޓަމުގައި ގިނަބާވަތްތަކުގެ ތަރުކާރީ އާއި މޭވާ ފުޅާ ދާއިރާއެއްގައި ވިޔަފާރި އުޞޫލުން ކުރިއަށް ގެންދެވިދާނެއެވެ. މިގޮތުން، ކިއުކަންބާ، ކަރާ ނުވަތަ މެލަން، ލެޓިއުސް، ފަދަ ބާވަތްތައް ފަސޭހަކަމާއެކު ހެއްދިދާނެއެވެ.\n3. ވިކް ސިސްޓަމް ނުވަތަ ފީތާ ބޭނުންކުރާ ނިޒާމް\nމިއީ ގަހަށް ބޭނުންވާ ކާނާ އާއި ފެން ފީތާ އެއްގެ އެހީގައި ނެގޭނެ އުޞޫލަކަށް ފަރުމާ ކުރެވޭ ނިޒާމެވެ. މިފަދަ ނިޒާމުގައި ފެން އަޅާނެ ޓައްޕެއް ނުވަތަ ބާލިދީ އެއްގެ އިތުރުން ގަސް އިންދާނެ އެއްޗެއް ބޭނުންކުރެވިދާނެއެވެ. ގަސްއިންދާ އެތީގެ ތިރިން ލޯވަޅުތަކެއް ކަނޑާ އެލޯވަލުތަކުން އުއި ފޮތިން ފީތާ ހެދުމަށް ފަހު ފެންގަނޑުގެ ތެރެއަށް ދޫކޮށްލާނީއެވެ. މިފަދަ ނިޒާމުގެ ފުރިހަމަ މިސާލަކީ ފުޅިބައްތި އެވެ. މި ފަދަ ނިޒާމެއް އަމިއްލަފުޅަށް ތައްޔާރު ކުރެވިދާނެއެވެ. މިގޮތުން ތަޖުރިބާ ކުރުމަށްޓަކައި ކުރެވިދާނެ ފަސޭހަ މަސައްކަތެއް ދެން އަންނަ ބައިގައި ހިމަނާނަމެވެ. (ނުނިމޭ)


އއ. މާޅޮހު ކައުންސިލްގެ ރައީސް\nއއ. މާޅޮހު ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nއއ. މާޅޮހު ކައުންސިލްގެ މެންބަރު\nAa. Atoll, Male - 2\nHulhumale, Ehenihen - 20


Inter school badminton mubaarathugai baiverivumuge furusathu hulhuvaalaifi - vNews.mv\nއިންޓަ ސުކޫލް ބެޑްމިންޓަން މުބާރާތުގައި ބައިވެރިވުމުގެ ފުރުސަތު ހުޅުވާލައިފި\nމުހައްމަދު ޝާން އަބްދުﷲ 11 February 2019, 10:12\nބެޑްމިންޓަން އެސޯސިއޭޝަނުން އިންތިޒާމް ކޮށްގެން ބޭއްވުމަށް ހަމަޖެހިފައިވާ 16 ވަނަ އިންޓަ ސުކޫލް ބެޑްމިންޓަން މުބާރާތުގައި ބައިވެރިވުމުގެ ފުރުސަތު ހުޅުވާލައިފި އެވެ.\nބެޑްމިންޓަން އެސޯސިއޭޝަނުން ބުނީ، މިމުބާރާތުގެ ޓީމް އިވެންޓުގައި ބައިވެރިވާން ބޭނުންވާ އެންމެހައި ސްކޫލް، މަދަރުސާތަކުންނާއި އަމިއްލަ އިވެންޓުތަކުގައި ބައިވެރިވާން އެދޭ އެންމެހައި ސްކޫލް މަދަރުސާތަކުގެ ދަރިވަރުން މުބާރާތުގައި ބައިވެރިވުމަށް އެދޭ ފޯމް ފުރުމަށްފަހު ސްކޫލް މެދުވެރިކޮށް މިމަހުގެ 21 ވަނަ ދުވަހުގެ ކުރިން އެ އެސޯސިއޭޝަނަށް ފޯމް ހުށަހަޅަން ޖެހޭނެ ކަމަށެވެ.\nބެޑްމިންޓަން އެސޯސިއޭޝަނުން ބުނީ، މުބާރާތުގައި ބައިވެރިވާން އެދޭ ފޯމް އެއެސޯސިއޭޝަންގެ ވެބްސައިޓުން ޑައުންލޯޑް ކުރެވޭނެ ކަމަށާއި އިތުރު މައުލުމާތު ސާފްކުރަން ބޭނުންވާ ފަރާތްތަކުން ސަރުކާރު ބަންދުނޫން ކޮންމެ ދުވަހެއްގެ ހެނދުނު 9:00 އިން ހަވީރު 16:00 އަށް އއެސޯސިއޭޝަންގެ ފޯން ނަންބަރު 3314057 އަށް ގުޅުމުން ލިބޭނެ ކަމަށެވެ.\nމީގެއިތުރުން ބެޑްމިންޓަން އެސޯސިއޭޝަނުން ބުނީ، އަންހެން އަދި ފިރިހެން ކުދިންނަށް ހުޅުވާލައިގެން ކުރިއަށްގެންދާ މިމުބާރާތުގެ ޓީމް އިވެންޓުބައި ތިން އުމުރު ފުރައަށް ބަހާލާފައިވާއިރު އެ އުމުރު ފުރާތަކަކީ 14 އަހަރުންދަށް، 16 އަހަރުންދަށް، އަދި 19 އަހަރުން ދަށުގެ އުމުރުފުރާ ކަަމަށެވެ. އަދި މުބާރާތުގެ އަމިއްލަ އިންވެންޓުތައް ކުރިއަށް ގެންދިއުމަށްހަމަޖެހިފައި ވަނީ 12 އަހަރުން ދަށުގެ ސިންގަލްސް ، 14 އަހަރުން ދަށުގެ ސިންގަލްސް ޑަބަލްސް، 16 އަހަރުން ދަށުގެ ސިންގަލްސް ޑަބަލްސް އަދި މިކްސްޑަބަލްސްގެ އިތުރުން 19 އަހަރުން ދަށުގެ ސިންގަލްސް ޑަބަލްސް އަދި މިކްސްޑަބަލްސްއަށް ބަހާލައިގެން ކަމަށެވެ.\nމިމުބާރާތް ކުރިއަށް ގެންދިއުމަށް ހަމަޖެހިފައި ވަނީ އަންނަ މާޗް މަހުގެ ހަތް ވަނަ ދުވަހުން ފެށިގެން މާޗް މަހުގެ 16 ވަނަ ދުވަހުގެ ނިޔަލަށެވެ.


ކަފުން ވެވިފާ…08 | Esfiya - Dhivehi Vaahaka Site\nހިތާމަ ލޯބި September 25, 2019\nހެންވޭރު މޫންލައިޓް ގެ ހުންނަ މަގަށް ވަދެވުމާއިއެކު، ރައިންގެ ހިތް ބާރުބާރަށް ތެޅިގަތެވެ. އެއިން ހިސާބަކުވެސް މީހަކު ފެންނަން ނެތްއިރު، މަގުވެސް އޮތީ ފުދޭވަރަކަށް އަނދިރިކޮށެވެ. ސައިކަލު ޕާކިން ޒޯނުގައި ބެހެއްޓުމަށްފަހު، ފަހަރަކު ގެއެއްގެ ނަން ބޯޑަށް ބަލަމުން ރައިން ކުރިޔަށް ދިޔައެވެ. ވަކި ހިސާބަކަށް ދިޔަތަނައި ފަހަތުން މީހެއްގެ ހިލަންވެގެން ފަސްއެނބުރި ބަލައިލައިފިއެވެ.\nކުއްލިއަކަށް ބޮލަށް އަރައިގެންދިޔަ ހަމަލާ އާއިއެކު މުޅި ތަން އެނބުރިގަތްހެން ރައިންއަށް ހީވިއެވެ. މަންޒަރު ފުސްވެގެންދިޔަ ވަގުތު ކުރިމަތިން ހިޔަންޏެއްހެން ފެނުނީ ފިރެހެނެއްކަން ޤައިމުވިއެވެ. ރައިން އޭނާގެ ބޮލުގައި ދެއަތުން ހިފަހައްޓާލިއެވެ. ނަމަވެސް ޖެހިލެއް ބާރުކަމުން ނިތްކުރިމަތިން ފަޅައިގެން ގޮސް ލޭތައް އޮހެރޭކަށް ގިނައިރެއް ނުނެގިއެވެ. އިނގިލިތަކުގެ ދޭތެރެއިން ލާފައި ފައިބަމުންދިޔަ ލޭތަކުން ރައިންގެ ޓީޝާޓު ތެންމަމުން ދިޔައެވެ. އެހާލުގައިވެސް އަމިއްލަ ސަލާމަތް ހޯދުމަށް ރައިން މަސައްކަތް ކުރިއެވެ. ދުއްވައިގަންނަން އުޅުނެވެ. އެހެންނަމަވެސް ދެވަނަ ފަހަރަށް ބޮލުގެ ފުއްކިބައަށް އަރައިގެން ދިޔަ ހަމަލާ އާއިއެކު ރައިންގެ ހަރަކާތް ކެނޑުނެވެ. ކަނޑައި ވައްޓައިލި ރުކެއްހެން ބަނޑުވަތަށް ވެއްޓުނެވެ. ބިންމަތީގައި ޖެހުމާއިކު އަނގަމަތި ފަޅައިގެން ގޮސް، އަނގައިގެ ތެރެއިން އައީ ހުސް ލެޔެވެ.\nރައިންގެ އިންތިޒާރުގައި އިވްޔާ ހުރީ ދެކޮޅަށް ހިނގާލަހިނގާލައެވެ. ބާރަ ޖެހިއިރުވެސް ގެއަށް ނައުމުން ހިތް ބިރުގަންނަން ފެށީ މާ ވަރަކަށެވެ. ފޯނު ރިންގްވާންފެށި އަޑު އިވުމާއިއެކު އިވްޔާ ހީކުރީ ރައިން ކަމަށެވެ. އެހެންނަމަވެސް ހިތް މާޔޫސްވާގޮތްވީ ސްކްރީނަށް އަރާފައި އޮތް ނަތާޝާގެ ނަން ފެނުމުންނެވެ. ޙާލަތުގެ ގޮތުން އިވްޔާ ހުރީ އިތުރު މީހަކާއި ވާހަކަ ދައްކާނެހައި ހިތްވަރު ނުލިބިފައެވެ. އެހެން ނަމަވެސް ނަތާޝާ ތަކުރާރުކޮށް ގުޅަން ފެށުމުން އެ ކޯލު ނުނަގައި ފަރުނުޖެހޭނޭކަން އޭނައަށް އެނގުނެވެ.\n“ދޮރު ހުޅުވާލަދީފާނަންތަ؟…” ނަތާޝާގެ އަޑު ވަނީ ކުރެހިފައެވެ.\nއިވްޔާއަށް ހައިރާންވެފައި ބަލައިލެވުނީ ފޯނުގެ ސްކްރީނަށެވެ. ފޯނުގެ އަނެއްކޮޅުން އިވުނީ ނަތާޝާގެ އަޑުކަން ޤައިމުވި ނަމަވެސް، އެފަދަ ވަގުތެއްގައި ނަތާޝާ އެގެއަށް އައިސްދާނެއޭ ހީނުވާތީއެވެ. އިވްޔާ ދެން ބަލައިލީ ގޭގެ ދޮރާއި ދިމާއަށެވެ. ގޭގެ ބެލް އަޅާލި އަޑު އިވުނީ އިވްޔާ ބަލަހައްޓައިގެން ހުއްޓައެވެ. ވަކި އެއްޗެއް ބުނުމެއްނެތި، އިވްޔާ ގޮސް ދޮރު ހުޅުވައިލިއެވެ. ދޮރުމަތީގައި ހުރީ ނަތާޝާ އެކަންޏެވެ. އިވްޔާާ ފެނުމުން އޭނަ އެތެރެއަށް ދެމިގަތެވެ.\nނަތާޝާގެ ދެލޯ ވަނީ ރަތްވެފައެވެ. ތާޒާ ކަރުނަތައް އޭރުވެސް ދެލޮލުގެ ތެރެއިން ވިދަމުން ދިޔައެވެ. މުޅި މޫނުމަތިވެސް ހީވަނީ ފޮއްސިވެފައިވާހެންނެވެ. ނޭފަތް ދަމަމުން ކަހަލަ ގޮތަކަށް ނަތާޝާ ގޮސް ސިޓިންގްރޫމުގައި ބަހައްޓާފައިވާ ސޯފާގައި އިށީނެވެ. ހަމައެހާ އަވަހަށް ފައިގެ ފަލަމަސްގަނޑުގައި ދެއަތުގެ އުޅަނބޮށި ވިއްދައި، ދެއަތްތިލައިގެ ތެރޭގައި މޫނު ފޮރުވާލިއެވެ.\n“ނަތާ… ކިހިނެތްވީ؟…” އިވްޔާ އައިސް ނަތާޝާގެ ބުރަކަށީގައި އަތް ޖައްސައިލިއެވެ.\nއިވްޔާގެ އޯގާތެރި އަޑުއިވުމުން، ނަތާޝާގެ ހިތުގައި މާބޮޑަށް ޖެހުނެވެ. ދެލޮލުގައި ގިނަވެފައިވާ ކަރުނަތައް، އެ އަތުގެ އިނގިލިތަކުގެ ތެރެއިން ފުރޭނިގެން ތިރިއަށް ދެމިގެންދިޔަ މަންޒަރު އިވްޔާއަށް ރީތިކޮށް ފެނުނެވެ.\nބުނާނެ އެއްޗެއް ނޭނގިފައި އިވްޔާއަށް ހުރެވުނީ ނަތާޝާގެ ކުރިމަތީގައި ކޮޅަށެވެ. ކުއްލިއަކަށް މީހަކު އައިސް ކުރިމަތީގައި ރޯން ފެށުމުން ކޮންމެ މީހަކުވެސް ހުއްޓުން އަރާނޭކަން ޤައިމެވެ. ކުޑައިރުކޮޅެއްފަހުން، ނަތާޝާ އޭނާގެ މޫނުމަތިން އަތް ނެގިއެވެ. ކަރުނަތައް އަތުގެ ނުފުށުން ފޮހެލާފައި ފުން ނޭވާއެއް ދޫކޮށްލިއެވެ.\n“އިވީ… އަހަރެންގެ ހުރިހާ އުއްމީދެއް ގެއްލިއްޖެ… އަހަރެން މުޅީން ވަރުބަލިވެއްޖެ…” ކޮޅަށްހުރި އިވްޔާ އާއި ދިމާއަށް ބަލައިލަމުން ނަތާޝާއަށް ބުނެވުނީ އެހިސާބަށެވެ. ގިސްލެވެން ފެށުމުން އަނެއްކާވެސް ވާހަކަދެއްކުން ހުއްޓާލައިފިއެވެ.\nނަތާޝާގެ ކައިރީގައި އިވްޔާ އިށީނެވެ. އުނގުމަތީގައި އޮތް ނަތާޝާގެ ދެއަތުގައި ހިފައިލީ ހިތްވަރު ދިނުމުގެ ގޮތުންނެވެ. އެއަށްފަހު، ނަތާޝާ ދައްކަމުންދިޔަ ވާހަކައަށް ފުރިހަމަ ސަމާލުކަން ދިނެވެ. ކުޑަ ވަގުތުކޮޅަކަށް ނަމަވެސް އަމިއްލަ މީހާގެ ނުތަނަވަސްކަމުގެ މަތީން އޭނަ ހަނދާން ނެތުނެވެ.\n“ޔުމާންގެ ލޯބި ހޯދަން އަހަރެން ނުކުރަނީ ކޮންކަމެއް؟… ކާ އެއްޗެހިން ފެށިގެން ލާން ގެންގުޅޭ އަންނައުނާ ޖެހެންދެން ޔުމާންއަށް ކަމުދާނޭހެން ދިރިއުޅުމުގެ އެންމެހާ ކަމެއް ބަދަލުކޮށްލައިފިން… ޔުމާން ކޮންމެ ގޮތަކަށް ކަންތައް ކުރިޔަސް، އަހަރެން ދުވަހަކުވެސް ޝަކުވާއެއް ނުކުރަން… އެކަމަކު…” ނަތާޝާގެ އަރު ބެދުނެވެ. ވާހަކައެއް ނުދެއްކުނެވެ. ދެން އިވުނީ މަޑު ގިސްލުމުގެ އަޑެވެ.\n“ޔުމާން އެއްޗެކޭ ބުނީތަ؟…” ހިތްވަރު ދިނުމުގެ ގޮތުން، ނަތާޝާގެ ކޮނޑުމަތީގައި އަތް ބާއްވައިލަމުން އިވްޔާ ސުވާލުކުރިއެވެ.\nނަތާޝާ ދެފަރާތަށް ބޯ ހޫރާލިއެވެ.\n“ދެން ކިހިނެތްވީ؟…” އިވްޔާގެ ސުވާލުތައްވީ އިތުރެވެ.\n“އަހަރެން މިއައީ ކޮންމެހެން އަހަރެން ކޮށްދިން ކަންތަކުގެ ވާހަކަ ދައްކާ، ކަލަ ގޮވާކަށް ނޫން… އެކަމަކު ދެރަވީމަ، ނުބުނަން ހުންނަ ވާހަކަތައްވެސް ބުނެވެނީ… އިވީ…” ވާހަކަ ދައްކަމުން ގޮސް ނަތާޝާ އޭނާގެ ކޯތާފަތްމަތީގައިވާ ކަރުނަތައް ފޮހެލިއެވެ. ބޮޑު ވާހަކައެއް ބުނަން އުޅޭކަހަލަ ގޮތަކަށް އޭނަ އިވްޔާ އާއި ދިމާއަށް ބަލައިލިއެވެ.\n“އަހަންނަށް ހީވަނީ… ހީވަނީ…” ނަތާޝާއަށް ވާހަކައެއް ނުދެއްކުނެވެ. އަނެއްކާވެސް ފެށީ ރޯށެވެ.\n“ނަތާ… ހިތްވަރުކުރަންވާނެ… ތިހިތުގަ އޮތް އެއްޗެއް އަހަރެން ކައިރީ ބުނަން އެއްގޮތަކަށްވެސް ޖެހިލުންވާނެ ކަމެއް ނެތް… އަހަންނަށް ވީވަރަކުން ނަތާއަށް އެހީވާނަން…” އިވްޔާ ހިތްވަރު ދިނެވެ.\n“ޔުމާން އާއި ނައިރާގެ ކޮންމެވެސް ގުޅުމެއް އެބައޮތް… ވެދާނެ އަަހަންނަށް ޔުމާން އުފާކޮށްނުދެވެނީ ކަމަށްވެސް… ނޫނީ ޔުމާންއަށް އަހަރެން ކަމުނުދަނީ ކަމަށްވެސް…” އެއްނޭވާއިން ހުރިހާ ވާހަކައެއް ބުނެފައި ނަތާޝާ އިސްޖަހައިލިއެވެ.\n“ނަތާ…” އިވްޔާއަށް ގޮވައިލެވުނީ ތަންކޮޅެއް ބާރަށެވެ.\n“ތިކަހަލަ ވާހަކަ ތިހާ ޔަޤީންކަމާއިއެކީ ދައްކަންވާނީ އެކަމުގެ ޙަޤީގަތް ލޮލަށް ފެނުނީމަ… ނަތާއަށް ފެނުނުތަ؟…” އިވްޔާގެ އަޑުގައި ކޮންމެވެސް ވަރަކަށް ހިތްހަމަނުޖެހުމުގެ އަޞަރުވިއެވެ.\nނަތާޝާ ދެފަރާތަށް ބޯ ހޫރާލިއެވެ. އިވްޔާ ބުނިހެން އެވަރުގެ ބަދުނާމެއް މީހެއްގެ ބޮލުގައި އެޅުވުމުގެ ކުރިން އެކަމެއް ޔަޤީންކުރަންޖެހޭނެއެވެ. އަނެއްކޮޅުން ޔުމާންއަކީ އޭނަގެ ފިރިމީހާއެވެ. އަމިއްލަ ނަފުޞު ކުށްވެރިކުރާ ޙާލު އޭނައަށް އިވްޔާ އާއި ދިމާއަށް ބަލައިލެވުނީ ގޮތް ހުސްވެފައި އިނދެއެވެ.\n“ނައިރާގެ ވާހަކަ ބުނާއިރަށް ޔުމާންގެ މޫނުމަތިން އެ ފެނުނު ކުލަވަރާއި، ނާބިހްގެ ކަންތައް ޔުމާންއަށް އެނގުނު ގޮތާއި، އެހުރިހާ ކަމެއް ގުޅުވާލެވުނީމަ އަހަރެންގެ ހިތުގަ ޝައްކު އުފެދުނީ…” ނަތާޝާ އިނީ ދެރަވެފައެވެ.\n“ވެދާނެއެއްނު ކޮންމެވެސް އެހެންކަމެއް ވެގެން ކަމަށްވެސް…” ޔުމާން އެފަދަ ނުބައިކަމެއް ކޮށްފާނޭކަމަށް ޤަބޫލުކުރަން އިވްޔާއަށް ދަތިވިއެވެ.\n“އަހަންނަށް ވަރަށް ބޮޑު ކަމެއް ކޮށްދީބަލަ…” އާދޭހުގެ ރާގެއްގައި ނަތާޝާ ބުންޏެވެ. އިވްޔާ އަވަސްއަވަހަށް ބޯ ޖަހާލިއެވެ.\n“އަހަރެން ވާހަކަ ދައްކައިގެން ޔުމާންގެ ފަރާތުން އެއްވެސް ކަމެއް ނުހޯދޭނެ… ޔުމާން ގޯސް މަގަކުން ދާކަށް އަހަރެން ބޭނުމެއް ނޫން… ޔުމާން އަދިވެސް ލޯބިވަނީ އިވީދެކެ… އިވީ ދައްކާ ވާހަކަ އޭނަ ގަބޫލުކުރާނެކަން އަހަންނަށް ޔަޤީންވޭ… ޕްލީޒް، ޔުމާން ކައިރީ އަހައިދީބަލަ، މައްސަލައަކީ އަހަރެންތޯ… އަހަރެން ކަމަށްވަންޏާ، ޔުމާންގެ ޙަޔާތުން ދުރައްދާން އަހަރެން މިހުރީ ތައްޔާރަށޭ ބުނެދީ…” ނަތާޝާގެ އަޑު ތުރުތުރުލަމުން ދިޔައެވެ.\nޔުމާން އާއި ވަކިވުމަކީ ނަތާޝާ ދުވަހަކުވެސް ބޭނުންވިގޮތެއް ނޫނެވެ. ކުރިން ބޭނުންވީ ކޮންމެގޮތަކުންވެސް އެކީގައި އުޅުމަށެވެ. އެކަމަކު މިއަދު ޔުމާންއަށްޓަކައި، އެ ލޯބީގެ މަތިވެރި ހައްޤުގައި އޭނަ އެހުރީ ޔުމާން އާއި ދުރަށްދާންޖެހުނަސް، އެކަންވެސް ކުރުމަށް ނިންމައިގެންނެވެ.\nޔުމާން އިނީ “ބްލޫހެވަން” ރެސްޓޯރެންޓްގައެވެ. ފުލުފުލުގައި އެތައް ކޮފީއެއް ހުސްކުރިއިރުވެސް، ޔުމާންގެ ސިކުނޑިއަށް ލުއިކަމެއް ނުލިބުނެވެ. ބޮލުގައި ހީވަނީ ބޮޑު ބަރެއް ބާއްވާފައި އޮންނަހެންނެވެ. ބޯން އިން ކޮފީތަށި ހުސްވުމާއިއެކު، ވޭޓަރަށް ގޮވާލާފައި، އިތުރު ކޮފީ ތައްޓެއް ގެނެސްދިނުމަށް އެދުނެވެ. ފޯނު ރިންގްވާން ފެށީ ވޭޓަރު ކޮފީތަށި ގެނެސް މޭޒުމަތީގައި ބެހެއްޓިތަނާއެވެ.\n“އިވީ… ކިހިނެތްވީ؟… ކަމެއް ގޯސްވީތަ؟…” އެހާ ދަންގަޑިއެއްގައި އިވްޔާ ގުޅުމުން ޔުމާން ނުތަނަވަސްވިއެވެ.\nއިވްޔާ އެދުނީ އެގެއަށް އައިސްދިނުމަށެވެ. މުހިއްމު ކަމަކު ކަމުގައި ބުނުމުން ކޮފީތަށި ދޫކޮށްލާފައި ޔުމާން އަވަސްވެގަތީ އިވްޔާގެ ކައިރިއަށް ދިޔުމަށެވެ. ޔުމާން ގޮސް ބެލްއަޅާލުމާއިއެކު އިވްޔާ ދޮރު ހުޅުވައިލިއެވެ. ހީވީ ޔުމާން ނައިސްގެން ލަސްވެފައި ހުރިހެންނެވެ.\n“މީހަކަށް ކަމެއްވީތަ؟…” ގޭތެރެއަށް ނަޒަރު ހިންގައިލަމުން ޔުމާން ސުވާލުކުރިއެވެ.\n“އެކަހަލަ ކަމެއް ވެގެނެއް ނޫން… ޔުމާން އައިސްބަލަ…” ކުރިޔަށް ހިނގައިގަންނަމުން އިވްޔާ ބުންޏެވެ.\nއިވްޔާ ގޮސް ސޯފާގައި އިށީނދެފައި ކައިރީގައި އިށީނުމަށް ޔުމާންގެ ކައިރިން އެދުނެވެ. އިވްޔާ ބުނި ކޮންމެ ގޮތެއް ހަދަމުން ދިޔަނަމަވެސް، ޔުމާންގެ ހިތްވަނީ، ސުވާލުތަކުން ފުރިފައެވެ.\n“އަހަރެން މިކުރާ ސުވާލުތަކަށް ވަރަށް ތެދުތެދަށް ޖަވާބުދީބަލަ…” އިވްޔާ އާދޭހާއިއެކު އެދުނެވެ.\n“އަހަރެންދެކެ އަދިވެސް ލޯބިވޭތަ؟…” އިވްޔާގެ ސުވާލާއިއެކު ޔުމާންގެ ދެލޯ ބޮޑުވެގެން ދިޔައެވެ.\nޖަވާބެއް ނުދީ އެތައް އިރަކު އިނދެފައި، އެކަމަށް އެއްބަސްވުމުގެގޮތުން، ޔުމާން މަޑުމަޑުން ބޯޖަހާލިއެވެ. އިވްޔާއަށް ދޫކޮށްލެވުނީ ފުން ނޭވާއެކެވެ. އޭނަ ޔުމާންގެ މޫނަށް ވަރަށް ފުންކޮށް ބަލައިލިއެވެ.\n“ޔުމާން… އަހަރެން އުއްމީދުކުރަން އަހަރެން މިދޭ ނަޞޭހަތް ކަނުލައި އަޑުއަހާނެ ކަމަށް… ކައިލަންއަކީ ޔުމާންގެ ދަރިއަކަށްވުން އެއީ ޔުމާންގެވެސް އަދި އަހަރެންގެވެސް މައްސަލައެއް ނޫން… އެއީ ތަޤްދީރުގައި ކަންހިނގުމަށް ލިޔުއްވާފައިވީ ގޮތް… އެކަން ބަދަލެއްވެސް ނުކުރެވޭނެ… އިއްތިފާޤުން ޔުމާންއަށް އަހަރެންދެކެ ލޯބިވެވުނަސް، އަހަންނަށް ލޯބިވެވުނީ ރައިން ދެކެ…” އިވްޔާ ދެލޯ މަރާލީ މާޒީގެ ހަނދާންތައް އާކޮށްލަމުންނެވެ.\n“މިހާރު އަހަރެންވެސް، ޔުމާންވެސް، އެހެން މީހުންނާއި އިނދެގެން ދަރިން ލިބިއްޖެ… އަހަރެން ޤަބޫލުކުރަމޭ، އެމީހެއްގެ ފުރަތަމަ ލޯބި ހަނދާން ނައްތައިލަން އެހާ ފަސޭހައެއް ނުވާނެކަން… އެކަމަކު، ޔުމާން ވިސްނާލީމަ އެނގޭނެ، ޔުމާންއަށް ތި އިޚްސާސްކުރެވޭ ކަންކަން ނަތާއަށްވެސް އިޚްސާސް ކުރެވޭނެކަން… ޔުމާންއަކީ ނަތާގެ ފުރަތަމަ ލޯބި… ލޯބިވާ މީހާ ނުލިބުމުން އެ ކުރެވޭ އިޚްސާސްތައް އޭނައަށްވެސް ކުރެވޭނެއޭ…” އިވްޔާ ފުން ނޭވާއެއް ދޫކޮށްލިއެވެ.\n“ޔުމާން… ނަތާ ކަހަލަ ރަނގަޅު ކުއްޖަކު މިޒަމާނުގަ ހޯދަން ވަރަށް އުނދަގޫވާނެ… މީހުން ބުނެއެއްނު، ތިމާ ލޯބިވާ މީހަކު ހޯދުމަށްވުރެ، ތިމާދެކެ ލޯބިވާ މީހަކު ހޯދުން މާ ރަނގަޅުވާނެއޭ… އެއީ ކޮންމެ ފަދަ ހާލެއްގައިވެސް އެމީހަކު ތިބާ އާއިއެކުގައި ވާނޭކަން ޤައިމުވާތީ…” ޔުމާންއަށް އަންނަމުންދިޔަ ބަދަލުތަކަށް ވިސްނަމުން އިވްޔާ ވާހަކަ ދެއްކިއެވެ.\nޔުމާން އެއްވެސް އެއްޗެއް ނުބުނެ ހިމޭނުން އިނީއެވެ. އިސްޖަހައިލިގޮތަށެވެ. އިވްޔާ ބޯއަރިކޮށް ބަލައިލުމުންވެސް އިސް އުފުލައި ބަލައި ނުލިއެވެ. ހީވަނީ އަމިއްލަ ނަފުޞު ކުށްވެރިކުރެވުނު ވަރުން، އިސްއުފުލައި ބަލައިލަންވެސް ނުކެރިފައި އިންހެންނެވެ.\n“ކައިލަން އާއި ބެހޭގޮތުން ހަޤީގަތުގަ، އަހަރެން ވާހަކަދައްކަން ޖެހޭނެ މީހަކީ ޔުމާން… އެއީ ޔުމާން ތީ ކައިލަންގެ ބައްޕައަށްވާތީ… އަހަންނަށް އެނގޭ ކައިލަންއަށް ވީގޮތުން ޔުމާންވެސް ތިހުރީ ވަރަށް ހާސްވެ ކަންބޮޑުވެފަކަން… މިދަނޑިވަޅަކީ މީ ކައިލަން ސަލާމަތްކުރަން އަހަރެމެން އަތުކުރި އޮޅާލަންވީ ވަގުތު… ޔުމާންވެސް ޔުމާންއަށް އެނގޭ މިންވަރަކުން ކަންކަން ޚިއްސާކުރީމަ، އަހަރެމެންނަށް އަހަރެމެންގެ ދަރިފުޅު ސަލާމަތްކުރެވޭނީ…” އިވްޔާ އޭނާގެ ވާހަކައިގެ މިސްރާބު މަޑުމަޑުން ބަދަލުކުރަމުން ދިޔައެވެ.\n“ޔުމާން… އަހަންނަށް އެނގޭ ޔުމާން ކޮންމެވެސް ކަމެއް އެބަ ސިއްރުކުރާކަން… އަހަންނަށް ޔުމާން ވަރަށް ރަނގަޅަށް އެނގޭތީ މިބުނަނީ… ހީވާގޮތެއް ބުނަންތަ؟….” ޔުމާން އިސްއުފުލައި ބަލައިލުމުން އިވްޔާ ސުވާލުކުރިއެވެ.\n“ޔުމާންއަށް ނައިރާގެ ކޮންމެވެސް ހަޤީގަތެއް އެނގޭ ދޯ… ނޫނީ ޔުމާން އާއި ނައިރާ ކުރިންވެސް އެކަކު އަނެކަކަށް އެނގެނީތަ؟…” ޔުމާންގެ މޫނުމަތިން މާބޮޑު ޢަޞަރެއް ނުފެނުމުން، އިވްޔާ ސުވާލުކުރަން ފެށިއެވެ.\nޔުމާން ކުއްލިއަކަށް ކޮޅަށް ތެދުވިގޮތުން އިވްޔާ ސިހުނެވެ. ހާސްކަން އެމޫނުމަތިން ފެންނަމުންދިޔައިރު، ކޮންމެވެސް ނުބައެއް އުޅޭކަން އިވްޔާއަށް ކަށަވަރު ވިއެވެ. ހިތް ތެޅިގަތީ މާވަރަކަށެވެ.\n“ޔުމާން ބުނެބަލަ… ތިހާ ސައިލެންޓްވީމަ، އަހަރެންގެ ހިތް ބިރުގަންނަން ފަށައިފި… ކޮންމެވެސް ކަމެއް ގޯސްވާހެން ހީވެއޭ އެބަ… އާދޭސްކޮށްފައި ބުނަން… އަހަރެން ބޭނުން އަހަރެންގެ ދަރިފުޅު… ޔުމާންވެސް އެދަރިފުޅުދެކެ ލޯބިވަންޏާ އެއްވެސް ކަމެއް ސިއްރުނުކޮށް ހުރިހާ ވާހަކައެއް ކިޔައިދީ…” އިވްޔާ ތެދުވިއިރު، ފެންކަޅިވެއްޖެއެވެ. އޭނައަށް ޔުމާންގެ އަތުގައި ހިފައިލެވުނީ އަމިއްލަ އިޚްތިޔާރުން ބޭރުގައެވެ.\n“އައިމް ސޮރީ… އައިމް ސޯ ސޮރީ އިވީ… އަހަންނަށް ވަނީ ވަރަށް ބޮޑު ގޯހެއް ހެދިފައި…” ޔުމާން އޭނާގެ ބޮލުގައި ދެއަތުން ހިފަހައްޓާލިއެވެ.\nMasha allah sissy mi partves varah reethi…\nThank u so much unique 🙂\nMashallah sweetie vrh Reethi mi Bai vx 😍😍😘😘😘\nThank u so much mimmi 🙂\nReethi.. Dhn in part up kohkeveyneee kithah dhuvas fahun..\nThank u so much 🙂 In Sha Allaah type kohlevunuhaa avahah genesdheynan\nHere is the 8th part of Kafun vevifaa.. kamudhaane kamah unmeedhukuran..\nMi story akee Eysh kurin liyunu FEVIFAA THINANVEY MIHITHUGAAestory ge main characters thah himanaigen liyefaivaa story eh..estory ga Ivya, Rain, yumaan dhimaavigothaa emeehunge life ga hingaa kanthah thakakun gulhunthakah kuraa asaruthah aa naaik nd shiruva gulhunugoi genesdheefa vaane. Ivya and Rain ge gulhun fesheynee nafurathuge thereyn..\nStory genesdhinun avaskurun othee kiyuntheringe aiymatheega.. Eysh v motivate vefa huriyya part v avahah liyelevey.. readers ge faraathun libey support v bodu hihvarakah vey..\nIn Sha Allaah lasnukoh dhen in part ves genesdheyn masakkaiy kuraanan.. vaki dhuvaheh bune nulanee mivaguthu kanthahthah huri gothun promise kohlaafaedate ah gens nudhevidhaanethee..\nUnmeedhukuran evves kuhjaku Eysh aa dhetherey goaskoh nudhekeyne kamah..\nOnce again thank u all fr the support.. really appreciate… 😊\nAdhi ebain ekkameh faahagakohlan beynunvaa.. format ga massala eh ulheythee v try kurin ragalhuveytho. Ekam upvi iru eynee v bodah format gellifa.. ehenve kiyumuga dhimaavedhaane dhahchakahtakai maafah edhen..\nstory feshigen nimendhenves varah shauguverikamaa ekee kiyaali vaahaka ehestory aky. varah ufaavey eyge aneh season genesdheyn fesheema\nThank u so much dear. Varah ufaavehje story kamudhiyaeema\nMaasha Allah 💚💚💚💚💚💚💚💚💚💚💚💚💚💚💚💚 Vvvv salhi ingey mi part ves.. Ivy ge vaahaka thah vvv asarukuranivi ibaaraathun liyelaafa huree. Vv emotional koh. ❤❤❤❤❤❤❤❤❤❤❤❤❤❤❤❤❤❤❤❤❤❤Rain alhe ekani keehkuranthah ethanah dhiyaee? Adhi meeheh kaireeves nubune. Rain ge bolah dhin hamalaa sifakoh dheefa in gothunehamalaage nurakkaatherikamaa anuyaaverikan sifaveeleh bodu kamun gain heebihi nagaigendhiyaee 🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡 Nathaage vaahaka genesdheefaingothun nathaa dheravefahurivaraa eyna hithaamakoh roefa hurivaru hama lolah fenna fadha 💙💙💙💙💙💙💙💙💙💙💙💙💙💙💙 Yumaan ge kanthah hurigoiy Sifakohdheefa inleh furihama kamun eyna haasvefahurivaraa kameh foruvaakan v rangalhah sifavegen dhey.. 💜💜💜💜💜💜💜💜💜💜💜💜💜💜💜💜💜💜💜 Mulhi part ves vvv interesting. V kiyaahithun hama kiyaalevunu . 💕💕💕💕💕💕💕💕💕💕💕💕💕💕💕💕💕💕💕💕 Jumulahthahves v saadhaavefa kiyaalan hiygaimu gothakah huree. 💛💛💛💛💛💛💛💛💛💛💛💛💛💛💛 Mibai kiyai nimunu iru mivanee funmin neyngey kandakah garaguvefa. Yumaan ah hedhu goahakee kobaibaa ey hithah araaa ❓❓❓❓❓❓❓❓❓❓❓❓❓❓ Rain ah ehen hedhee kaakukan v beynun balan,❓❓❓❓❓❓❓❓❓❓❓❓❓❓❓❓❓❓❓ Rain ah dhen vaanee kihinehbaa.. ❓❓❓❓❓❓❓❓❓❓❓❓❓❓ Anekka yumaan eh noontha mi nubai mi hadhanee ❓❓❓❓❓❓❓❓❓❓❓❓❓❓ Dhen komme akas mu jehunee mi suvaaluge kanduthereygai fathaan. 🌹🌹🌹🌹🌹🌹🌹🌹🌹🌹🌹🌹🌹🌹🌹🌹🌹🌹 Kuriah oiy bai kiyaahithun hama keuy nuvaa haaluga. 😍😍😍😍😍😍😍😍😍😍😍😍😍😍😍😍😍😍😍😍😍 Mifaharu thi nimmaalee adhi maa dhahivaa kahala suvaalakun viysa. Eysh hama kiyuntherin curious kuruvan molhee ey. Hama perfect meehakee. 😘😘😘😘😘😘😘😘😘😘😘😘😘😘😘😘😘\nThank u so much sheen 🙂 varah ufaavehje cmnt kiyaalaafa 🙂 very sweeet. keep waiting fr the next part.\nalhey Yumaan ge dhariekey kailan aee⁉unbelievable.. anyway mi part vx v rythi masha allah❤❤❤❤❤❤❤ sifakohlaafa hurileh v kamudhey💙💙💙💙💙💙N rain ah dhera gotheh nuhadhahchey eysh..v curious vefa mihury dhen oiy bai kiyaa hithun🌹🌹🌹🌹🌹🌹mihaarun sure inthixaaru ge guitar jahan feshey ingey mii😊😊😊😊..hehe.. Lysm eysh 😘😘😘😘😘😘😘😘😘\nfevifaa thinan veyey mihithugaaevaahakaige aneh seoson mee. ey varah salhi vaahaka eh. fenvaru.com ga ebain vaahaka.\nYes dear. Kailan akee yumaange kuhjeh. Lover ebunihen eysh kurin litefa in vaahaka akaa gulhuvaalaafa eyge characters thah laigen mivaahaka liyelaafa innaanee.. Thank u so much jiji. Varah ufaavehje story kamudhiyaeema. Keep waiting fr the next part.\nWhat? Rain maraanulahchey plx plx. varah heevey naabihu ves maraaly yuman hen. story varah reethi. dhen in bai avaskohdhehchey inge\nLets see wht happns. Thank u so much dear. V ufaavehje story kamudhiyaeema. In sha allaah try kuraanan avahah genesdheyn. Keep waiting.\nMasha Allah haadha furihamaey…. Varah lahun dhw comment mi kohlevuny.. Sorry for that.. Assu school busy Kamun vagutheh nuvey…. Dhen story hama habbu… Alhe rain ah dhera gotheh nuhadhah chey… Eyrah neha Varah dhera vaane… Varah Gina suvaalu ebahuri.. Avahah eheh part eh up kohlaa.. Varah curious vefa mihury.. Lysm\n❤❤LOABI LOABI EYSH SIS ❤❤\nIts ok dear.. ehenve vaane ehnu baeh faharu.. ehaa varu kameh noon.. v ufaavehje story kamudhiyaeema.. thank u so much dear.. keep waiting fr the next part..\nVaahaka varah salhi .adhives eyafaharu vaahaka photo ah bunelan othy thy mihaathanah vaahakayakun fenun emme match vaa photo ey\nThank u so much dear.. varah ufaavehje story kamudhiyaeema.. and cmnt kiyaalaafa.. keep waiting for the next part..\nThis story is one of my favourite story in esfiya…….eysh sis ge hurihaaa story ehvx kairaa ah hama varah reethi…and luv u eysh sis……..❤❤❤❤❤❤❤\nAwwwww thank u so much dear.. so sweeeet.. varah ufaavehje story kamudhiyaeema and cmnt kiyaalaafa.. meansalot.. once again thank u so much dear..\nދީނީ ލޯބި January 11, 2019\nއުފެއްދުންތެރި ލިޔުން ލޯބި January 13, 2019\nހިތާމަ އެހެނިހެން ލޯބި February 12, 2018\nތިޔަ އަސަރު 51\nހިތާމަ އެހެނިހެން ލޯބި March 3, 2018\nޖައިޝް 12 (ފަހުބައި)\nހިތާމަ އެހެނިހެން ލޯބި July 13, 2020\nލޯބި October 6, 2013


Masahkaiy kuree gavaidhaa eh gothah, Report hedhumuhgai2memberun...\nސަލާމަތީ ހިދުމަތްތަކާއި ބެހޭ ކޮމިޓީ\nސަބް ކޮމިޓީ ރިޕޯޓް ފާސްކުރުމަށް އާދަމް ޝަރީފް ވޯޓު ދެއްވި\nރިޕޯޓަށް ބަަދަލެއް ގެންނަންޖެހޭކަމަށް ފެނިވަޑައިގަންނަވާތޯ އެއްސެވިން\nކ. މާލެ | 22 ނޮވެންބަރ 2019 | ހުކުރު 01:20 | 8,020\nސަބް ކޮމިޓީގެ މުގައްރިރު ހަސަން ލަތީފް - ރައްޔިތުންގެ މަޖިލިސް\nރައްޔިތުންގެ މަޖިލީހުގައި، ގަވާއިދާ ހިލާފަށް އެއްވެސް ކަމެއް ކޮށްފައިނުވާނެ ކަމަށާއި ސަލާމަތީ ހިދުމަތްތަކާއި ބެހޭ ސަބް ކޮމިޓީގެ ރިޕޯޓް އެކުލަވައިލުމުގައި މަޑުއްވަރީ ދާއިރާގެ މެމްބަރު އާދަމް ޝަރީފާއި ފަރެސްމާތޮޑާ ދާއިރާގެ މެމްބަރު ހުސައިން މުޙައްމަދު ލަތީފްވެސް ބައިވެރިވެ ވަޑައިިގެންނެވި ކަމަށް ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ވިދާޅުވެއްޖެއެވެ.\nމެމްބަރު ލަތީފް އެހެން ވިދާޅުވީ، މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަ ބެލުމަށް އުފައްދާފައިވާ ރިޔާސީ ކޮމިޝަނުން ޑރ. އަފްރާޝީމް އަލީގެ މަރުގެ މައްސަލާގައި ސަބް ކޮމިޓީގެ ރިޕޯޓް ތައްޔާރުކޮށްފައިވާނީ އޭނާ ކަމަށް މީޑިއާގައި ވާހަކަތައް ދައުރުވުމާއި ގުޅިގެންނެވެ.\nއެ ރިޕޯޓާއި ބެހޭގޮތުން މަޝްވަރާ ކުރުމަށް ބުރާސްފަތި ދުވަހުގެރޭ ބޭއްވި 241 ކޮމިޓީގައި، ހަސަން ލަތީފް ވަނީ ރިޕޯޓް އެކުލަވައިލުމުގެ އިތުރުން ސަބް ކޮމިޓީގެ މަސައްކަތްތައް ކުރިޔަށް ދިޔަގޮތުގެ ތަފްސީލު ކޮމިޓީއާ ހިއްސާ ކުރައްވާފައެވެ.\nހަސަން ލަތީފް ވިދާޅުވީ، ސަބް ކޮމިޓީގެ ފުރަތަމަ ބައްދަލުވުން ބާއްވާފައިވަނީ ހޯމަ ދުވަހު ކަމަށެވެ. ގަޑިއެއްހާއިރަށް ކުރިޔަށް ގެންދިޔަ އެ ކޮމިޓީއަށް ހާޒިރުވެ ވަޑައިގެންނެވީ ސަބް ކޮމިޓީގެ މެމްބަރު އާދަމް ޝަރީފް އެވެ. މަޖިލީހުގެ ގަވާއިދު ބުނާ ގޮތުން ތިން މެމްބަރުންގެ ހިމެނޭ ކޮމިޓީއަކަށް ދެ މެމްބަރުން ހާޒިރުވެ ވަޑައިގަތުމުން ކޮމިޓީ ބޭއްވެނެއެވެ.\nއޭނާ ވިދާޅުވީ، ޑރ އަފްރާޝީމް އަލީގެ މަރުގެ މައްސަލައިގައި ސަބް ކޮމިޓީން ދިރާސާކުރާނެ ގޮތުގެ މަޝްވަރާ ކޮމިޓީގައި ކުރެވުނު ކަމަށެެވެ. އަދި އެއީ ބޮޑު މަސައްކަތަކަށްވާތީވެ ސެކެރެޓްރީ ޖެނެރަލަށް ދަންނަވައިގެން އިިތުރު ތިން މުވައްޒަފުން މަސައްކަތް ކުރިއަށްގެންދިއުމަށް ބޭނުންވާކަމަށް ކޮމިޓީން އެދިވަޑައިގަތުމުން، އެ މުވައްޒަފުންނާއި އެކު މަސައްކަތް ކުރިޔަށް ގެންދިޔަ ކަމަށް ވިދާޅުވިއެވެ.\nއަޅުގަނޑުމެން އެ މަސައްކަތް ކުރަން ނިންމި ގޮތަކީ ކޮމިޝަންގެ ރިޕޯޓުގެ އިތުރު ތިން ކޮޕީ ހަދައި އެއިން ކޮންމެ މުވައްޒަފަކަށް އަރުވަން. އަދި ސަލާމަތީ ހިދުމަތްތަތަކާއި ބެހޭ ކޮމިޓީން ފާހަގަކުރި ހަތް ނުކުތާގެ ތެރެއިން ފަސް ނުކުތާ އެ ފަސް ނުކުތާގައި ފާހަގަކޮށްފައިވާ މީހުންގެ ނަންތައް އަޅުގަނޑުމެން އެކި މުވައްޒަފުން ލައްވައި ކޮންމެ މުވައްޒަފަކު ވަކި ނުކުތާއަކާއި ގުޅޭ ގޮތުން ފާހަގަކުރެވޭ ކަންތަކުގެ ލިސްޓެއް ހެއްދެވުން.\n~ ހަސަން ލަތީފް ~ ހެންވޭރު ހުޅަނގު ދާއިރާގެ މެމްބަރު\nއެ މަސައްކަތް ނިމުމުން ސަބް ކޮމިޓީގެ ދެވަނަ ބައްދަލުވުމެއް ބާއްވާފައިވާއިރު، އެ ބައްދަލުވުމުގައިވެސް ބައިވެރިވެ ވަޑައިގެންނެވީ އާދަމް ޝަރީފްއެވެ. އެ ކޮމީޓީގައި ކުރި މަސައްކަތަކީ މުވައްޒަފުންނާއި ހަވާލުކުރެވުނު މަސައްކަތް ބެލުންކަން ފާހަގަ ކުރައްވަމުން ހަސަން ވިދާޅުވީ، އެރޭގެ ކޮމިޓީގައި މަސައްކަތް ކުރެއްވީ އެ ރެއިން އެ ރެއަށް މަސައްކަތް ނިންމަވާލެއްވުމަށް ކަމަށެވެ. އެކަމަކު މާ ބޮޑަށް ދަންވެފައިވާތީ މަސައްކަތް ހުއްޓާލިކަމަށް ވިދާޅުވިއެވެ.\nސަބް ކޮމިޓީން ބޭއްވި ތިންވަނަ ބައްދަލުވުމާއި ބެހޭ ގޮތުން ހަސަން ވިދާޅުވީ، އެ ބައްދަލުވުމަށް ފަރެސް މާތޮޑާ ދާއިރާގެ މެމްބަރު ހުސައިން މުހައްމަދު ވަޑައިގަތް ކަމަށާއި، އެއާއި އެކު ކޯރަމް ހަމަވުމުން ކޮމިޓީ ކުރިޔަށް ގެންގޮސްފައިވާ ކަމަށެވެ.\nއެ ކޮމިޓީގައި ކުރެވުނު މަސައްކަތްތައް ހިއްސާ ކުރައްވަމުން ހަސަން ލަތީފް ވިދާޅުވީ، ރިޕޯޓު ނިންމެވުމަށްފަހު މައި ކޮމިޓީއަށް ފޮނުވުން އެންމެ ރަނގަޅުތޯވެސް މެމްބަރު ހުސައިން މުހައްމަދު އަރިހު އެއްސެވި ކަމަށާއިި، އަދި އޭނާ އެކަމަށް އެއްބަސްވެ ވަޑައިގެންނެވި ކަމަށެވެ.\nއެ ރިޕޯޓުގައިވާ ކަންކަން ފަރެސް މާތޮޑާ ދާއިރާގެ އިއްޒަތްތެރި މެމްބަރާ އަޅުގަނޑާ ދެމީހުން ތިބެގެން އަކުރުން އަކުރަށް އެ ރިޕޯޓުގައިވާ ކަންކަން އިބާރާތުން އަޅުގަނޑު ދެންނެވިން މި ކޮމިޓީގައި. ވަކިން ވަކިން އެ ނަންބަރުތަކުގައިވާ ކަންކަން ފާހަގަކުރަމުން.\nކޮމިޓީގެ ރިޕޯޓަކީ ކޮމިޓީގެ މެމްބަރުން އެއްވެސް އިރަކު ސޮއިކުރަން ޖެހޭ ރިޕޯޓެއް ނޫންކަަން ފާހަގަކުރަައްވަމުން ހަސަން ލަތީފް ވިދާޅުވީ، އެއީ ކޮމިޓީގެ މުގައްރިރު އެކަނި ސޮއިކުރައްވާ ލިޔުމެއް ކަމަށެވެ. ކޮމީޓީގެ ނިންމުވެމަށް ވޯޓު ދެއްވާފައިނުވާ ކަމަށް އާދަމް ޝަރީފް ވިދާޅުވެފައިވާއިރު، ހަސަން ލަތީފު ވިދާޅުވީ ރިޕޯޓު ފާސް ކޮށްފައިވަނީ އާދަމް ޝަރީފްގެ ވެސް ބައިވެރިވުމާއި އެކު ކަމަށެވެ.\nސަލާމަތީ ހިދުމަތްތަކާއި ގުޅޭ ކޮމެޓީގެ ބައްދަލުވުމުގެ ތެރެއިްނ -- ފޮޓޯ: މަޖިލީސް\nސަބް ކޮމިޓީގެ ރިޕޯޓަަކީ ގަވާއިދާ ހިލާފަށް ހަދާފައިވާ ރިޕޯޓެއް ނޫން ކަމަށް ހަސަން ލަތީފް ވިދާޅުވެފައިވާއިރު، އެ ރިޕޯޓު ފާސްކުރުމަށް ވޯޓުދެއްވާފައިނުވާ ކަމަށް ކޮމީޓީގެ ދެން ތިބި ދެ މެމްބަރުންވަނީ ބައެއް މީޑިއާތަކުގައި ވިދާޅުވެފައެވެ. އަދި ފާސްކުރަން ވޯޓު ދެއްވާފައިނުވާ ކަމަށް ވިދާޅުވެ އެ ދެ މެމްބަރުން ވަނީ ޓްވީޓްވެސް ކުރައްވާފައެވެ.\nސަބް ކޮމީޓީން އެކުލަވައިލި ރިޕޯޓް ފާސްކުރަން ފެންނަ ކަމަށް ބޮޑު ކޮމީޓިގާއި އާދަމް ޝަރީފް ވޯޓު ދެއްވާފައިވެއެވެ. ހުސައިން މުހައްމަދަށް ވޯޓު ނުދެއްވުނީ އެ ވަގުތު ކޮމިޓީގެ މުގައްރިރު ކަމަށް އޭނާ ހުންނެވުމުންނެވެ.


Ram Kapoor ge hashi ganda bodu badhale genes ehmmen hairaan kollaifi - AO News\nރާމް ކަޕޫރުގެ ހަށިގަނޑަށް ބޮޑު ބަދަލެއް ގެނެސް އެންމެން ހައިރާންކޮށްލައިފި\nޓީވީ ޑްރާމާތަކުންނާއި ބޮލީވުޑްގެ މަޝްހޫރު ފިލްމުތަކުން ފެނިގެން ދިޔަ ރާމް ކަޕޫރު އޭނާގެ ހަށިގަނޑަށް ބޮޑު ބަދަލެއް ގެނެސް ބެލުންތެރިންނާއި އޭނާގެ ސަޕޯޓަރުން ހައިރާންކޮށްލައިފިއެވެ.\nޓީވީ އިން ރާމް ކަޕޫރު ފެންނަން ފެށީއްސުރެ، އަބަދުވެސް ފަލަކޮށް، އަދި އުމުރަށްވުރެ ދޮށީކަމުގައި ދައްކާ ރާމް ކަޕޫރުވަނީ އޭނާގެ ހަށިގަނޑަށް ބޮޑު ބަދަލެއް ގެނެސް މީގެ ކުރިން އޭނާގެ ހަށިގަނޑަށް ފާޑުކިޔަމުން ދިޔަ އެންމެންގެ އަނގަ ބަންދުކޮށްލާފައެވެ. މީގެ ކުރިން ބަރުދަނުގައި 130 ކިލޯ ހުރި ރާމް ކަޕޫރު ބުނީ އޭނާގެ ހަށިގަނޑަށް މިހާ ބޮޑު ބަދަލެއް ގެނައުމަށްޓަކައި ކުރަމުން ދިޔަ މަސައްކަތްތަކާއި ދުރުވާންޖެހުނުކަމަށެވެ.\nހަ މަސް ދުވަހަށް މަސައްކަތާއި ދުރުގައި ހުރި ރާމް ބުނީ ހަށިގަނޑަށް ބޮޑު ބަދަލު ގެނައުމަށް ބޭނުންކުރި ފޯމިއުލާއަކީ “އިންޓަމިޓެންޓް ފާސްޓިންގް” ފޯމިއުލާއެވެ. ހަށިގަނޑުން 20 ނުވަތަ 30 ކިލޯ ލުއިކޮށްލަން ބޭނުންވި ރާމް ބުނީ އޭނާ ގެންގުޅުނު ފޯމިއުލާގައި 8 ގަޑިއިރު ކެއުމަށް ފަހު އަނެއް 16 ގަޑިއިރު ނުކައި ހުންނަޖެހެއެވެ، މި ގޮތުން ރާމް ކެއުމަށް ހަމަޖެއްސި ވަގުތަކީ ހެނދުނު9ން ފެށިގެން ހަވީރު ފަހެކާއި ހަމައަށްކަން ރާމްވަނީ ބުނެފައެވެ. އަދި މި ޑައިޓްގެ ސަބަބުން ރާމްގެ ހަށިގަނޑުން އެއްވެސް ގެއްލުމެއް ލިބިފައި ނުވާކަމަށް ރާމްވަނީ ބުނެފައެވެ.\nރާމްގެ ހަށިގަނޑަށް ގެނައި މި ބަދަލާއެކު މިހާރު އޭނާ މާ ޒުވާންކަމަށް ގިނަ ބަޔަކު ބުނަމުން އަންނައިރު މީޑިއާ ރިޕޯޓްތައް ބުނާ ގޮތުން ރާމްގެ މި ބަދަލާއެކު އޭނާ ދެން އެންމެ އަވަހަށް ފެނިގެން ދާނީ އަނުޕަމާއިންނެވެ.\n‘އަނުޕަމާ’ ވެސް ކޮވިޑަށް ޕޮޒިޓިވްވެއްޖެ\nއަނުޕަމާގެ ތަރި ޕަރަސްގެ ބައްޕަ ކުއްލި ގޮތަކަށް މަރުވެއްޖެ


މީޑިއާ އޮފިސަރ (ކޮންޓްރެކްޓް)\nމާލޭ ސިޓީ ކައުންސިލްގެ އިދާރާ / މާލެ\nމަހަކު 10000.00 ރުފިޔާ\n1 އާންމުން ހޭލުންތެރިކަން އިތުރުކުރުމަށް ސިޓީ ކައުންސިލުން ހިންގާ އެކިއެކި ޕްރޮގްރާމްތަކަށް ބޭނުންވާ ކޮންޓެންޓްތައް ތައްޔާރުކުރުމަށް އެހީތެރިވެދިނުން.\n2 މާލޭ ސިޓީ ކައުންސިލްގެ ސޯޝަލް މީޑިއަރ އެކައުންޓުތައް އޮޕަރޭޓްކުރުމަށް ބޭނުންވާ ގްރެފިކްސް ކޮންޓެންޓު ތައްޔާރުކުރުމަށް އެހީތެރިވެދިނުން.\n3 ކައުންސިލުން ނިންމާ ނިންމުންތައް ކައުންސިލްގެ ސައިޓަށް ލުމާއި ކައުންސިލްގެ ރަސްމީ ސޯޝަލްމީޑިއާ އެކައުންޓްތައް މެދުވެރިކޮށް ޚަބަރު ފެތުރުމަށް އެހީތެރިވެދިނުން.\n4 މާލޭ ސިޓީ ކައުންސިލްގެ ފަރާތުން ބާއްވާ ތަފާތު ހަފްލާތަކާއި ގުޅިގެން ތައްޔާރުކުރަންޖެހޭ ޚަބަރާއި، ރިޕޯޓް އަދި ނޫސް ބަޔާންތައް ތައްޔާރުކުރުން.\n5 ޢާއްމު ހޭލުންތެރިކަން އިތުރުކުރުމުގެ ގޮތުން ތައްޔާރުކުރަންޖެހޭ މަޖައްލާ އަދި ލީފްލެޓްފަދަ ތަކެތި ތައްޔާރުކުރުމަށް ބޭނުންވާ އެއްމެހާ މަސައްކަތްތައް ކުރުން.\n6 މާލޭ ސިޓީ ކައުންސިލުންބާއްވާ ތަފާތު ބައްދަލުވުންތަކާއި ހަފްލާތަކުގެ ފޮޓު ނެގުމާއި އެފޮޓޯތައް ސޯޝަލްމީޑިގައި ހިއްސާކުރުމާއި، ފައިލްކޮށް ބެލެހެއްޓުން.\n7 މާލޭ ސިޓީ ކައުންސިލް އިދާރާގެ އިހްތިސާސްގެ ތެރޭގައި ހިމެނޭ މަސައްކަތްތަކާއި ގުޅިގެން ޢާއްމުން ކުރާ ޝަކުވާތަކާއި ގުޅިގެން އެކަންކަމަށް އެޓެންޑް ކުރުމާއި، އެކަންކަމާއި ގުޅިގެން ޚަބަރާއި ރިޕޯރޓް ތައްޔާރުކުރުމުގެ މަސައްކަތް ކުރުން.\n8 މާލޭ ސިޓީ ކައުންސިލް އިދާރާގެ ތަފާތު ސެކްޝަން ތަކާއި އަދި ދައުލަތުގެ ކަމާބެހޭ މުއައްސަސާތަކުން އަންނަ ސިޓީ މެމޯ ފަދަ ލިއެކިއުންތަކަށް ޖަވާބު ދިނުން.\n9 މާލޭ ސިޓީ ކައުންސިލުން ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުން.\nޖީ.ސީ.އީ އޯ-ލެވަލް އިމްތިޙާނުގައި2މާއްދާއިން ދަށްވެގެން "ސީ" ފާސް ލިބިފައިވުމާއެކު، އެސް.އެސް.ސީ އިމްތިޙާނުގައި "ދިވެހި" އަދި "އިސްލާމް" މި2މާއްދާއިން ދަށްވެގެން "ސީ" ފާސް ލިބިފައިވުން.\nމީޑިއާ ދާއިރާގައި މަދުވެގެން3އަހަރު ދުވަހު މަސައްކަތްކޮށް ތަޖުރިބާ ލިބިފައިވުން.\nވަޒީފާގެ މަސައްކަތު ދާއިރާއާއި ގުޅޭ ކުރުމުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ\nލިބިފައިވާ ތަޢުލީމާއި ތަމްރީނު :\nލިބިފައިވާ ވަޒީފާއާއި ގުޅުންހުރި ކުރުމުއްދަތުގެ ކޯސްތަކާއި ތަމްރީން:\nލިބިފައިވާ މަސައްކަތުގެ ތަޖުރިބާ : %30\nއިންޓަރވިއު އަދި ޕްރެޒެންޓޭޝަން: %50\nމަޤާމަށް އެދި ހުށަހަޅަންޖެހޭތަކެތި ހުށަހަޅާނީ7އޮކްޓޯބަރ 2019 ވާ ހޯމަ ދުވަހުގެ 14:00ގެ ކުރިން މާލޭ ސިޓީ ކައުންސިލް އިދާރާގެ މަށްޗަންގޮޅީ ބަޔަށެވެ.\nމި މަޤާމަށް އެދި ހުށަހަޅާ ފަރާތްތަކުގެ ތެރެއިން އިންޓަރވިއު ކުރެވޭނީ މަޤާމުގެ އަސާސީ ޝަރުތު ފުރިހަމަވާ ފަރާތްތަކާއި އެވެ. އިންޓަރވިއު އާއި ޕްރެޒެންޓޭޝަން އޮންނާނީ 8-20 އޮކްޓޯބަރ 2019 އާ ދެމެދު މާލޭ ސިޓީ ކައުންސިލް އިދާރާ (މަށްޗަންގޮޅީ ބައި) ގައެވެ. މަޤާމަށް ޝަރުތު ހަމަވާ ފަރާތްތަކުން ޕްރެޒެންޓޭޝަން ތައްޔާރުކުރައްވާނީ ތިރީގައި މިދަންނަވާ ބައިތައް އެކުލެވޭ ގޮތަށް ދިވެހި ބަހުންނެވެ. މަޤާމަށް ޝަރުތުހަމަވާ ފަރާތްތަކަށް އިންޓަރވިއުއަށް އޮންނަ ތާރީޚާއި ގަޑި މި އިދާރާއިން އަންގާނެއެވެ.\nމިހާތަނަށް ހިންގާފައިވާ ޕްރޮޖެޓްކްތައް/މަސައްކަތްތައް\nދާއިރާ ބިނާކުރާނެ ގޮތުގެ ތަޞައްވުރު\nމަޤާމުގައި ކުރަންޖެހޭ މަސައްކަތްތައް ތަރައްޤީކުރާނެގޮތުގެ ތަޞައްވުރު\nޕްރެޒެންޓޭޝަން އާއި އިންޓަރވިއުކުރުން\nނަންބަރު: (IUL) 425-C1/1/2019/ 78


#Column : Islaamee shareeathuge gaanoon thah - Insaaniyyathah huri rahmatheh -2- One Online\nކްރިމިނަލް ކޯޓު --- ވަން ފޮޓޯ: މުހައްމަދު އައުޒަމް\nއިސްލާމީ ޝަރީޢަތުގެ ޤާނޫނުތައް - އިންސާނިއްޔަތަށް ހުރި ރަހްމަތެއް - 2\nއެހެންކަމުން އިސްލާމީ ޤާނޫނުތައް ތަންފީޒުކުރުމަކީ ދުނިޔެއަށް ހުރި ސަރާސަރު ރަހުމަތެކެވެ. އެއީ އެއްވެސް ހާލެއްގައި އިންސާނިއްޔަތަށް ކުރިމަތިވާ ނުރައްކަލެއް ނޫނެވެ. ބުރައެއްވެސް ނޫނެވެ. އެއްވެސް ބަޔަކު ކަންބޮޑުވެގެން އުޅޭންޖެހޭ ކަމެއްނޫނެވެ. އިސްލާމްދީނަކީ ރަހްމަތުގެ ދީނެވެ. އަމަންއަމާންކަމާއި ސަލާމަތުގެ ދީނެވެ. ސަމާޙަތުގެ ދީނެވެ. މުސްލިމުންނަށްޓަކައެވެ. އިސްލާމީ ޤައުމުތަކުގައި ދިރިއުޅޭ ޣައިރު މުސްލިމުންނަށާއި އިސްލާމީ ޤައުމުތަކާ އަވައްޓެރި ޤައުމުތަކަށްޓަކައިވެސްެމެއެވެ.\nޢަބްދުﷲ ފާރޫޤު ޙަސަނަށް ލައްކަޝުކުރުހުރި! ވަރަށް ފުރިހަމަ! ޝުކުރިއްޔާ!!!\nމަދީނާގެ އިސްލާމީ ދައުލަތުން ކުރިމަތިލާންޖެހުނު އެންމެ މުހިންމު ތިންމައްސަލަ - 7


Adh. Maamigiliee Bainalaqvaamee Viyafaari Bandharah Muvazaafun...\nއދ. މާމިނގިލީ ބައިނަލްއަގުވާމީ ވިޔަފާރި ބަނދަރަށް މުވައްޒަފުން ހޯދަން އިއުލާން ކޮށްފި\n3 މަސް,3ދުވަސް,4ގަޑި, 27 މިނެޓް, 17 ސިކުންތު ކުރިން 430ފަތޯނާ ފާއިޒް\nއދ. މާމިނގިލީ ބައިނަލްއަގުވާމީ ވިޔަފާރި ބަނދަރަށް މުވައްޒަފުން ހޯދުމަށް އިޢުލާންކޮށްފިއެވެ.\nމާމިގިލީގައި އެމްޕީއެލްއިން ތަރައްޤީ ކުރާ ވިޔަފާރި ބަނދަރު ހުޅުވުމަށް ހަމަޖެހިފައިވަނީ އަންނަ މެއި މަހުގެ ކުރީކޮޅުގައެވެ. އެމްޕީއެލް އިން މިއަދު ކުރި އިޢުލާނާއެކު ބުނެފައިވަނީ މިހާރު ކުރިއަށްދަނީ އެތަނުގައި ވަސީލަތްތައް ގާއިމް ކުރުމުގެ އެންމެ ފަހުގެ މަސައްކަތްތައް ކަމަށެވެ.\nމާމިގިލީ ބަނދަރުގެ އޮޕަރޭޝަންތައް އަންނަ މަހުގެ ފުރަތަމަ ހަފްތާގައި ފަށާއިރު އިޢުލާންކޮށްފައިވަނީ އެސިސްޓެންޓް މެނޭޖަރަކާއި ހަ އެސިސްޓެންޓް އޮފިސަރުންނާއި ފޯކްލިފްޓް، ކެރޭން އޮޕަރޭޓަރުންގެ މަގާމަށް ދެ މީހުން ހޯދުމަށް ކަމަށެވެ. މީގެ އިތުރުން ވިންޗްމަން އަކާއި ހަ ސެކިއުރިޓީ ގާޑުން އަދި ހަ ލޭބަރުން ހޯދަން ވެސް ވަނީ އިއުލާނުކޮށްފައެވެ. އެ ވަޒީފާތަކަށް ކުރިމަތިލުމުގެ ސުންގަޑި މިމަހުގެ ނަވާރަ ވަނަ ދުވަހުގެ ނިޔަލަށް ހަމަވާނެ ކަމަށް އެމްޕީއެލް އިން ބުނެއެވެ.\nޗެނަލް13އަށް މައުލޫމާތު ދެއްވަމުން އެމްޕީއެލްގެ ޖެނެރަލް މެނޭޖަރ އަބްދުﷲ ފާއިދު ވިދާޅުވީ،އިންޓަރނޭޝަނަލް ޕޯޓެއް ހުޅުވަން އެމްޕީއެލްއިން މާމިގިލި ހިޔާރީ އެރަށް ހިމެނޭ ސަރަހައްދަކީ ފަތުރުވެރިކަން ފުޅާވެފައިވާ ސަރަހައްދަކަށްވުމުން މިފަދަ ޕޯޓެއްގެ ޙިދުމަތް ފެށިއްޖެނަމަ، އިޤްތިސާދީ ގޮތުން ބޮޑު ކުރިއެރުންތަކެއް އެސަރަހައްދަށް އަންނާނެތީ ކަމަށެވެ. އަދި އެތަނުގައި މަސައްކަތް ކުރާނީ މުޅިންވެސް ދިވެހިން ކަމަށް ފާއިދު ވަނީ ވިދާޅުވެފައެވެ.\nމާމިގިލީ ބަނދަރަކީ އެއްހާސް ތިންސަތޭކަ މީޓަރު ދިގު ބަނދަރެކެވެ. އެ ބަނދަރަކީ ރާއްޖޭގެ ރަށެއްގައި މިހާތަނަށް ހަދާފައިވާ އެންމެ ބޮޑު ބަނދަރެވެ.


އއ.މަތިވެރީ ކައުންސިލުން ހުސްވެފައިވާގޮނޑިއާއި ށ.މިލަންދޫ ކައުންސިލުންހުސްވެފައިވާ ގޮނޑި ކާމީޔާބު ކުރެއްވި އެމްޑީޕީގެ ދެކެންޑިޑޭޓުންނާ މިކާމިޔާބީ ޙާޞިލްކޮށްދިނުމަށް މަސައްކަތް ކޮށްދެއްވިފަރާތް ތަކަށް ޕާޓީގެ ޗެއާރޕާސަނާއި އިސްލީޑަރު މަރުޙަބާ ވިދާޅުވެއްޖެ – Maldivian Democratic Party\n31 ޑިސެމްބަރު 2011\nއއ.މަތިވެރީ ކައުންސިލުން ހުސްވެފައިވާގޮނޑިއާއި ށ.މިލަންދޫ ކައުންސިލުންހުސްވެފައިވާ ގޮނޑި ކާމީޔާބު ކުރެއްވި އެމްޑީޕީގެ ދެކެންޑިޑޭޓުންނާ މިކާމިޔާބީ ޙާޞިލްކޮށްދިނުމަށް މަސައްކަތް ކޮށްދެއްވިފަރާތް ތަކަށް ޕާޓީގެ ޗެއާރޕާސަނާއި އިސްލީޑަރު މަރުޙަބާ ވިދާޅުވެއްޖެ\nއއ.މަތިވެރީ ރަށުކައުންސިލުން ހުސްވެފައިވާ ގޮނޑިއާ،ށ.މިލަންދޫ ރަށުކައުންސިލުން ހުސްވި ގޮނޑި ކާމިޔާބުކުރެއްވި،\nއއ.މަތިވެރީ އިސްމާޢީލް ޢާޞިފް އާ، ށ.މިލަންދޫ އަބުދުﷲ ޢާތިފް އަށާ މި ދެގޮނޑީ އެމްޑީޕީ އަށް ކާމިޔާބު ކޮށްދިނުމަށް އެމްޑީޕީގެ އެކްޓިވިސްޓުންނާ، މެންބަރުންނާ ހެޔޮ އެދިވަޑައިގަނަނަވާ އެންމެ ބޭފުޅުންނަށް އެމްޑީޕީގެ ޗެއަރ ޕާސަނާ އިސް ލީޑަރ މަރުޙަބާ ވިދާޅު މެސެޖެއް ފޮނުވައިފިއެވެ.\nރާއްޖޭންބޭރުގައި ހުންނަވައިގެން ޗެއަރ ޕާސަން ފޮނުއްވެވި މަރުޙަބާގެ މެސެޖްގައި އެމްޑީޕީ ޙާޞިލްކުރަމުން މިދާ ކާމިޔާބީ ގެ ތަޅުދަނޑިއަކީ މިއަދުގެ ރައީސްގެ އޯގާވެރި ސިޔާސަތު ކަން ގަބޫޅުކުރައްވާ ކަމަށާ އެކަމަށްޓަކާ މިއުފާވެރި ދަނޑިވަޅުގައި ރާއްޖޭގެ ލޮބުވެތި ރައީސުލްޖުމްހޫރިޔާ މުޙައްމަދު ނަޝީދަށް ވަރަށް ހޫނުމަރުޙަބާ އެއް ދަންނަވާކަމުގައި ވިދާޅުވެފައި ވެއެވެ.\nއެމްޑީޕީގެ ހުނަރުވެރި އެންމެހައި ޒުވާނުން ޢާ އަހަރަށް ތިޔަހޯއްދަވައި ދެއްވި ކާމިޔާބީއަކީ ރައްޔިތުންގެ އަނެއްދިވެހިރާއްޖެ\nރައްޔިތުންނަށް ޙާޞިލް ވެއްޖެކަމުގެ އުފާވެރި ޚަބަރެއްކަމަށާ، މިފެށޭ މީލާދީ އާ އަހަރަކީ ޑިއުޓީ ފުރީ އަހަރަކަށް ވެ ކޮންމެ ދިވެއްސަކަށް އެއްލައްކަ ދިވެހިރުފިޔާގެ ބޭސްފަރުވާ ކަށަވަރުވެ މުޅިމުޖްތަމަޢުގެ އިޖްތިމާޢީ ރައްކާތެރިކަން ކަށަވަރުވެގެން ދާނޭއަހަރަކަށް ވެފައިވާތީ ﷲ އަށް ޙަމްދުކޮށް، މި މަސައްކަތުގައި އިޚުލާޞްތެރިކަމާ އެކު ބައިވެރިވެވަޑައިގެންނެވި އެންމެ ބޭފުޅުންނަށް މަރުޙަބާވިދާޅުވާ ކަމުގައިވެސް ޗެއަރ ޕާސަންގ މެސެޖުގައި ހާމަކުރައްވާފައިވެއެވެ.\nއަދި މިއުފާވެރި ކާމިޔާބީ ފާހަގަ ކުރައްވާ މިފެށުނު މީލާދީ އާއަހަރުގެ ތަހުނިޔާއާ ހެޔޮއެދުން ތައް ރާއްޖޭގެ ލޮބުވެތި ރައީސުލްޖުމްހޫރިއްޔާ އަށާ އެންމެހާ ރައްޔިތުން ފޮނުވާކަމުގައިވެސް ލިއުއްވާފައި ވެއެވެ.


vnews - MNDF ge beyfulhukau duty ga huttaa kulligothakah niyaavejje\nކެޕްޓަން މުހައްމަދު ރާމިޒް\nދިވެހި ސިފައިންގެ ޚިދުމަތުގައި މަސައްކަތްކުރައްވަމުން ގެންދެވި ބޭފުޅަކު ޑިއުޓީގައި ހުއްޓާ ކުއްލި ގޮތަކަށް ނިޔާވެއްޖެ އެވެ.\nމިއަދު ހަވީރު ނިޔާވެފައިވަނީ ކެޕްޓަން މުހައްމަދު ރާމިޒްއެވެ.\nވީނިއުސްއަށް މައުލޫމާތު ދެއްވަމުން އެމްއެންޑީއެފްގެ އިންފޮމޭޝަން އޮފިސަރު ކެޕްޓަން އިބްރާހިމް އާޒިމް ވިދާޅުވީ ކެޕްޓަން މުހައްމަދު ރާމިޒު ނިޔާވިއިރު ހުރީ ޑިއުޓީގައި އެމްއެންޑީއެފްގެ ނޮދަން އޭރިޔާގެ ޕޯސްޓްގައި ކަމަށެވެ.\nއާޒިމް ވިދާޅުވީ މިއަދު ހަވީރު ސިފައިން ކުރިއަށް ގެންދިޔަ އެކްސަސައިޒްގައި ވެސް ކެޕްޓަން ރާމިޒު ބައިވެރިވެފައިވާ ކަމަށާ ދުވަމުންދަނިކޮށް ކުއްލިއަކަށް ވެއްޓުމާއި ގުޅިގެން ޅ. ނައިފަރު ހޮސްޕިޓަލަށް ކުޑަވަގުތުކޮޅެއްގެ ތެރޭގައި ގެންދެވުނު ކަމަށެވެ.\nއުމުރުން 48 އަހަރުގައި ނިޔާވި ކެޕްޓަން މުހައްމަދު ރާމިޒުގެ ހަށިގަނޑު މާލެ ގެނައުމުގެ މަސައްކަތް ސިފައިން މިހާރު ދަނީ ކުރަމުންނެވެ.\nކެޕްޓަން މުހައްމަދު ރާމިޒް ސިފައިންގެ ޚިދުމަތާ ގުޅިފައިވަނީ 19 އޯގަސްޓް 1995 ގައެވެ. ޚިދުމަތުގެ މުއްދަތުގައި ލިބިލައްވާފައިވާ ޝަރަފުގެ ނިޝަންތަކުގެ ތެރޭގައި ސިފައިންގެ ޚިދުމަތުގެ މެޑަލް، އަޚްލާގީ މެޑަލް، 17 ވަނަ ސާކް ސަމިޓް މެޑަލް، ދިގު މުއްދަތެއްގައި ޚިދުމަތް ކުރުމުގެ ކުލަ، އަޚުލާޤީ ކުލަ3ފަހަރަށް އަދި އިޚްލާސްތެރި ޚިދުމަތުގެ ކުލަ އާއި ސިފައިންގެ ޚިދުމަތުގެ ކުލަ ހިމެނެއެވެ.\nކެޕްޓަން މުޙައްމަދު ރާމިޒް ނިޔާވިއިރު ސިފައިންގެ ޚިދުމަތުގައި 23 އަހަރާއި 04 މަހާއި 21 ދުވަސް ހޭދަކުރައްވާފައިވެއެވެ.


އެސްޓީއޯ ކުރިން ހިންގި އިމާރާތަށް ސިވިލްކޯޓުގެ ބައެއް ސެކްޝަންތައް ބަދަލުކޮށްފި\nހޯމަ, 29 ސެޕްޓެމްބަރ 2014\nސުޕީރިއާ ކޯޓުތަކަށް ދިމާވެފައިވާ ޖާގައިގެ ދަތިކަން ޙައްލު ކުރުމަށް ޓަކައި ކުރަމުންދާ މަސައްކަތްތަކުގެ ތެރެއިން، ސްޓޭޓް ޓްރޭޑިންގ އޯރގަނައިޒޭޝަން (އެސް.ޓީ.އޯ) ކުރީން ހިންގި އިމާރާތް މަރާމާތުކޮށް ނިންމައި އެއިމާރާތަށް ސިވިލްކޯޓުގެ އެގްރިމެންޓްތައް ރަޖިސްޓްރީ ކުރުމާބެހޭ ސެކްޝަނާއި، މެޖިސްޓްރޭޓް ކޯޓުތަކަށް ޚިދުމަތްތައް ފޯރުކޮށްދިނުމާބެހޭ ސެކްޝަން ބަދަލުކޮށްފިއެވެ. މިސެކްޝަންތައް ކުރިން ހިންގަމުންދިޔައީ ހެންވޭރުގައި ހުންނަ ކުރީގެ ހައިކޯޓު ހިންގި އިމާރާތުގައެވެ.\nއެސް.ޓީ.އޯ ކުރީން ހިންގި އިމާރާތަށް 28 ސެޕްޓެމްބަރ 2014 ބަދަލުކުރެވުނު މި ދެ ސެކްޝަންގެ އިތުރަށް، ސިވިލް ކޯޓުގެ އިދާރީ ބައެއް މަސައްކަތްތަކާއި ޖަސްޓިސް ބިލްޑިންގގައި ހިންގަމުންދާ ޝަރީޢަތް ހިންގުމާބެހޭ ބައެއް ސެކްޝަންތައްވެސް ކުރިޔަށް އޮތް ހަފްތާގެތެރޭގައި މިއިމާރާތަށް ބަދަލުކުރާގޮތަށް ވަނީ ހަމަޖެހިފައެވެ.\nމިމަސައްކަތަކީ ރާއްޖޭގެ ސިވިލް ޖަސްޓިސް ނިޒާމް ހަރުދަނާކޮށް، މައްސަލަތައް ނިންމުން ހަލުވިކުރުމަށްޓަކައި ދިވެހިރާއްޖޭގެ ސުޕްރީމް ކޯޓުން ކަނޑައަޅުއްވާފައިވާ އެކްޝަންޕްލޭނުގެ ދަށުން ސިވިލްކޯޓުގެ ޚިދުމަތްގެ ފެންވަރު ރަނގަޅު ކުރުމަށް ޓަކައި އެކޯޓުން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންއާ ގުޅިގެން ކުރައްވާ މަސައްކަތުގެ ތެރޭގައި ހިމެނޭ މަސައްކަތެކެވެ.\nއެސް.ޓީ.އޯ ކުރީން ހިންގި އިމާރާތް ފުރަތަމަ މަރާމާތު ކުރެވުނީ ކްރިމިނަލް ކޯޓު ބަދަލުކުރުމަށެވެ.


ގިނަ ބައަކަށް ޤަބޫލުކުރެވިފައި އޮންނަނީ އެމީހަކު ހުއްދަ ނުދިންނަމަވެސް ނުވަތަ ނުވެއްދި ނަމަވެސް އެމީހާގެ ހިތުގެ ތެރެއަށް ޝައިޠާނާއަށް ވަދެވޭނެ ކަމަށެވެ! އެއީ ކުށް ހީއެކެވެ. އެއްވެސް މީހެއްގެ އިޒުނަ ޢާއި ނުލައި އެމީހެއްގެ ހިތުގެ ތެރެއަކަށް އިބިލީހަކަށް ނުވަދެވޭނެއެވެ!\nއިބިލީސް އައިސް ހިތުގެ ދޮރުގައި ޓަކިޖަހާނެއެވެ. މޮޅު މަންޒަރުތައްވެސް ދައްކާނެއެވެ. އެކަންކަމަށް ތިބާ ހެއްލި ހިތުގެ ދޮރު ނުހުޅުވައިފިނަމަ އިބިލީހަށް ހުންނަން ޖެހޭނީ ހަމަ ނުވަދެވި ބޭރުގައެވެ. ނަމަވެސް ވަނުމުގެ ކިތަންމެ ކުޑަ ފުރުޞަތެއް ދިންނަމަވެސް ވަދެ މުޅި ހިތަށް ވެރިވެގަންނާނެއެވެ. އަދި އިބިލީސް ބޭނުންވާ ގޮތަށް ހިތުގެ ހުރިހާ ކަންކަން ތަރުތީބުކުރާނެއެވެ.\nޝައިޠާނާ މީހެއްގެ ހިތަށް ވެރިވެގެންފިނަމަ އެމީހަކު ކުރިން ނަފްރަތުކުރި ކަންކަމަށް ލޯބި ޖައްސުވާނެއެވެ. ލޯބިކުރި ކަންކަމަށް ނަފްރަތުކުރުވާނެއެވެ. މާނައަކީ އެމީހަކީ ކުރިން ތަޤްވާވެރިއެއްނަމަ އެކަން ބަދަލުކޮށްލުވާނެއެވެ. ދީނުގެ ކަންކަމާއި ދުރުހެލިކުރުވާނެއެވެ. ކުރިން ކުރަން ބިރު ގަތް ފާފަތަކަށް އަރައިގަތުމަށް ލޯބި ޖައްސުވާނެއެވެ.\nޝައިޠާނާ ގެއަށް ވައްދަނީވެސް ހަމަ މީސްތަކުންނެވެ! ގެއަށް ވަންނަމުން ޛިކުރު ކިޔާނަމަ ނުވަދެވޭނެއެވެ. ހަމައެފަދައިން އަޢޫޛް ކިޔަމުން ގެންދާނަމަ ޝައިޠާނާއަށް ތިބާގެ ހިތު ތެރެއަކު ނުހުރެވޭނެއެވެ. ޖެހޭނީ ނުކުމެގެންދާށެވެ. ވީމާ ހިތުގެ ތެރެއަށް އިބިލީސް ވައްދުވަނީވެސް އަދި ހިތުގެ ތެރޭގައި އިބިލީސް ގެންގުޅެނީވެސް އަމިއްލަ އަށެވެ. ނުހަނު ފަސޭހައިން ބޭރުކުރެވެން އޮއްވައެވެ.\nފުރިހަމަ އީމާންކަން މަތީގައި ހުންނަން ބޭނުންނަމަ އަބަދުވެސް ޝައިޠާނާ ފައްސައި ބޭރުކުރަމުން ގެންދާށެވެ! ހިތުގައި އީމާންތެރިކަން ވަރުގަދަކުރި ވަރަކަށް ﷲ ތަޢާލާ އެކަމަށް މަގުފަހިކޮށްދެއްވަވާނެތެވެ!


ސެމްސަންގް ގެލެކްސީ ވޮޗް4އަކަށް ގޫގުލްގެ ވެއަރ އޯއެސް - Tech News Maldives\nސެމްސަންގް ގެލެކްސީ ވޮޗް4އަކަށް ގޫގުލްގެ ވެއަރ އޯއެސް\nހަސަންވީ • 22 މޭ 2021\nމިމަހުގެ 18 ވަނަ ދުވަހު އޮތް ގޫގުލް އައި/އޯ ކީނޯޓްގައި ގޫގުލް އިންވަނީ ސެމްސަންގް އާއެއްކޮށް އައު ސްމާޓްވޮޗް އޯއެސް އެއް އުފެއްދުމުގެ މަސައްކަތް ކުރަމުން އަންނަކަން އިއުލާންކޮށްފައެވެ. މި ވޮޗް އޯއެސް އަކީ ގޫގުލްގެ ވެއަރ އޯއެސް އާއި ސެމްސަންގް ގެ ޓައިޒެން އޯސް އެއްކޮށްލައިގެން އުފައްދާ އެއްޗެކެވެ. އަދި މިއޯއެސްގައި އެޕްތައް ހުޅުވުން 30 އިންސައްތަ އަވަސްވެފައި ބެޓަރި ލައިފް ދިގުވާނެއެވެ.\nމަޝްހޫރު ޓެކް ހަބަރު ލީކް ކުރާފަރާތެއް ކަމަށްވާ އައިސް ޔުނިވަރސް އިންވަނީ ސެމްސަންގް ގެލެކްސީ ވޮޗް އެކްޓިވް4ގެ ބައެއް މައުލޫމާތު ހާމަކޮށްފައެވެ. އެގޮތުން އޯއެސް އަކީ ގޫގުލް އާއި ސެމްސަންގް ގުޅިގެން އުފައްދާ އޯއެސްއެވެ. އަދި އައު5ނެނޯމީޓަރުގެ ޕްރޮސެސަަރެއް ހިމެނޭނެކަމަށް ބުނެއެވެ. އަދި ގަޑީގެ ބޯޑަރު ކުޑަވެފައި ބޭނުންކޮށްފައި ހުރީ ފްލެޓް ބިއްލޫރިއެވެ. އަދި ގަޑީގެ ފްރޭމް ވަރަށް ފުރިހަމަ ކަމަށާއި ބޭނުންކޮށްފައި ހުރީ ޓައިޓޭނިއަމް އެލޯއި ކަމަށްވެއެވެ.\nގެލެކްސީ ވޮޗް ސީރީޒް 4ގައި5ނެނޯމީޓަރުގެ އައު ޕްރޮސެސަރެއް ހުރިވާހަކަ ހަގީގަތަކަށް ވެއްޖެނަމަ މިއީ ލިބޭނެ ވަރަށް ބޮޑު ކުރިއެރުމެކެވެ. މިހާރު މާކެޓުގައި ހުރި ސެމްސަން ސްމާޓް ވޮޗް ތަކުގައި ބޭނުންކޮށްފައި ހުރީ 10 ނެނޯމީޓަރުގެ ޕްރޮސެސަރެވެ. އެހެންކަމުން5ނެނޯމީޓަރަށް ބަދަލުވުމާއިއެކު ސްމާޓް ގަޑި ތަކުގައި އެންމެ ޝަކުވާބޮޑު އެއްމައްސަލަ ކަމަށްވާ ބެޓެރި ލައިފް އަށް ރަނގަޅު ބަދަލެއް އަންނާނެއެވެ.\nއެޕަލްގެ ސްމާޓް ވޮޗްތަކާއި ޚިލާފަށް ވެއަރ އޯއެސް ބޭނުންކުރާ ސްމާޓްވޮޗްތައް ހުރިހާ ސްމާޓްފޯނަކާއި އެކު ބޭނުންކުރެވޭނެއެވެ. އެހެންކަމުން ސެމްސަންގްގެ އައު ސްމާޓްވޮޗްތައް އައިފޯން ބޭނުންކުރާ ފަރާތްތްކަށްވެސް ބޭނުން ކުރެވޭނެއެވެ.


Ras Online - ކޮވިޑް ވެކްސިނުގެ ތިންވަނަ ޑޯޒެއް އެންމެންނަކަށް ބޭނުމެއް ނުވާނެ\nކޮވިޑް ވެކްސިނުގެ ތިންވަނަ ޑޯޒެއް އެންމެންނަކަށް ބޭނުމެއް ނުވާނެ\nމާޝާ މިދުހަތު 11 ސެޕްޓެމްބަރު 2021 - 11:2\nކޮވިޑް ވެކްސިނުގެ ތިންވަނަ ޑޯޒެއް އެންމެންނަށް ދޭން ނުޖެހޭނެކަމަށް ވެކްސިން އުފެއްދުމުގައި ހަރަކާތްތެރިވި ޕްރޮފެސަރެއް ހާމަކޮށްފިއެވެ.\nއޮކްސްފޯޑް އަދި އެސްޓްރަޒެނެކާ ކޮވިޑް ވެކްސިން ތައްޔާރުކުރުމުގައި ހަރަކާތްތެރިވި ލީޑް ސައިންޓިސްޓް، ޕްރޮފެސަރ ޑޭމް ސާރާ ގިލްބާޓް މިކަން ހާމަކޮށްފައިވާއިރު ދުނިޔޭގެ ސިއްހަތު ޖަމިއްޔާއިންވެސް ވަނީ ކޮވިޑް ވެކްސިނުގެ ތިންވަނަ ޑޯޒެއް ދިނުމަށް އަވަސްވެގަތުމުގެ ބަދަލުގައި ވެކްސިން ނުލިބޭ ގައުމުތަކަށް ވެކްސިން ފޯރުކޮށްދިނުމަަށް އިސްކަން ދިނުމަށް އިލްތިމާސްކޮށްފައެވެ.\nޕްރޮފެސަރ ސާރާ ގިލްބާޓް ހާމަކޮށްފައިވާ ގޮތުގައި ވެކްސިން ޖެހުމަށްފަހު އަހަރު ދުވަސް ފަހުން ހެދި ތަހުލީލުތަކުންވެސް ކޮވިޑް ވެކްސިނުން ލިބިދޭ ރައްކާތެރިކަން ކަށަވަރުކޮށްދޭކަމަށްވެއެވެ.\n"ފުރަތަމަ ޑޯޒު ޖެހުމުން ރައްކާތެރިކަން ލިބޭނެ. ދެވަނަ ޑޯޒް ޖެހުމުން ވެކްސިނުން ލިއްބައިދޭ ރައްކާތެރިކަން އިތުރުވެގެންދޭ." ޕްރޮފެސަރ ސާރާ ގިލްބާޓް ހާމަކޮށްފައިވެއެވެ.\nނަމަވެސް ވެކްސިނުގެ ތިންވަނަ ޑޯޒެއް އެންމެން ޖަހާކަށް ނުޖެހޭނެ ކަމާއި، ތިންވަނަ ޑޯޒެއް ޖަހާނަމަ ޖަހަންޖެހޭނީ ހަށިގަނޑުގެ ދިފާއީ ނިޒާމު ދަށް މީހުންނަށްކަމަށް ޕްރޮފެސަރ ސާރާ ގިލްބާޓް ހާމަކޮށްފައިވެއެވެ. އަދި މިހާރު މުހިންމީ ވެކްސިން އުފެއްދުން އިތުރުކޮށް، ވެކްސިން ނުޖަހާ ގައުމުތަކަށް ވެކްސިން ފޯރުކޮށްދިނުންކަމަށްވެސް ޕްރޮފެސަރ ހާމަކޮށްފައިވެއެވެ.\nޕްރޮފެސަރ ސާރާ މިހެން ފާހަގަކޮށްފައިވާއިރު ކުދި އަދި މެދު ފަންތީގެ ގިނަ ގައުމުތަކުގެ އާބާދީގެ 50 އިންސައްތަ މީހުން ވެކްސިން ފުރިހަމަކޮށްފައިވާ ގައުމުތައްވެސް މާގިނައެއް ނޫނެވެ. ހާއްސަގޮތެއްގައި އެފްރިކާ ބައްރުގެ ގައުމުތަކުގެ އާބާދީގައި ކޮވިޑް ވެކްސިން ފުރިހަމަކޮށްފައިވަނީ2އިންސައްތަ މީހުންކަމަށް ބޭރުގެ އެކި މީޑިއާތަކުގެ ތަފާސް ހިސާބުތަކުން ދައްކަވެ.


Bidheyseenah musaara nudhey massala kulli massala akah hadhai Majilihugai bahus nukurany keeve? – adduLIVE\nLast Updated: October 20, 12:23\nބިދޭސީންނަށް މުސާރަ ނުދޭ މައްސަލަ ކުއްލި މައްސަލައަކަށް ނުވޭބާ؟\n1 Jul 08, 2020, 09:01 އަހުމަދު ނަސޫހް\nބިދޭސީންނަށް މުސާރަ ނުދީގެން ހުޅުމާލޭގައި ކުރި މުޒާހަރާ - ފޮޓޯ ޓްވިޓާ\nމުސާރަ ނުދޭތާ ހަތް މަސް ދުވަސް ވެގެން ހުޅުމާލޭގައި ސިލްސިލާ މުޒާހަރާތަކެއް ކުރަން ބިދޭސީން ވަނީ ފަށާފައެވެ. އޭގެ ދެ ތިން ދުވަސް ކުރިން އިވުނު އަޑަކީ، މުސާރައެއް ކާނެ ކޮއްތެއް ނުދީ ހަތް މަސް ވެގެން ބ. ބޮޑުފިނޮޅު ބިދޭސީންތަކެއް ވެގެން ހިސޯރު ކުރި ވާހަކައެވެ.\nމުޅި ރާއްޖޭގެ ހުރިހާ ކަންކޮޅަކަށް ބެލި ނަމަވެސް ފެނިގެން ދަނީ މިމަންޒަރެވެ. ކޮވިޑް-19 އާ ގުޅިގެން އަމިއްލަ ކުންފުނިތަކުން ބިދޭސީންނާ ދޭތެރޭ ހަދަނީ ހަދާނެ ގޮތެކެވެ. އެތައް މަހެއްގެ މުސާރަ ނުދީ ގްރޫޕުން ވަކިކޮށްލަނީއެވެ. ނުވަތަ ދޫކޮށްލަނީއެވެ. ބައެއް ގްރޫޕުތަކުން މުސާރަ އިންތިހާއަށް ކުޑަ ކުރުމަށް ފަހު ދޫކޮށްލަނީއެވެ.\nއަދި ބައެއް ކުންފުނިތަކުން މުސާރަ ނުދީ އަދިވެސް މަސައްކަތް ކުރުވަނީއެވެ. ހޯމަ ދުވަހު ބިދޭސީން ކުރި މުޒާހަރާގައި އެކަކު ބުނީ މުސާރަ ނުދޭތާ ހަތް މަސް ވެއްޖެ ކަމަށާއި، ފެންވެރުމަށް ބޭނުންކުރާނެ ސައިބޯނިއެއް ދަތް އުނގުޅާ ބޭސް އުރައެއްހާ މިންވަރު ވެސް ދީފައި ނުވާ ކަމަށެވެ.\nމިމައްސަލަ ބޮޑުވެ ބިދޭސީން އާއިލާތަކަށް ފޮނުވާނެ ލާރިއެއް ނުލިބި، އެމީހުން މިތާ ބިކަވެ، އާއިލާ ގައުމުގައި ބިކަ ވަމުންދާއިރު މިކަމާ ގުޅޭގޮތުން ބަހެއް ބުނެލާނެ ބަޔަކު ނެތްކަން ފާހަގަކޮށްލެވެއެވެ.\nޚާއްސަކޮށް ރައްޔިތުންގެ މަޖިލީހަކީ ގައުމުގައި ހިނގާ ކިތަންމެ ކުޑަ ކަމެއްގައި ވެސް ކުއްލި މައްސަލަ ހުށައަޅައި ބަސް ބުނެ ހަދަމުންދާ މަޖިލީހެކެވެ. އެ ރައްޔިތުންގެ މަޖިލީހުން ވެސް މިކަން ކުޑަ ކަމަކަށް ހަދައި ދޫކޮށްލާފައި އޮތް ކަމީ އެ މަޖިލީހުގެ މެމްބަރުންގެ ސީދާ މަސްލަހަތު މިކަމުގައި ހިމެނެތީތޯ ސުވާލު ކޮށްލަން ޖެހެއެވެ.\nބޮޑުފިނޮޅުގައި މަސައްކަތް ކުރުވަމުން ދިޔައީ މިލަންދޫ ދާއިރާގެ މެމްބަރު އަލީ ރިޒާގެ ކުންފުންޏެއްގެ ދަށުން މަސައްކަތް ކުރަމުން ދިޔަ ބިދޭސީންތަކެކެވެ. މުސާރަ ނުދޭ މައްސަލަ ފެންމަތިވުމުން ރިޒާގެ ރިޒް ކުންފުނިން ވަނީ މަސައްކަތް ހަވާލުކުރި ސިލް އިން ފައިސާ ނުދޭ ކަމަށް ބުނެ ރެކެން މަސައްކަތް ކޮށްފައެވެ. ނަމަވެސް އެ ކުންފުނިން ވަނީ ދޭން ޖެހޭ ވަރަށްވުރެ އިތުރަށް ވެސް ރިޒް ކުންފުންޏަށް ފައިސާ ދީފައިވާ ކަން ހާމަކޮށްފައެވެ.


Kureege Raees Yaameen ah kuri hukumaai ehves gulhumeh neh:Gasim - AO News Kureege Raees Yaameen ah kuri hukumaai ehves gulhumeh neh:Gasim\nރައީސް ޔާމީނުގެ މައްޗަށް ކްރިމިނަލް ކޯޓުން ނެރުނު ޙުކުމުގައި އޭނާގެ އެއްވެސް ކަހަލަ ނުފޫޒެއް ނޯންނާނެ ކަމަށް ޖުމްހޫރީ ޕާޓީގެ ލީޑަރު އަދި މާމިގިލީ ދާއިރާގެ މެމްބަރު، ޤާސިމް އިބްރާހީމް ވިދާޅުވެއްޖެއެވެ.\nއެ ޕަޓީގެ އޮފީހުގައި ސިލްސިލާކޮށް ބާއްވަމުންދާ ބައްދަލުވުމުގައި ވާހަކަދައްކަމުން ގާސިމް ވިދާޅުވީ އާދައިގެ މަތިން އޭނާއާއި މެދު ބައެއް ބޭފުޅުން ފާޑުފާޑުގެ ވާހަކަދައްކަމުން ގެންދާކަމަށެވެ. ގާސިމް މިހެން ވިދާޅުވެފައިވަނީ ކުރީގެ ރައީސް ޔާމީންގެ މައްޗަށް މަނީ ލޯންޑަރިންގްގެ މައްސަލައެއްގައި ކްރިމިނަލް ކޯޓުން ޙުކުމާއި، ގާސިމް އާއި ގުޅުވައިގެން އިދިކޮޅު ފަރާތްތަކުން ދައްކަމުންދާ ވަހަކަތަކަށް އިޝާރަތްކުރައްވަމުންނެވެ.\nއިދިކޮޅު ފަރާތްތަކުން ދައްކަމުންދާ ވާހަކަތަކާއި ގުޅިގެން ގާސިމް ވިދާޅުވީ ރައީސް ޔާމީނުގެ މައްޗަށް ކްރިމިނަލް ކޯޓުން ނެރުނު ޙުކުމުގައި އޭނާގެ އެއްވެސް ކަހަލަ ނުފޫޒެއް ނޯންނާނެ ކަމަށާއި އެ ފަސް ފަނޑިޔާރުން ނުވެސް ދަންނަކަމުގައެވެ.” އެބޭފުޅުންނަށްވެސް އެނގިވަޑައިގަންނަވާނެ އަޅުގަނޑެއް ނޫންކަން ފަނޑިޔާރުގޭގައި ޙުކުމް ކުރަން ހުރީ، އަޅުގަނޑެއް ނޫންކަން ދިވެހިރާއްޖޭގެ ރައީސުލްޖުމްހޫރިއްޔާ ކަމުގައި އިނީކީ، އަޅުގަނޑެއް ނޫންކަން ރައްޔިތުންގެ މަޖިލީހުގެ ރައީސް ކަމުގައި ހުރީވެސް. އަޅުގަނޑު މިއީ ކޮންތާކު ހުރި ކާކުތޯ، ކީއްކުރާ މީހެއްކަން.. އަޅުގަނޑަށް ކިހިނެތްތޯ އެބުނާ ކަންތައް ކުރެވޭނީ؟” ޤާސިމް ވިދާޅުވިއެވެ.\nމީގެ އިތުރުން ޤާސިމް ވިދާޅުވީ އޭނާ ރައްޔިތުންގެ މަޖިލީހުގެ ރައީސް ކަމުގެ މަޤާމުގައި ހުންނަވަނިކޮށް، ޔާމީން ޖަލަށް ލުމުން، އިންސާފުން ކަންތައް ކުރުމަށް ގޮވާލި ކަމަށެވެ.\nމަޖިލީހުން ކުރަމުންދާ މަސައްކަތްތައް ހާމަކަންބޮޑު ގޮތެއްގައި މިހާރު ފެނިގެންދާނެ: ގާސިމް\nއެއްބަސްވުމާ އެއްގޮތަށް އަމަލު ކުރާނަމަ މަޖިލީހުގެ ރައީސްކަން ލިބޭނީ ގާސިމަށް- އަބްދުﷲ ރިޔާޒް\nޖުމްހޫރީ ޕާޓީއަކީ ކަނޑުފޭރޭ ޕާޓީއެއް ނޫން : ގާސިމް


އެމް.އެން.ޔޫ.އެސް.ޔޫ އާއި ޝެޓްސް ގުޅިގެން ހިރިޔާ ސްކޫލްގެ ދަރިވަރުންނަށް ޚާއްސަ ސެޝަނެއް ބާއްވައިފި – MNUSU\nއެމް.އެން.ޔޫ.އެސް.ޔޫ އާއި ޝެޓްސް ގުޅިގެން ހިރިޔާ ސްކޫލްގެ ދަރިވަރުންނަށް ޚާއްސަ ސެޝަނެއް ބާއްވައިފި\nޢެމް.އެން.ޔޫ.އެސް.ޔޫ އާއި ޝެޓްސް ގުޅިގެން ހިރިޔާ ސްކޫލްގެ އެތިކްސް ކްލަބްގެ ދަރިވަރުންނަށް ޚާއްސަ ސެޝަނެއް ބާއްވައިފިއެވެ.\nމި ސެޝަންގައި ހިރިޔާ ސްކޫލްގެ އެތިކްސް ކްލަބްގެ 20 ދަރިވަރުންވަނީ ބައިވެރިވެފައެވެ. އޭގެ ތެރޭގައި ގްރޭޑް 7،8 އަދި9ގެ ދަރިވަރުން ހިމެނެއެވެ. ޢެމް.އެން.ޔޫ.އެސް.ޔޫ ގެ ފުރިހަމަ އެއްބާރުލުމާއެކު މި ސެޝަން ނަގައިދިނީ ޝެޓްސްގެ ހިންގާ ކޮމެޓީގެ މެންބަރުންގެ ތެރެއިނެ މީކާއިލް، ޒައިދު، ޝިއުރާ އަދި ރިފްޤާއެވެ.\nމި ސެޝަނަކީ ފަތުރުވެރިކަމުގެ ދާއިރާއަކީ ކޮބައިކަމާއި، ފަތުރުވެރިކަމުގެ ދާއިރާގައި ހުރި ފުރުސަތުތަށް ކިޔައިދިނުމަށް ބޭއްވި ހަރަކާތެކެވެ. ހަމަ އެހެންމެ ފަތުރުވެރިކަން ރާއްޖޭގައި ފެށުނު ގޮތާއި، އޭރުގެ ހާލަތާއި، މިހާރު ފަތުރުވެރިކަމަށް އައިސްފައިވާ ޢިންޤިލާބީ ބަދަލުތަށް ވަނީ ކިޔަދީފައެވެ. މީގެ އިތުރުން ދިވެހި ރާއްޖޭގެ ޤައުމީ ޔުނިވަރސިޓީގެ ފެކަލްޓީ އޮފް ހޮސްޕިޓާލިޓީ އެންޑް ޓުއަރިސަމް ސްޓަޑީސް ގައި ފަތުރުވެރިކަމުގެ ދާއިރާއިން ހުރި ރަނުގެ ފުރުސަތުތަށް ވަނީ ކިޔައިދީފައެވެ.\nހިރިޔާ ސްކޫލްގެ އެތިކްސް ކްލަބްގެ ދަރިވަރުންނަށް ނަގައިދިން މި ސެޝަނަކީ ޝެޓްސްގެ ފަރާތުން ސްކޫލް ކުދިންނަށް އަމާޒުކޮށްގެން ނަގައިދިން ފުރަތަމަ ސެޝަނެވެ. ޝެޓްސް އިން ދަނީ މިކަހަލަ އިތުރު ސެޝަންތަކެއް ބޭއްވުމަށް ރާވަމުންނެވެ.\nމި ސެޝަނަކީ އެމް.އެން.ޔޫ.އެސް.ޔޫ އާއި ޝެޓްސް ގުޅިގެން މިއަހަރު ބޭއްވި ދެވަނަ ހަރަކާތެވެ. އެމް.އެން.ޔޫ.އެސް.ޔޫ ގެ ފުރިހަމަ އެއްބާރުލުމާއެކު،ޝެޓްސްއިން ގިނަގުނަ ޢިލްމީ އަދި ޢަމަލީ ޙަރަކާތްތަކެއް ބޭއްވުމަށްވަނީ ހަމަޖެހިފައެވެ.


State Bank of India - Maldives - Important Notice for Customers: Use of ATM Cards In Countries other than Maldives\nPresently SBI Maldives ATM Cards are accepted at all MasterCard establishments across the globe. However, unrestricted use of cards across the globe leads to some data security related issues.\nIn order to minimise the risk for our esteemed customers, it has been decided to restrict automatic acceptability of our ATM Cards across the globe (except Maldives)with effect from 10.01.2016.\nThe request form is available in all three branches viz. Male’, Hithadhoo & Maamigili or can be downloaded from below link:\nThe dully filled request form along with copy of the valid National ID Card/Work Permit can be submitted to the branch or scanned copies of the same may be send to the e-mail atm.sbimale@statebank.com. On receipt of the captioned documents, the ATM Card activation will be arranged in 48 working hours.\nPlease note that SBI Maldives ATM Cards will continue to be used in all MasterCard ATM/POS in Maldives as hitherto and no request is required from customers for the same.\nމިބޭންކުން ދޫކުރެވިފައިވާ އޭޓީއެމް ޑެބިޓް ކާޑް ދިވެހިރާއްޖެ އަދި އިންޑިޔާ ފިޔަވާ އެހެން ގައުމުތަކުގައި ބޭނުންކުރުމާއި ބެހޭ\nމިބޭންކުން ދޫކުރެވިފައިވާ އޭޓީއެމް ޑެބިޓް ކާޑް މިވަގުތު ދުނިޔޭގެ ކޮންމެ ގައުމެއްގެ މާސްޓަރ ކާޑް އެސްޓާބްލިޝްމެންޓެއްގައި ބޭނުންކުރެވޭނެއެވެ. އެހެންނަމަވެސް ކަން މިހެން އޮތުމުގެ ސަބަބުން ސެކިއުރިޓީ މިންގަނޑުތައް ދަށް ގައުމުތަކުގައި އޭޓީއެމް ޑެބިޓް ކާޑުގެ ބޭނުން ނަހަމަ ގޮތުގައި ބޭނުން ކުރުމުގެ ފުރުސަތު އޮވެއެވެ.\nއެހެންކަމުން މިބޭންކުގެ އޭޓީއެމް ޑެބިޓް ކާޑު ބޭނުން ކުރުމުގައި ތިޔަ ލޮބުވެތި ކަސްޓަމަރުންއަަށް ދިމާވެދާނެ ނުރައްކަލަކަށްޓަކައި 10 ޖަނަވަރީ 2016 އިން ފެށިގެން މިބޭންކުން ދޫކޮށްފައިވާ އޭޓީއެމް ޑެބިޓް ކާޑު ހަމައެކަނި ދިވެހިރާއްޖެއާއި އިންޑިޔާގައި ގާއިމް ކުރެވިފައިވާ އޭޓީއެމްތަކާއި ޕޯސް މެޝިންތަކުގައި ބޭނުން ކުރެވޭ ގޮތް ހެދުމަށް ވަނީ ހަމަޖެހިފައެވެ. މިދެންނެވި ތާރީހަށް ފަހު މިބޭންކުގެ އޭޓީއެމް ޑެބިޓް ކާޑު ދިވެހިރާއްޖެ އަދި އިންޑިޔާ ފިޔަވައި އިތުރު އެއްވެސް ގައުމެއްގައި ބޭނުންފުޅެއް ނުކުރެއްވޭނެއެވެ.\nނަމަވެސް، 10 ޖަނަވަރީ 2016 އަށްފަހު ދިވެހިރާއްޖެ އަދި އިންޑިޔާގެ އިތުރުން އެހެން ގައުމެއްގައި މިބޭންކުން ދޫކޮށްފައިވާ އޭޓީއެމް ޑެބިޓް ކާޑް ބޭނުންކުރެވޭ ގޮތް ހައްދަވަން ބޭނުންފ\nުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުވާނަމަ މިބޭންކުގައި އެދިގެން އެކަން ކުރިއަށް ގެންދެވިދާނެއެވެ. މިކަމަށް ފުރިހަމަ ކުރައްވަން ޖެހިވަޑައިގަންނަވާ ފޯމް ދިވެހިރާއްޖޭހައި ގާއިމްކޮށްފައިވާ މިބޭންކުގެ ތިން ބްރާންޗުން އަދި މި ބޭންކުގެ ވެބްސައިޓުން ލިބިވަޑައިގަންނަވަން ހުންނަވާނެއެވެ. މިފޯމު ފުރިހަމަ ކުރެއްވުމަށްފަހު އައިޑީ ކާޑުގެ ނުވަތަ ވޯކް ޕާމިޓުގެ ކޮޕީއަކާއެކު މިބޭންކަށް ހުށައެޅިދާނެއެވެ. ނުވަތަ ސްކޭން ކޮޕީއެއް މެއިލް ކުރެވިދާނެއެވެ. ފުރިހަމަ ކުރައްވާފައިވާ ފޯމާއި ލިޔެކިޔުންތައް ބޭންކަށް ލިބިވަޑައިގަންނަވާތާ 48 ގަޑިއިރުތެރޭގައި އޭޓީއެމް ޑެބިޓް ކާޑް ދިވެހިރާއްޖެ އަދި އިންޑިޔާ ފިޔަވައި އެހެން ގައުމުތަކަށް އެކްޓިވޭޓް ކޮށްދެވޭނެއެވެ.\nސަމާލުކަމަށް: ދިވެހިރާއްޖެ އަދި އިންޑިޔާގައި އޭޓީއެމް ޑެބިޓް ކާޑް ބެނުން ކުރެއްވުމަށް ފޯމެއް ފުރުއްވާކަށް ނުޖެހޭނެއެވެ.\nސްޓޭޓް ބޭންކް އޮފް އިންޑިއާ،


VAM ge Raeesge gothugai AVC aai FIVB in adhives muaamalaathu kuraee alhugandaa: Latheef - One Online\nސްޕޯޓްސް ކޮމިޝަނަރު ހީނާ އަހްމަދު ސަލީމް އާއި ވީއޭއެމްގެ ރައީސް މުހައްމަދު ލަތީފް--- ފޮޓޯ: މުހައްމަދު ލަތީފް/ ފޭސްބުކް\nސްޕޯޓްސް ކޮމިޝަނުން ވޮލީބޯޅަ އެސޯސިއޭޝަން(ވީއޭއެމް)ގެ އިމާރާތް ފޭރިގަނެގެން އުޅުނު ނަމަވެސް އޭޝިއަން ވޮލީބޯލް ކޮންފެޑެރޭޝަން (އޭވީސީ) އާއި ފެޑެރޭޝަން އިންޓަނޭޝަނަލް ޑި ވޮލީބޯލް(އެފްއިވީބީ) އިން އަދިވެސް މުއާމަލާތް ކުރަމުން އަންނަނީ އޭނާއާ ކަމަށް މުހައްމަދު ލަތީފު ވިދާޅުވެއްޖެއެވެ.\nރާއްޖޭގެ ދެވަނައަށް އެންމެ ބޮޑު ކުޅިވަރު ކަމަށްވާ ވޮލީ ބޯޅަ އެސޯސިއޭޝަނުން މިދިޔަ އަހަރު ކުރިޔަށް ގެންދަން ހަމަޖެއްސި ބައެއް މުބާރާތްތައް ކެންސަލްކޮށް އެސޯސިއޭޝަންގެ ރައީސަކާއި ހިންގާ ކޮމިޓީއެއް ނެތި ހިންގާ މައްސަލާގައި "ވަން" އަށް ދެއްވި ހާއްސަ އިންޓަވިއުއެއްގައި ވީއޭއެމްގެ އިންތިހާބީ ރައީސް ލަތީފް ވިދާޅުވީ ވީއޭއެމްގެ ކަންކަމުގައި އޭވީސީ އާއި އެފްއައިވީބީން އަދިވެސް ބަލައިގަންނަނީ އޭނާގެ ހިންގާ ކޮމިޓީ ކަމަށާއި އެގޮތުން ވީއޭއެމްގެ ހުރިހާ ކަމެއްގައި އޭނާއާ މުއާމަލާތު ކުރަމުން އަންނަ ކަމަށެވެ. ނަމަވެސް ސްޕޯޓްސް ކޮމިޝަނުން ވީއޭއެމްގެ ހިންގުމާއި ހަވާލުވެ އެތަނުގައި ތިބި މުއައްޒަފުން ވަޒީފާއިން ވަކި ކޮށްފައިވާ ކަމަށް ލަތީފު ވިދާޅުވި އެވެ.\n"ވީއޭއެމް އަދިވެސް އޮތީ ސްޕޯޓްސް ކޮމިޝަނުން ފޭރިގަނެފަ. ޔޫތު މިނިސްޓަރާއި ކޮމިޝަނާއަށް އެ ދެބޭފުޅުންގެ މެންޑޭޓް އޮޅުނީކަމަށް އަޅުގަނޑަށް ހީވަނީ." ލަތީފު ވިދާޅުވިއެވެ.\nލަތީފު ވިދާޅުވީ ވޮލީ އެސޯސިއޭޝަން މިހާރު ހިންގަމުންދަނީ ޔޫތު މިނިސްޓްރީގެ ޑިޕާޓްމަންޓެއްގެ ގޮތުގައި ކަމަށާއި ސަރުކާރުގެ އިމާރާތެއްގައި ވޮލީ އެސޯސިއޭޝަން ހުރުމުން އެތަން ޔޫތު މިނިސްޓްރީ އާއި ސްޕޯޓްސް ކޮމިޝަނުން އަތުލައި، ހިންގުން އަމިއްލަ އަށް ހަވާލުވެގެން އުޅޭ ކަމަށް ލަތީފު ވިދާޅުވިއެވެ.\nލަތީފު އިތުރަށް ވިދާޅުވީ އެބޭފުޅާގެ ދައުރުގައި ވޮލީގެ ފޯރި ގެނައުމަށް ގިނަ މަސައްކަތްތަކެއް ކުރެވުނު ކަމަށާއި އެމަސައްކަތް ނިމުމުގެ ކުރިން، ދައުރު ހަމަ ނުވަނީސް ނުފޫޒުގަދަ ބަޔަކު އަޑީގައި ތިބެގެން އެސޯސިއޭޝަން ޖަހައިގަނެފައިވާ ކަމަށެވެ. އެންމެ ފަހުން ގައުމީ ޓީމުތަކުން ހޯދި ކާމިޔާބީ ތަކަކީ އޭނާގެ ދައުރުގައި ކުރެވުނު މަސައްކަތުގެ ނަތީޖާ ކަމަށް ލަތީފު ވިދާޅުވިއެވެ.\nމިހާރު ވޮލީގެ ފޯރި ދަށްވެ ވޮލީގެ ހަރަކާތްތައް މަޑުޖެހުމުގެ ޒިންމާ ޔޫތު މިނިސްޓަރު އަހްމަދު މަހުލޫފާއި ސްޕޯޓްސް ކޮމިޝަނަރު އަހުމަދު ސަލީމް (ހީނާ ސަލީމް) ނަންގަވަން ޖެހިވަޑައިގަންނަވާނެ ކަމަށް ލަތީފު ވިދާޅުވިއެވެ. އަދި ނުހައްގުން ކުރައްވަމުން ގެންދަވާ ކަންކަން ބެލޭނެ ދުވަހެއް އަންނާނެ ކަމަށްވެސް ވިދާޅުވިއެވެ.\nލަތީފު ވިދާޅުވީ އެފްއަައިވީބީން އެކުލަވާލި ކޮމިޓީގެ މަސައްކަތް ކުރިއަށްދާ ކަމަށާއި އެމަސައްކަތް ނިމުމުން އެކޮމިޓީން ނިންމާ ކޮންމެ ގޮތެއް ބަލައިގަންނާނެ ކަމަށެވެ.\nމިކަމާއި ގުުޅިގެން ސްޕޯޓްސް ކޮމިޝަނަރު ހީނާ "ވަން" އަށް ވިދާޅުވީ މިހާރު ވޮލީބޯޅަ އެސޯސިއޭޝަނުގެ އެއްވެސް ކަމެއް ސްޕޯޓްސް ކޮމިޝަނުން ކުރަމުން ނުދާ ކަމަށެވެ. މިހާރު ވީއޭއެމް ހިންގަމުން އަންނަނީ އޮލިމްޕިކް ކޮމިޓީގެ ބެލުމުގެ ދަށުން ކުލަބު ތަކުގެ ފަރާތުން ތިން މެންބަރުންގެ މައްޗަށް އެކުލެވޭ ކޮމިޓީ އަކުން ކަމަށެވެ.\nހީނާ އިތުރަށް ވިދާޅުވީ މިހާރު ވީއޭއެމްގައި ކުރަމުން އަންނަނީ އެފްއިވީބީ އިން އެކުލަވާލި ކޮމިޓީގެ މަސައްކަތް ކަމަށާއި ދެން ވާންވީ ގޮތެއް ނިމޭނީ އެކޮމިޓީގެ މަސައްކަތް ނިމުމުން ކަމަށެވެ. އެފްއިވީބީ އިން އެކުލަވާލި ކޮމިޓީގައި ހިމެނިވަޑައިގަންނަވަނީ އެފްއިވީބީ އާއި އޭވީސީ އާއި އޮލިމްޕިކް ކޮމިޓީގެ މެންބަރެއްގެ އިތުރުން (ވޮލީބޯޅަ އެސޯސިއޭޝަން) ލަތީފުގެ ފަރާތުން މެންބަރެކެވެ.\nވީއޭއެމްގެ ރައީސް މުހައްމަދު ލަތީފް އާއި އޭވީސީގެ ސެކެޓްރީ ޖެނަރަލް--- ފޮޓޯ: ލަތީފް ފޭސްބުކް\nޔޫތު މިނިސްޓްރީ އާއި ސްޕޯޓްސް ކޮމިޝަނަށް އެ ދެފަރާތުގެ މެންޑޭޓް ވަނީ އޮޅިވަޑައިގެންފައި. ވޮލީ އެސޯސިއޭޝަން މިހާރު ހިންގަމުންދަނީ ޔޫތު މިނިސްޓްރީގެ ޑިޕާޓްމަންޓެއްގެ ގޮތުގައި. ސަރުކާރު އިމާރާތެއްގައި ވޮލީ އެސޯސިއޭޝަން ހުރުމުން އެތަން ޔޫތު މިނިސްޓރީ އާއި ސްޕޯޓްސް ކޮމިޝަނުން އަތުލައިގަނެގެން އުޅެނީ\nމުހައްމަދު ލަތީފު، ވީއޭއެމްގެ އިންތިހާބީ ރައީސް\nމިދިޔަ އަހަރުގެ މެއި މަހު ވީއޭއެމް އާ ގުޅޭ ގިނަ މައްސަލަތަކެއް ހުށަހަޅާފައި ވާތީ ކޮމިޓީއެއް މެދުވެރިކޮށް އެކަންތައްތައް ބެލުމުގެ މަސައްކަތް ކުރިއަށްދާ ކަމަށް ސްޕޯޓްސް މިނިސްޓްރީން ވަނީ ބުނެފައެވެ. އެމައްސަލަތައް ބެލުމަށްފަހު ސްޕޯޓްސް ކޮމިޝަނުން ވަނީ ނޯމަލައިޒޭޝަން ކޮމެޓީއެއް މިދިޔަ އަހަރު އެކުލަވާލާފައެވެ. ނަމަވެސް އެފްއައިވީބީން އެކޮމިޓީ ބަލައި ނުގަންނަކަން ވަނީ އަންގާފައެވެ.\nއޭގެފަހުން ސްޕޯޓްސް ކޮމިޝަނުން އެކުލަވާލި ނޯމަލައިޒޭޝަން ކޮމެޓީން ކަނޑައެޅި އަށް ކުލަބުގެ ތެރެއިން ހަ ކުލަބުން ވަނީ ލަތީފުގެ އިތުބާރު ނެތްކަމަށް ކަނޑައަޅާފައެވެ. ނަމަވެސް އެފްއައިވީން ވެސް އަދި އޭވީސީން ވެސް އަކަން ބަލައިގަތް ކަމަށް އަންގާފައެއް ނުވެއެވެ. އޭގެފަހުން ރާއްޖޭގެ ވޮލީގައި ޖެހިގެން އުޅޭ މައްސަލަ ބެލުމަށް އެފްއައިވީބީން މިވަނީ މަސައްކަތް ފަށާފައެވެ. އެ މަސައްކަތް ނިމޭނެ ދުވަހެއް އަދިވެސް ނޭނގެއެވެ.\nދެބައި މީހުން ދޭތެރޭގައި ޖެހިގެން އުޅޭ މައްސަލާގައި ވޮލީ އާއިލާ އޮތީ ވާނުވާގައެވެ. އަދި ކުރިއަށް ދާންވީ ކިހިނެއް ކޮންބަޔަކާ އެކު ކަން ނޭނގި އޮޅުން ބޮޅުމެއްގެ ތެރޭގައެވެ. މި ކަމުގެސަބަބުން ހުރިހާގެއްލުމެއް ލިބެނީ ވޮލީ އާއިލާ އަށެވެ.\nގުޅޭ ޓެގު މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެމްޕަވާމަންޓް ވޮލީބޯޅަ އެސޯސިއޭޝަން ކޮމިޝަނަރ އޮފް ސްޕޯޓްސް


ގއ. ކޮލަމާފުށީގައި ބަރނަރެއް ޤާއިމުކޮށް ރަށުފެންވަރުގައި ކުނި މެނޭޖުކުރާނެ ނިޒާމެއް ޤާއިމުކުރުމަށް ބަޔަކާ ޙަވާލުކޮށްފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ގއ. ކޮލަމާފުށީގައި ބަރނަރެއް ޤާއިމުކޮށް ރަށުފެންވަރުގައި ކުނި މެނޭޖުކުރާނެ ނިޒާމެއް ޤާއިމުކުރުމަށް ބަޔަކާ ޙަވާލުކޮށްފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\nގއ. ކޮލަމާފުށީގައި ބަރނަރެއް ޤާއިމުކޮށް ރަށުފެންވަރުގައި ކުނި މެނޭޖުކުރާނެ ނިޒާމެއް ޤާއިމުކުރުމަށް ބަޔަކާ ޙަވާލުކޮށްފި\nގއ. ކޮލަމާފުށީގައި ބަރނަރެއް ޤާއިމުކޮށް ރަށުފެންވަރުގައި ކުނި މެނޭޖުކުރާނެ ނިޒާމެއް ޤާއިމުކުރުމަށް ބަޔަކާ ޙަވާލުކޮށްފިއެވެ. އެގޮތުން މި މަސައްކަތް ޙަވާލުކޮށްފައިވަނީ އެނަރޖީ މެނޭޖްމަންޓް ސިސްޓަމްސް އާއެވެ. މި މަސައްކަތުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ޑެޕިއުޓީ މިނިސްޓަރ އަލްފާޟިލް ޢަލީ އާމިރެވެ. އަދި އެނަރޖީ މެނޭޖްމަންޓް ސިސްޓަމްސްގެ ފަރާތުން ސޮއިކުރެއްވީ އެ ކުންފުނީގެ މެނޭޖިންގ ޑިރެކްޓަރ އަހުމަދު އަމީނެވެ.\nމި މަޝްރޫޢުއަކީ ދިވެހި ސަރުކާރުގެ ޕަބްލިކް ސާރވިސް އިންވެސްޓްމަނެޓް ޕްރޮގްރާމް (ޕީ.އެސް.އައި.ޕީ) ބަޖެޓުން ޚަރަދުކޮށްގެން ކުރިއަށްގެންދާ މަޝްރޫޢުއެކެވެ. އަދި މި މަސައްކަތުގެ ޖުމްލަ އަގަކީ 1,134,592.88 (އެއްމިލިއަން އެއްލައްކަ ތިރީސް ހަތަރުހާސް ފަސްސަކޭކަ ނުވަދިހަ ދެރުފިޔާ އަށްޑިހަ އަށްލާރި) ދިވެހި ރުފިޔާއެވެ.


މެއި 6، 2021 . ބުރާސްފަތި\nޚާއްޞަ ޤާނޫނަކާއި ޢާންމު ޤާނޫނެއް އެއްފަހަރާ އެއް ތަނެއްގައި އޮވެއްޖެނަމަ ހަދާނެ ގޮތަކާބެހޭ ގޮތުން ޤާނޫނީ މީހުންގެ މެދުގައި ޚިޔާލުތަފާތުވެފައިވެއެވެ. މިސުވާލަށް، ދާދި ފަހުން ދިވެހިރާއްޖޭގެ ސުޕްރީމް ކޯޓުން ޖަވާބެއް ދެއްވިއެވެ. މުޅިން ފުރިހަމަ ނުވިޔަސް، މިވަގުތަށް ކުރިއަށް ދާނެ މަގެއް ދައްކަވައި ދެއްވިއެވެ. މިލިޔުމުގައި ބަލައިލަނީ، ސުޕްރީމް ކޯޓުގެ ނިންމެވުމާއި އެއާ ގުޅިގެން މިހާރު ޢަމަލުކުރާންވީ ގޮތާބެހޭ ގޮތުންނެވެ.\nޚާއްޞަ ޤާނޫނު . ޢާންމު ޤާނޫނު\nޤާނޫނީ ބަހުރުވައިގައި، ޚާއްޞަ ޤާނޫނަކީ، ވަކި ކަމަކާ ގުޅިގެން، ނުވަތަ ވަކި ބާވަތެއްގެ ކުށްތަކާ ގުޅިގެން، އެކަންކަމުގައި ޢަމަލުކުރާނެ ޤާނޫނީ އުޞޫލުތައް ބަޔާންކޮށް، ރައްޔިތުންގެ މަޖިލީހުން ހަދާ ޤާނޫނަށެވެ. މިސާލަކަށް، ޤާނޫނު ނަންބަރު 2009/12 (ކުޑަކުދިންނަށް ޖިންސީ ގޯނާ ކުރާ މީހުންނާމެދު ޚާއްޞަ އުޞޫލުތަކަކަށް ޢަމަލުކުރުމުގެ ޤާނޫނު) ނުވަތަ ޤާނޫނު ނަންބަރު 2015/32 (ޓެރަރިޒަމް މަނާކުރުމުގެ ޤާނޫނު) އެވެ. ޚާއްޞަ ޤާނޫނުގެ ބޭނުމަކީ، އެބާވަތުގެ ކުށްތަކާ ގުޅިގެން، ޢާންމުކޮށް ހިނގާ ކަންކަން ފިޔަވައި، ޚާއްޞަ އުޞޫލުތަކެއް އެކުލަވާލުމެވެ. އޭގެ ތެރޭގައި ހިމެނޭނީ ޚާއްޞަ ކުށާއި ޚާއްޞަ އިޖުރާއާތާ، މިދެބާވަތެވެ.\nޢާންމު ޤާނޫނަކީ، ޖިނާއީ ޢަދުލުގެ ނިޒާމުގައި ބޭނުންކުރާ، ޢާންމު ޙާލަތުތަކަށް ހިނގާ، ޢާންމު ޤާނޫނުތަކެވެ. ޚާއްޞަ ޤާނޫނުތައް ހިނގާނީ އެކުށެއް ޚާއްޞަ ކުރި ކުށްތަކާއި އިޖުރާއަތުތަކަށެވެ. ޢާންމު ޤާނޫނަކީ، ޚާއްޞަ ޤާނޫނުގައި ނުހިމެނޭ ކޮންމެ ކަމެއްގައި ހިނގާ ޤާނޫނެވެ. ޖިނާއީ ޢަދުލުގެ ނިޒާމުގައި ބޭނުންކުރާ މައިގަނޑު ދެ ޢާންމު ޤާނޫނަކީ ޤާނޫނުލްޢުޤޫބާތު (ހުރިހާ ކުށްތަކެއް ބަޔާންކޮށްފައި އޮތް ޤާނޫނު) އާއި (ކުށުގެ ޢަމަލެއް ތަޙްޤީޤުކުރުމާއި ދައުވާ ކުރުމާއި ޝަރީޢަތް ހިންގުމުގައި ޢަމަލުކުރަންޖެހޭ ހުރިހާ ޢާންމު އުޞޫލުތައް ބަޔާންކުރާ) ޖިނާއީ އިޖުރާއަތުގެ ޤާނޫނެވެ.\nޚާއްޞަ ޤާނޫނާއި ޢާންމު ޤާނޫނުގެ ގުޅުން\nޢާންމު ގޮތެއްގައި، ޚާއްޞަ ޤާނޫނެއްގައި އޮތް ކަމެއް ކުރާނީ އެޤާނޫނެއްގައި ބުނާ ގޮތަށެވެ. ޚާއްޞަ ޤާނޫނުގައި ނެތް ހަމަ ކޮންމެ ކަމެއް، ޢާންމު ޤާނޫނުގައި ބުނާ ގޮތަށް ކުރާނީއެވެ. މިއީ، މިގޮތަށް ބަލާއިރު، ވަރަށް ފަސޭހަ ކަމެކެވެ. ނަމަވެސް، މިކަން އުނދަގޫވެ، ތުރާވާ ސަބަބަކީ، ދިވެހިރާއްޖޭގައި ޤާނޫނުތައް ހެދިފައި ހުރި ތަރުތީބުގެ ގޮތުންނެވެ. ގިނަ ޚާއްޞަ ޤާނޫނުތައް ހެދިފައި ހުރީ ޢާންމު ޤާނޫނުތަކުގެ ކުރިންނެވެ. ފަހުން ހެދުނު ޚާއްޞަ ޤާނޫނު ތަކުގައިވެސް، ޢާންމު ޤާނޫނާއި ޚާއްޞަ ޤާނޫނުގެ ‘ތިމާގެ ކަމުގެ ގުޅުން’ ގެންގުޅޭނެ ގޮތާމެދު ވިސްނާލެވިފައި ނެތީއެވެ.\nމިސާލަކަށް، ކުޑަކުދިންނަށް ޖިންސީ ގޯނާ ކުރާމީހުންނާމެދު ޚާއްޞަ އުޞޫލުތަކަކަށް ޢަމަލުކުރުމުގެ ޤާނޫނު ލިޔުނީ 2009 ވަނަ އަހަރު ދިމާވި ޙާދިސާއަކާ ގުޅިގެން، ރައްޔިތުންގެ މެދުގައި އުފެދުނު ޢާޠިފީ ޝުޢޫރުތަކަކަށް ތަސައްލީއެއް ހޯދައިދިނުމުގެ ގޮތުންނެވެ. އެޙާދިސާއަކީ، ކުޑަކުއްޖެއްގެ ނެޕީއެއްގެ ތެރެއިން މަސްތުވާތަކެތި ފެނުނު މައްސަލައަކާއި، އެކުއްޖާ ބެލި ޑޮކްޓަރުންނަށް، އެކުއްޖާގެ ފުރަގަސްފަރާތަށް ޖިންސީ ގޮތުން އަނިޔާވެފައިވާކަމަށް ތުހުމަތު ކުރެވުނު މައްސަލައެކެވެ. ކުޑަކުދިންނަށް ޖިންސީ ގޯނާކުރާ މައްސަލަތަކުގެ ޓްރެންޑު ހުންނަ ގޮތުން، އެކަހަލަ މައްސަލައެއް ރިޕޯޓު ކުރެވިގެން މީޑިއާގައި އެވާހަކަ ދެކެވިއްޖެނަމަ، އެއާ ވިދިގެން އަންނަ މަހެއްހައި ދުވަސްވަންދެން އެބާވަތުގެ ކަންކަން ދާނީ ރިޕޯޓު ކުރެވެމުންނެވެ. އެއުޞޫލުން، އެދުވަސްވަރު އެބާވަތުގެ މައްސަލަތައް ރިޕޯޓުކުރާ މިންވަރު ގިނަވެގެން މިޤާނޫނު ހެދީއެވެ. އޭރަކު، ޖިނާއީ އިޖުރާއަތުގެ ޤާނޫނެއް ނެތެވެ. އެހެންކަމުން، ޚާއްޞަ ޤާނޫނާއި ޢާންމު ޤާނޫނާ ދެމެދު އޮންނަ ގުޅުމާމެދު ވިސްނާނެ ފުރުޞަތެއްވެސް އޭރު ނެތެވެ.\nމިހާރު މިއުޅެނީ، ކުރިން ހެދި ޚާއްޞަ ޤާނޫނުގައި ބުނާ އުޞޫލުތައް، ފަހުން ހެދި ޢާންމު ޤާނޫނާ އެއްހަމަ ކުރެވޭތޯއެވެ. މިކަން އުނދަގޫވަނީ، ޤާނޫނީ ގޮތުން އެއްކޮށް ކިޔަންޖެހޭ ދެ ޤާނޫނެއް، އެކަތި އަނެކައްޗާ އެއްވެސް ގުޅުމެއް ނެތީސް، ދޭތި އެއްކޮށް، އެއްހަމަ ކޮށްގެން، ތިމާގެކޮށްގެން ކިޔަން ޖެހުނީމައެވެ. މިއީ، ޤާނޫނީ ޗަރުކޭހުގެ އެންމެ މަތީ ފަންތީގެ އުފެއްދުންތެރިކަން ބޭނުންވާނެ ކަމެކެވެ.\nސުޕްރީމް ކޯޓަށް ހުށަހެޅުނު މައްސަލައާއި ނިންމެވި ގޮތް\nކުޑަކުދިންނަށް ޖިންސީ ގޯނާކުރާ މީހުންނަށް ޚާއްޞަ އުޞޫލުތަކަކަށް ޢަމަލުކުރުމުގެ ޤާނޫނު (ޚާއްޞަ ޤާނޫނު) ގައި ބުނާ ގޮތުން، އެޤާނޫނުގައި ބުނާ ކުށެއްގެ ތުހުމަތު ކުރެވޭ މީހަކު، ޝަރީޢަތް ނިމެންދެން ބަންދުގައި ބަހައްޓާނަމަ، ބަހައްޓަންޖެހެނީ އެޤާނޫނުގައި އޮތް އުޞޫލުތަކާ އެއްގޮތަށެވެ. އެއުޞޫލުތައް ހުރީ މުއްތަހަމަށް ހަރުކަށިކޮށެވެ. ފުލުހުންނަކަށްވެސް ވަކި ފަސޭހަކޮށެއް ނޫނެވެ.\nއޭގެފަހުން، ޖިނާއީ އިޖުރާއަތުގެ ޤާނޫނު (ޢާންމު ޤާނޫނު) ފާސްކުރިއިރު، ޝަރީޢަތް ނިމެންދެން ބަންދުގައި ބަހައްޓާއިރު ބަލަންޖެހޭ އައު، ތަފްޞީލު އުޞޫލުތަކެއް ލިޔުނެވެ. މިޤާނޫނުގައި ހުރި އުޞޫލުތަކުގައި މާ ރަނގަޅު ތަރުތީބަކާއި، އެކަމުގެ ވަށައިގެންވާ (ގަވާއިދުން ބަންދު މުރާޖަޢާ ކުރުންފަދަ) ކަންކަމުގެ ތަފްޞީލުތައްވެސް އެބަ ހުއްޓެވެ.\nފުލުހުންނާއި ޕްރޮސިކިއުޓަރ ޖެނެރަލްގެ އޮފީހުން ޢަމަލުކުރަމުން އައި އުޞޫލަކީ، ޚާއްޞަ (އަދި ހަރުކަށި) ޤާނޫނު ދަށުން ކޮންމެހެން ގެންދަން ނުޖެހޭކަމަށް ފެންނަ ނަމަ، (މުއްތަހަމަށް ލުއި) ޢާންމު އިޖުރާއަތުގެ ދަށުން ކުރިއަށް ގެންދިއުމެވެ. ޚާއްޞަ ޤާނޫނަށް ދާންޖެހޭފަދަ ސީރިއަސް ކަމެއްނަމަ، ޚާއްޞަ ޤާނޫނުގެ ދަށުންނެވެ.\nސުޕްރީމް ކޯޓުން ކަނޑައެޅުއްވީ، މިކަމުގައި އޮންނަ ޤާނޫނީ އުޞޫލު ހިނގާނެ ކަމަށެވެ. އެއީ، ޚާއްޞަ ޤާނޫނުގައި ވަކި ކަމެއް އޮތްނަމަ، އެކަމެއް ހިންގަންވާނީ ޚާއްޞަ ޤާނޫނުގެ ދަށުންނެވެ. އެކަމަކީ، މުއްތަހަމަށް ބުރަ ކަމަކަށްވިޔަސްވެހެއެވެ. އެ ބުރަ އުޞޫލު ތަޠުބީޤުކުރުމުގެ ބޭނުމެއް އޮތްކަމަށް ޤާނޫނު ތަންފީޒުކުރާ މީހާއަށް ނުފެނުނަސްވެހެވެ. ޚާއްޞަ ޤާނޫނަކަށްވީތީ، އެޤާނޫނަށް ދާންވީއެވެ. މަސްހުނި ނުކުރަންވީއެވެ. މިއުޞޫލު ރަނގަޅެވެ.\nމިހިސާބުން އަޅުގަނޑުމެން (ޤާނޫނު ތަންފީޒުކުރާ މީހުން) ނިންމަންޖެހޭ އިތުރު ކަންކަން ހުރެއެވެ. މިސާލަކަށް، ޚާއްޞަ ޤާނޫނުގައި، ކުށެއް ކުރަނިކޮށް ފެންނަ ހިނދެއްގައި ހައްޔަރު ކުރާނެ އިޖުރާއަތެއް ނެތެވެ. އެހެންވީމާ، ޚާއްޞަ ޤާނޫނުގައި ބުނާ ކުށެއްގައި ހައްޔަރުވެސް ނުކުރެވޭނެތޯއެވެ؟ ހައްޔަރުކޮށްފައި ބަންދުކުރަން ގެންދާއިރު ފުރަންޖެހޭ ފޯމުތައް ހުރީ ޢާންމު ޤާނޫނުގައެވެ. އެހެންވީމާ، މަސްހުނި ނުކުރުމުގެ ބާބުގެ ދަށުން، އެ ފޯމުތައް ބޭނުން ނުކުރެވޭނެތޯއެވެ؟ މިކަހަލަ ޢަމަލީ މަސައްކަތާ ގުޅޭ ސުވާލުތަކެކެވެ.\nސުޕްރީމް ކޯޓުގެ ނިންމުންވެސް މާނަކުރަންވާނީ، ޙުކުމްތައް މާނަކުރަން އެކޯޓުން ކިޔައިދީފައިވާ ގޮތަށެވެ. އެއީ، އެކޯޓުގެ ޙުކުމްތަކަކީވެސް އެކަތައިން ހަދާފައި ހުންނަ އެއްޗަކަށް ނުވާނެތީ، އޭގެ ވަށައިގެން ހުންނަ ކަންކަން، އެޙުކުމުގެ ރޫޙާ އެއްގޮތަށް ތަންފީޒުކުރުމެވެ. މިވިސްނުމުގައި، އަޅުގަނޑު ނިންމީ، ޚާއްޞަ ޤާނޫނުގައި އޮތް ކަމެއްނަމަ، މަސްހުނި ނުކޮށް ޚާއްޞަ ޤާނޫނު ހިންގާނީއެވެ. ޚާއްޞަ ޤާނޫނުގައި ނެތް ކަންކަމުގައި ޢާންމު ޤާނޫނު ހިންގާނީއެވެ. މިދިރާސާ ނިންމައި، މިކަމުގައި ކުރިއަށްދާނެ ގޮތުގެ އިރުޝާދެއް މިއަދު ފުލުސް އޮފީހަށް ފޮނުވައިފީމެވެ. އިރުޝާދުގައި މި ދެންނެވީ، ތިރީގައި އޮތް ޖަދުވަލާ އެއްގޮތަށް ޢަމަލުކުރާށެވެ.\n(2009/12) ޚާއްޞަ ޤާނޫނު ޢާންމު ޤާނޫނު (2016/12) ޢަމަލު\nނެތް މާއްދާ ނަންބަރު: 40 ހައްޔަރުކުރުން\nމާއްދާ ނަންބަރު: 27 މާއްދާ ނަންބަރު: 48 އަމިއްލަ ނަފުސާ ދެކޮށް ބަޔާނެއް ދިނުން\nނެތް މާއްދާ ނަންބަރު: 58 24 ގަޑިއިރު ތެރޭގައި ފަނޑިޔާރެއްގެ ކުރިމައްޗަށް ހާޟިރުކުރުން\nނެތް މާއްދާ ނަންބަރު: 59 އަށް ރިޢާޔަތްކޮށް 60 ވަނަ މާއްދާ ހައްޔަރުގެ ޞައްޙަކަން ކަނޑައެޅުން\nމާއްދާ ނަންބަރު: 30 މާއްދާ ނަންބަރު: 60 ބަންދުކުރުން\nނެތް މާއްދާ ނަންބަރު: 94 ތަޙްޤީޤުކުރުމުގެ މުއްދަތު ހިނގުން\nމާއްދާ ނަންބަރު: 30 މާއްދާ ނަންބަރު: 60 ގެ (ށ) ޝަރީޢަތް ނިމެންދެން ބަންދުކުރުން\nމާއްދާ ނަންބަރު: 36 މާއްދާ ނަންބަރު: 60 ގެ (ވ) ބަންދު މުރާޖަޢާ ކުރުން\nއަޅުގަނޑަށް ފެންނަނީ، ސުޕްރީމް ކޯޓުންވެސް ވިދާޅުވި ގޮތަށް، މިބާވަތުގެ ހަމަނުޖެހޭ ކަންކަން ހަމަޖެއްސުމުގައި ޤާނޫނު ހަދާ މަޖިލީހުގެ ދައުރެއް އޮންނަންޖެހޭ ކަމަށެވެ. އެހެންކަމުން، މިހާރު ތަންފީޒުކުރާ ޤާނޫނުތަކުގައި ހުރި މިޒާތުގެ ފުށުއެރުންތަކުގެ ތެރެއިން އަޅުގަނޑުގެ މަސައްކަތާ ގުޅޭ ފުށުއެރުންތައް އިޞްލާޙުކުރުމުގެ މަސައްކަތް، ބަންޑާރަ ނައިބުގެ މަޝްވަރާއާއެކު، ރައްޔިތުންގެ މަޖިލީހާއި ގުޅިގެން ފަށާނަމެވެ. މިކަމުގައި ފަންނީ ގޮތުން ކުރަންޖެހޭ ހުރިހާ މަސައްކަތެއް ޕްރޮސިކިއުޓަރ ޖެނެރަލްގެ އޮފީހުން މިތިބީ ކުރާ ގޮތަށެވެ. މިމަސައްކަތުގެ ތެރެއިން، ޤާނޫނީ ނިޒާމަށް މީހުންގެ އިތުބާރު އިތުރުކޮށް އާލާ ކުރެވޭނެކަމަށް އަޅުގަނޑަށް ފެނެއެވެ.\nTags:dhivehi, dhivehiblog, interpretation, law, lawyer, supreme court


SunOnline: BML Wow kidz run gai baiverivumuge furusathu hulhuvaalaifi\nއައިޝަތު ފަރީޙާ 09 Apr 2019, 10:55\nބޭންކް އޮފް މޯލްޑިވްސް (ބީއެމްއެލް) އާއި ޓީއެފްޖީ ގުޅިގެން ބާޢްވާ ބީއެމްއެލް ވާއު ކިޑްޒް ރަންގައި ބައިވެރިވުމުގެ ފުރުސަތު ހުޅުވާލައިފިއެވެ.\nބީއެމްއެލް ވާއު ކިޑްޒް ރަން އަކީ 2016 ވަނަ އަހަރުން ފެށިގެން ކޮންމެ އަހަރަކު ބާއްވަމުން އަންނަ ދުވުމެކެވެ. މިމަހުގެ 27 ވަނަ ދުވަހު ހުޅުމާލޭގައި ބާއްވާ މި ދުވުމުގައި ހަތަރު އުމުރުފުރާއަކުން ކުދިންނަށް ބައިވެރިވެވޭނެއެވެ. ކޮންމެ އުމުރުފުރާއަކުން ދުވުމުގައި ބައިވެރިވުމަށް 300 ޖާގަ ވަނީ ހުޅުވާލައިފައެވެ.\nބީއެމްއެލް ވާއުކިޑްޒް ރަން އާ ގުޅޭގޮތުން މައުލޫމާތު ދިނުން -- ފޮޓޯ: ބީއެމްއެލް\nދުވުމުގައި ބައިވެރިވެވޭ އުމުރުފުރާ ތަކަކީ:\nހަތަރު އަހަރާއި ހަ އަހަރާ ދެމެދުގެ އުމުރުފުރާ (މި އިމުރުފުރާގެ ކުދިން ދުވުމުގައި ބައިވެރިވާނީ ބެލެނިވެރިޔަކާ އެކު. ދުވަން ޖެހެނީ ދެ ކިލޯ މީޓަރަށް)\nހަ އަހަރާއި އަށް އަހަރާ ދެމެދުގެ އުމުރުފުރާ (މި އިމުރުފުރާގެ ކުދިން ދުވުމުގައި ބައިވެރިވާނީ ބެލެނިވެރިޔަކާ އެކު. ދުވަން ޖެހެނީ ދެ ކިލޯ މީޓަރަށް)\nއަށް އަހަރާއި 10 އަހަރާ ދެމެދުގެ އުމުރުފުރާ (މި އުމުރުފުރާގެ ކުދިން ދުވުމުގައި ބައިވެރިވާނީ ބެލެނިވެރިޔަކާ އެކު. ދުވަން ޖެހެނީ ތިން ކިލޯ މީޓަރަށް)\nމީގެ އިތުރުން މި އަހަރުގެ ދުވުމަށް 10 އަހަރާއި 13 އަހަރާ ދެމެދުގެ އުމުރުފުރާ ވަނީ އިތުރުކޮށްފަ އެވެ. މި އުމުރުފުރާގެ ކުދިން ދުވަންޖެހޭނީ ހަތަރު ކިލޯ މީޓަރަށެވެ.\nދުވުމުގައި ބައިވެރިވުމުގެ ފީއަކީ 10 އަހަރާއި 13 އަހަރާ ދެމެދުގެ ކެޓަގަރީއަށް 199 ރުފިޔާ އެވެ. އަނެއް ތިން ކެޓަގަރީގައި ބައިވެރިވުމުގެ ފީއަކީ 299 ރުފިޔާ އެވެ. އެއީ ކުއްޖާ އާއި ބެލެނިވެރިޔާގެ ޓީޝާޓް އަދި ދުވުމުގައި ބައިވެރިވުމުންދޭ މެޑަލް އާއެކު އެވެ.\nދުވުމުގައި ރަޖިސްޓްރީ ކުރުމުގެ ފުރުސަތާއެކު ބީއެމްއެލް އާއި އާކް ގުޅިގެން ހަނގާ ކުރުމާމެދު މުޖުތަމައު ހޭލުންތެރިކުރުމަށް ކުރިއަށް ގެންދަން ނިންމާފައިވާ "ބީޓް ބުލީން" ޕްރޮގްރާމަށް ފަންޑް ރައިޒްކުރުމުގެ ފުރުސަތުވެސް ވަނީ ހުޅުވާލާފައެވެ.\nމިގޮތުން ބީއެމްއެލް އިން ގާއިމް ކޮށްފައިވާ ހާއްސަ ވެބްޕޯޓަލް މެދުވެރިކޮށް ވާއު ކިޑްޒް ރަންގައި ބައިވެރިވާ ކުދިންނަށް މި ޕްރޮގްރާމަށް ފަންޑްރެއިޒް ކުރެވޭނެއެވެ.\nދުވުމަށް ރަޖިސްޓްރީ ކުރާ ކުއްޖާ އާއި ބެލެނިވެރިޔާގެ މަޢުލޫމާތު ސައިންއަޕް ފޭޖް މެދުވެރިކޮށް ބޭންކް އޮފް މޯލްޑިވްސްއަށް ފޮނުވާލުމުން ކޮންމެ ކުއްޖަކަށްވެސް ޚާއްސަ ޕްރޮފައިލްއެއް ތައްޔާރުކުރެވޭނެއެވެ. އަދި ޕްރޮފައިލް އެކްޓިވް ކުރުމަށްފަހު އެސްއެމްއެސް މެދުވެރިކޮށް މިމައުލޫމާތު ބެލެނިވެރިންނަށް ހިއްސާކުރުމުން ޕްރޮފައިލް ބޭނުން ކޮށްގެން ފަންޑްރެއިޒް ޕޭޖް ގާއިމް ކުރެވޭނެއެވެ. ކޮންމެ ކުއްޖަކަށްވެސް ފަންޑްރެއިޒް ކުރެވޭނެ އެންމެ މަތީ އަދަދަކީ 2000 ރުފިޔާ އެވެ.\nއާކްގެ އެމްޑީ މުރުތަލާ ވާހަކަދައްކަވަނީ -- ފޮޓޯ: ބީއެމްއެލް\nއާކްގެ ފަރާތުން ވާހަކަ ދައްކަވަމުން އާކްގެ މެނޭޖިން ޑިރެކްޓަރު މުރުތަލާ މޫސާ ވިދާޅުވީ ބުލީ ކުރުމާ ދެކޮޅަށް އާކް އިން ގިނަ ހަރަކާތްތަކެއް ކުރިއަށް ގެންދަން ނިންމާފައިވާ ކަމަށެވެ. އެގޮތުން މާލެ އާއި ގިނަ ރަށްރަށުގައި ޓީޗަރުންނަށް ހާއްސަކޮށްގެން ޕްރޮގްރާމުތައް ކުރިއަށް ގެންދަން ނިންމާފައިވާކަމަށް އޭނާ ވިދާޅުވިއެވެ.\n"އަޅުގަނޑުމެންގެ ދިރާސާތަކުން ދައްކާގޮތުގައި ސްކޫލުގައި ގާތްގަނޑަށް 50 ޕަސެންޓު ކުދިންނަށް ބުލީ ކުރުމުގެ ކަންތައްތަކާ އެބަ ދިމާވޭ ސްކޫލުގައި،" މުރުތަލާ ވިދާޅުވީ ފަންޑް ރައިސިން އިން ލިބޭ ފައިސާ ބްލީގެ ޝިކާރައަކަށްވާ ކުދިން ބާރުވެރިކޮށް ބެލެވިވެރިން ހޭލުންތެރިކުރުމަށް ޕްރޮގްރާމުތައް ހިންގުމަށްވެސް ހޭދަކުރާނެއެވެ.\nބީއެމްއެލް ވާއު ކިޑްޒް ރަންގެ ނަމުގައި ދުވުމެއް ބޭއްވުމުގެ މަގްސަދަކީ ދުޅަހެޔޮ ސިއްހަތެއްގައި ހުރުމަށް ހަރަކާތްތެރިވެ އުޅުމުގެ މުހިންމުކަން ބުނެދީ، ކުދިންނާއި ބެލެނިވެރިން އެފަދަ ކަންތަކަށް އަހުލުވެރިކުރުން ކަމަށް ބީއެމްއެލް އިން ބުންޏެވެ.\nމިއީ ބީއެމްއެލް ވައު ކިޑްސް ރަން ބާއްވާ ހަތަރުވަނަ އަހަރެވެ. ބީއެމްއެލް އިން ދަނީ އިޖުތިމާއި ޒިންމާގެ ދަށުން މިފަދަ ގިނަ ހަރަކާތަކެއްގައި ހިންގަމުންނެވެ. އެގޮތުން މިދިޔަ ފެބްރުވަރީ މަހު "ބީއެމްއެލް ސްޓާފް ޗެރިޓީ ރަން" ބާއްވައި މޯލްޑިވްސް ތެލެސީމިއާ ސޮސައިޓީ އަށް ވަނީ 80،000 ރުފިޔާ ހަރަދުކޮށްފައެވެ.\nބިދޭސީންނަށް ރޯދަ ވީއްލުން ބަހައިފި


އުގައިލްގެ އެހީގައި އައްޑޫގައި ޑެލިވަރީގެ ހިދުމަތަށް ހާއްސަ ސިސްޓަމެއް! – Dhen.mv\nއުގައިލްގެ އެހީގައި އައްޑޫގައި ޑެލިވަރީގެ ހިދުމަތަށް ހާއްސަ ސިސްޓަމެއް!\nMay 2, 2020 - 11:09 pm\nޕްރޮފެސަރ ހަސަން އުގައިލްގެ ފައުންޑޭޝަންއާ ގުޅިގެން އައްޑޫ ސިޓީ ކައުންސިލުން އޯޑަރ/ޑެލިވަރީ ސިސްޓަމެއް ގާއިމްކޮށްފި އެވެ.\nއައްޑޫ ސިޓީ ކައުންސިލުން ބުނީ ކޮވިޑް 19ގެ ހާލަތާ ގުޅިގެން އާއްމު ރައްޔިތުންނަށް ކާބޯތަކެތި އަދި ޒަރޫރީ ބޭނުންތަކަށް ބޭނުންވާ މުދާ ފަސޭހަކަމާއެކު ފޯރުކޮށްދިނުމުގެ މަޤްސަދުގައި އުގައިލް ފައުންޑޭޝަނުން އިސްނަގައިގެން ސިޓީ ކައުންސިލާއި ގުޅިގެން އޯޑަރ/ޑެލިވަރީ ސިސްޓަމެއް ޤާއިމްކުރެވިފައިވާ ކަމަށެވެ.\nއައްޑޫގައި ޑެލިވަރީގެ ހިދުމަތް ދިނުމަށް ހުއްދަ ދޫކޮށްފައިވާ ހުރިހާ ވިޔަފާރިތަކަށް މި ސިސްޓަމް މެދުވެރިކޮށް ހިދުމަތް ދިނުމުގެ އިންތިޒާމު މިހާރު ހަމަޖެހިފައިވާ ކަމަށްވެސް ކައުންސިލުން ބުނެއެވެ.\nއަދި ސިސްޓަމަށް ރަޖިސްޓްރީވުމުގެ މައުލޫމާތާއި ސިސްޓަމް ބޭނުންކުރާނެ ގޮތުގެ މައުލޫމާތު ސެޝަންތަކެއް އުގެއިލް ފައުންޑޭޝަންގެ ސަޕޯޓު ޓީމުން ވިޔަފާރިތަކަށް ދިނުމަށް ނިންމާފައިވާ ކަމަށާއި މި ސެޝަން ކުރިއަށް ގެންދާނީ ކޮންމެ ވިޔަފާރިއަކަށް ވެސް ވަކިވަކިން ވަގުތު ދީގެން ކަމަށްވެސް ކައުންސިލުން ބުނެއެވެ.\nމާލެއިން ކޮވިޑް-19ގެ ގިނަ ކޭސްތަކެއް ފެނުމާއި ގުޅިގެން ރައްކާތެރިކަމުގެ ފިޔަވަޅެއްގެ ގޮތުން އައްޑޫގައި އާއްމު ވިޔަފާރި ކުރުމާއި، ކެފޭ ރެސްޓޯރެންޓު އަދި ގާޑިއާގެ ހިދްމަތް ދިނުން ސިޓީ ކައުންސިލުން ވަނީ މަނާކޮށްފައެވެ. އަދި ވިޔަފާރިތަކުން ޑެލިވަރީގެ ހިދްމަތް ދިނުމަށް ވަނީ އަންގާފައެވެ.


SunOnline: Collage-University thah audit kurumuge masakkaiy qualification authority in fashaifi\nމޯލިޑިވްސް ކޮލިފިކޭޝަންގެ ފަރާތުން ފަށާފައިވާ އޮޑިޓްގެ ތެރެއން އިސްލާމިކް ޔުނިވަސީޓިގެ އިންސްޓިޓިއުޝަނަލް އޮޑިޓް އަންނަނީ ކުރިއަށް ގެންދަމުން ----\nކޮލެޖް-ޔުނިވަސިޓީ އޮޑިޓްކުރުމުގެ މަސަތްކަތް ކޮލިފިކޭޝަން އޮތޯރިޓީން ފަށައިފި\n1 އަހަރު2މަސް ކުރިން - 01 މާޗް 2017 1\nރާއްޖޭގައި ރަޖިސްޓްރީކޮށްގެން ހިންގާ މަތީ ތައުލީމާއި ތަމްރީން ދޭ މަރުކަޒުތައް އިންސްޓިޓިއުޝަނަލް އޮޑިޓް ކުރުމުގެ މަސަތްކަތް މޯލްޑިވްސް ކޮލިފިކޭޝަން އޮތޯރިޓީން ފަށައިފިއެވެ.\nކޮލެޖްތަކާއި ޔުނިވަސިޓީ ފަދަ މަތީ ތައުލީމް ދޭ ތަންތަން އޮޑިޓް ކުރަން ނިންމީ އެތަންތަނުން ހިންގާ ޕްރޮގްރާމްތަކުގެ ފެންވަރު ހިފެހެއްޓުމުގެ ގޮތުންކަމަށް ކޮލިފިކޭޝަން އޮތޯރިޓީ ހިންގާ، މިނިސްޓްރީ އޮފް އެޑިޔުކޭސަނުން ބުނެއެވެ.\nމިދިޔަ ފެބްރުއަރީ މަހުގެ ތެރޭގައި ފުރަތަމަ ފަށާފައިވާނީ ޤައުމީ ޔުނިވަރސިޓީ އަދި ދިވެހިރާއްޖޭގެ އިސްލާމީ ޔުނިވަރސިޓީގެ އިންސްޓިޓިއުޝަނަލް އޮޑިޓްގެ މަސަތްކަތެވެ. އެ އޮޑިޓްގައި ޔުނިވަރސިޓީތަކުން ޢަމަލީ ގޮތުން ބައިވެރިވާނެ ކޮމިޓީ އެކުލަވާލައި އިންސްޓިޓިއުޝަނަލް އޮޑިޓާ ބެހޭ ގޮތުން ކޮމިޓީތަކަށް ބާއްވާ އޮރިއެންޓޭޝަން ނިމިފައިވާ ކަމަށް އެޑިޔުކޭސަނުން ބުނެއެވެ.\nމަތީތަޢުލީމާއި ތަމްރީން ދޭ މަރުކަޒުތައް އިތުރަށް ތަރައްޤީކޮށް ފެންވަރު ރަނގަޅު ޕްރޮގްރާމްތަކެއް ހިންގުމަށް ފުރުސަތު ހުޅުވާލުމުގެ ގޮތުން ކުރިއަށް ގެންދާ އޮޑިޓް، ރާއްޖޭގެ އެކި ހިސާބުތަކުން ހޮވާލާފައިވާ ބައެއް ކޮލެޖްތަކުގައި މިއަހަރުގެ ތެރޭގައި ކުރިއަށް ގެންދާނެ ކަމަށް އެޑިޔުކޭޝަން މިނިސްޓްރީން ބުނެއެވެ.\nގައުމީ ޔުނިވާސިޓީ އެޑިއުކޭޝަން މިނިސްޓްރީ އިސްލާމިކް ޔުނިވާސިޓީ މޯލްޑިވްސް ކޮލިފިކޭޝަން އޮތޯރިޓީ\nރާއްޖޭގައި ޑޮކްޓަރުކަން ކިޔެވުމަށް މަހަކު 1000 ޑޮލަރު!3ދުވަސް 8 ގަޑި ކުރިން\nޑޮކްޓަރުކަން ކިޔަވަން ހުޅުވާލި ފުރަތަމަ ދުވަހުވެސް 40 ދަރިވަރުން ކުރިމަތިލައިފި4ދުވަސް 13 ގަޑި ކުރިން\nޕީއެޗުޑީ ދަސްވެނިންނަށް ރައީސްގެ ނަސޭހަތް، ދާޚިލީ ކަންކަމުގައި ބޭރުގެ ފަރާތްތަކަށް ޖާގަ ނުދެއްވާ3ދުވަސް 12 ގަޑި ކުރިން\nއެމްއެންޔޫގެ ޑިޖިޓަލް ޕޯޓަލްއިން އަމިއްލަ ލިޔުންތެރިންގެ ލިޔުންތައްވެސް މިހާރު ލިބޭނެ!4ދުވަސް 13 ގަޑި ކުރިން\nއެމްބީބީއެސްއާއި ޕީއެޗްޑީ ހެދުމަށް ލޯނަށް އެދުމުގެ މުއްދަތު އިތުރުކޮށްފި 1 ހަފްތާ5ގަޑި ކުރިން


SunOnline: Nacharangee jagaha hedhumah sarukaarah govaalan majlieehun faaskoffi\nނާޗަރަންގީ ޖަގަހަ ހެދުމަށް ސަރުކާރަށް ގޮވާލަން މަޖިލީހުން ފާސްކޮށްފި\nމާލެ ސިޓީގައި "ނާޗަރަންގީ ޖަގަހަ" ނުވަތަ ހާސްކަމެއް ނެތި ޒުވާނުންނަށް މިއުޒިކާ އެކު މަޖާކޮށްލެވޭނެ މަރުކަޒު ގައިމްކުރުމަށް ސަރުކާރަށް ގޮވާލައި، ހުށައެޅި ގަރާރު ރައްޔިތުންގެ މަޖިލީހުން ފާސްކޮށްފި އެވެ.\nއެ ގަރާރު މިއަދުގެ ޖަލްސާގައި އެގޮތަށް ފާސްވީ، 46 މެމްބަރުންގެ ވޯޓުންނެވެ. ގަރާރާ ދެކޮޅަށް ވޯޓު ދެއްވީ ފަސް މެމްބަރުންނެވެ.\nއެ ގާރަރަކީ، މަޖިލީހުގެ މިދިޔަ ދައުރުގައި ހެންވޭރު ހުޅަނގު ދާއިރާގެ މެމްބަރު އަދި އެމްޑީޕީ ޗެއާޕާސަން ހަސަން ލަތީފް ހުށަހެޅުއްވި ގަރާރެކެވެ.\nވެރިކަން ކުރާ މައި ޕާޓީ، އެމްޑީޕީގެ ޗެއާޕާސަންކަންވެސް ކުރައްވަމުން ގެންދަވާ ހަސަން ލަތީފުގެ ގާރާރުގައި ބުނީ، މާލެއަށް ދިމާވެފައިވާ މައްސަލަތަކަކީ އެ މައްސަލަތަކުން އަރައިގަތުމަށް ވަރަށް ބޮޑަށް ދަތިވެފައިވާ މައްސަލަތަކެއް ކަމަށެވެ.\nއެގޮތުން މާލޭގެ ތޮއްޖެހުމާއި ބޯހިޔާވަހިކަމުގެ ދަތިކަމާއި މަގުތަކުގެ ކާރޫބާރޫ ބޮޑުކަމާއި ވަޒީފާގެ ފުރުސަތުތައް ނެތްކަން އޭނާ ފާހަގަ ކުރެއް ވިއެވެ. ސަރުކާރުން އެކަންކަމަށް ހައްލު ހޯދަމުންދާއިރުވެސް، ހާސްކަމުގެ ތެރޭގައި މާލޭގައި އުޅެން ޖެހިފައިވާ ޒުވާނުންނަށް އެ ހާސްކަމުން މިންޖުކުރެވޭނެ މަރުކަޒެއް ބޭނުންވެފައިވާކަން ގަރާރުގައި ބުނެފައިވެ އެވެ.\n"ޒުވާނުންނާއި ރައްޓެހިންނާއި އެކުވެރިންނާއެކު ހީނ، ސަމާސާކޮށް، މަޖާކޮށްލެވޭ ފަދަ މާހައުލެއް މިޔުޒިކް އަޑުއަހާލައި، ވަގުތު ހޭދަކޮށްލެވޭނެ މަރުކަޒަކަށް މިވަނީ އިންތިހަށް ބޭނުންވެފަ އެވެ. ތަފާތު ވައްތަރުގެ މިޔުޒިކާއި ލަވަ އަޑުއަހާލަން ޒުވާނުން އެއްވެ އުޅެވޭނެ ތަނެއްގެ މުހިންމުކަން [މިވަނީ] އިތުރުވެފައި،" އެމްޑިޕީގެ ފުރަތަމަ ސަރުކާރުގެ ޒުވާނުންނާއި ކުޅިވަރާ ބެހޭ ވަޒީރު ހަސަން ލަތީފުގެ ގަރާރުގައި ބުނެފައިވެ އެވެ.


#OagaMV | Fast, Reliable and Unbiased News from Maldives.\nފިތުރު އީދުގެ ހަނދު ސާބިތުކުރުން މިރޭ\t1438 ވަނަ އަހަރުގެ ފިތުރު އީދުގެ ހަނދު ސާބިތުކުރުން މިރޭ އޮންނާނެއެވެ. ކުރީ އަހަރުތަކެކޭވެސް އެއްފަދައިން މިއަހަރުގެ ޝައްވާލް މަހުގެ ހަނދު ސާބިތު ކުރުމަށްޓަކާ...\nއޭސީސީ އިން ރައީސް މައުމޫންގެ ބަޔާން ނަގަނީ\tކުރީގެ ރައީސް އަލްއުސްތާޒު މައުމޫން އަބްދުލް ގައްޔޫމް އޭސީސީ އަށް ހާޒިރުކޮށް ބަޔާނެއް ނެގުމަށް ނިންމައިފިއެވެ. ރައީސް މައުމޫނުގެ ބަޔާނެއް ނަގަން ބޭނުންވާތީ...\nއިސްމާއިލް ރަޝީދުގެ ބަންދަށް 15 ދުވަސް އިތުރު ކުރީ ރަނގަޅަށް – ހައި ކޯޓު\tމިއަހަރުގެ އޭޕްރީލްމަހުގެ 22 ވަނަ ދުވަހުގެރޭ ރަހުމު ކުޑަގޮތަކަށް މަރާލާފައި އޮއްވައި ފެނުނު ބްލޮގައި ޔާމީން ރަޝީދުގެ މަރުގެ ތުހުމަތުގައި ހައްޔަރުކޮށްފައިވަ މ....\n49 އިންޖީނެއްގެ ހާލަތު ވަރަށް ގޯސް – ފެނަކަ\tފެނަކަ ކޯޕަރޭޝަން އިން އަތޮޅުތަކަށް ފޯރުކޮށްދޭ ހިދުމަތުގެ ތެރެއިން 49 އިންޖީނެއްގެ ހާލަތު ވަރަށް ގޯސްކަމަށް އެ ކޯޕަރޭޝަންގެ މެނޭޖިން ޑިރެކްޓަރު އަހުމަދު ޝަރީފް...\nދައުލަތަށް ލިބެންޖެހޭ ފައިސާ ހޯދުމަށް މިދަނީ މަސައްކަތް ކުރަމުން – ބަންޑާރަ ނައިވު\tއެކިގޮތްގޮތުން ދައުލަތަށް ލިބެންޖެހޭ ގިނަ އަދަދެއްގެ ފައިސާ ހޯދުމުގެ މަސައްކަތް ކުރިއަށްދާކަމަށް ބަންޑާރަ ނައިބު އަލްއުސްތާޒު މުހައްމަދު އަނިލް ވިދާޅުވެއްޖެއެވެ....\nވަންދޫގައި ފަގީރަކު ނެތުމުން ޒަކާތު ފައިސާ ހިރިލަންދޫ އަށް\nސްކޫލު ދަރިވަރަކާ އެއްޖިންސުން ގުޅުން ހިންގި މިލަންދޫ އިސްލާމް ޓީޗަރު ހައްޔަރުކޮށްފި\nއެމްއާރްޑީސީގެ އެމްޑީކަމުން ނިމާލް އިސްތިއުފާދެއްވައިފި\nރެސިޕީ: ދޮން އަނބު ރިހަ\nފިތުރު އީދުގެ ހަނދު ސާބިތުކުރުން މިރޭ\n1438 ވަނަ އަހަރުގެ ފިތުރު އީދުގެ ހަނދު ސާބިތުކުރުން މިރޭ އޮންނާނެއެވެ. ކުރީ އަހަރުތަކެކޭވެސް އެއްފަދައިން މިއަހަރުގެ ޝައްވާލް މަހުގެ ހަނދު ސާބިތު ކުރުމަށްޓަކާ މިއަހަރުގެ ޝައްވާލް […]\tވަންދޫގައި ފަގީރަކު ނެތުމުން ޒަކާތު ފައިސާ ހިރިލަންދޫ އަށް\nއޭސީސީ އިން ރައީސް މައުމޫންގެ ބަޔާން ނަގަނީ\nއިސްމާއިލް ރަޝީދުގެ ބަންދަށް 15 ދުވަސް އިތުރު ކުރީ ރަނގަޅަށް – ހައި ކޯޓު\nކުރީގެ ރައީސް އަލްއުސްތާޒު މައުމޫން އަބްދުލް ގައްޔޫމް އޭސީސީ އަށް ހާޒިރުކޮށް ބަޔާނެއް ނެގުމަށް ނިންމައިފިއެވެ. ރައީސް މައުމޫނުގެ ބަޔާނެއް ނަގަން ބޭނުންވާތީ އޭސީސީން ވަނީ މިއަދު […]\tއެމްއާރްޑީސީގެ އެމްޑީކަމުން ނިމާލް އިސްތިއުފާދެއްވައިފި\nއެސިސްޓެންޓް އެޓާނީ ޖެނެރަލްގެ މަގާމަށް ބޭފުޅަކު އައްޔަނު ކުރައްވައިފި\nއެލްޖީއޭގެ ބޯޑަށް ތިންބޭފުޅުން އައްޔަނު ކުރައްވައިފި\nދައުލަތަށް ލިބެންޖެހޭ ފައިސާ ހޯދުމަށް މިދަނީ މަސައްކަތް ކުރަމުން – ބަންޑާރަ ނައިވު\nމައިލޯ 5ކޭ ޓީމް ރަން ކާމިޔާބު ކަމާއެކު ބާއްވައިފި\n21 މެއި 2017\nމޯލްޑިވްސް ސްޕޯޓްސް ކޯޕަރޭޝަންއިން އިންތިޒާމް ކޮށްގެން ރާއްޖޭގައި ފުރަތަމަ ފަހަރަށް މައިލޯ 5ކޭ ޓީމް ރަން ހުޅުމާލޭގައި ބާއްވައިފިއެވެ. މެއި 20 ވަނަ ދުވަހު ބޭއްވި މި […]\t”މައިލޯ 5K ޓީމް ރަން“ ގައި ރަޖިސްޓްރީ ކުރަން ހުޅުވާލައިފި\n9 މެއި 2017\nސެރީނާ ވިލިއަމްސް ފުރަތަމަ ދަރިފުޅަށް ބަނޑުބޮޑުވެއްޖެ\nޓީވީގެ ”ބެޓްމޭން“ 88 އަހަރުގައި މަރުވެއްޖެ!\n11 ޖޫން 2017\nކުޑަ ސްކްރީންގައި 1960ގެ އަހަރުތަކުގައި ދެއްކި އެންމެ ވަރުގަދަ އެއް ސީރީޒް ކަމަށްވާ ”ބެޓްމޭން“ގެ ލީޑް ރޯލުން ފެނިގެން ގޮސްފައިވާ އެޑަމް ވެސް މަރުވެއްޖެއެވެ. ހުކުރުދުވަހުގެ...\t”ވޮންޑަވުމަން“ އައިސް ”ދަ މަމީ“ވެސް ވަޅުލައިފި\nފުރަތަމަ ދުވަހު ރާބްތާ އަށް ފިނި ތަރުހީބެއް\nއިސްމާއިލް ރަޝީދުގެ ބަންދަށް 15 ދުވަސް އިތުރު ކުރީ ރަނގަޅަށް - ހައި ކޯޓު\nއޮޕަރޭޝަންއެއްގައި އިހަވަންދޫއިން ހަ މީހަކު ހައްޔަރުކޮށްފި\n49 އިންޖީނެއްގެ ހާލަތު ވަރަށް ގޯސް - ފެނަކަ\nރޯދަމަސް ކައިރިވާއިރު ބާޒާރުގެ އަގުތައް މައްޗަށް\tގެލެރީ\nCopyright © 2017 Oaga\nއޯގަ.އެމްވީ\tރާއްޖެއާއި ދުނިޔޭގެ ޙަބަރުތައް ތާޒާކަމާއެކު ވަގުތުން ވަގުތަށް ކިޔުންރެތިންނާއި ހަމަޔަށް ގެނެސްދިނުމުގެ އިތުރުން ކިޔުންތެރިންނަށް މުޙިއްމު އާންމު މަޢުލޫމާތުތަށް މި ވެބްސައިޓް މެދުވެރިކޮށް ގެނެސްދެވޭނެއެވެ.\nއޮފީސް\tމ. ޓްވެލްވް ގްރީން


ގްރޭޓާ މާލޭ އިންޓާކަނެކްޝަން ޕްރޮޖެކްޓާއި އެކު ޕަވާ ސެކިއުރިޓީގެ ކަށަވަރު ވެގެން ދާނެ: ސްޓެލްކޯ | Sangu News\nގްރޭޓާ މާލޭ އިންޓާކަނެކްޝަން ޕްރޮޖެކްޓާއި އެކު ޕަވާ ސެކިއުރިޓީގެ ކަށަވަރު ވެގެން ދާނެ: ސްޓެލްކޯ\n7 ސެޕްޓެމްބަރ 2020 - 19:07\nގްރޭޓާމާލެ ސަރަހައްދުގެ ކަރަންޓު އެއް ވިއުގައަކުން ގުޅާލުމަށް ކުރިޔަށް ގެންދާ ޕްރޮޖެކްޓް\nގްރޭޓާމާލެ ސަރަހައްދުގެ ކަރަންޓު އެއް ވިއުގައަކުން ގުޅާލުމަށް ކުރިޔަށް ގެންދާ ޕްރޮޖެކްޓްގެ ފޭސް އެކެއް ނިމުމުން ގްރޭޓާރ މާލެ ސަރަހައްދުގެ ޕަވާ ސެކިއުރިޓީގެ ކަށަވަރު ވެގެން ދާނެ ކަމަށް ސެޓެލްކޯގެ މެނޭޖިން ޑިރެކްޓަރު ހަސަން މުޣުނީ ވިދާޅުވެއްޖެއެވެ.\nކަރަންޓު ހިދުމަތް ދޭ މައި ކުންފުނި، ސްޓެލްކޯއިން މި ޕްރޮޖެކްޓާއި ގުޅޭގޮތުން މީޑިއާތަކަށް މައުލޫމާތު ދެމުން ބުނެފައިވަނީ ހުޅުލޭގައި އަޅާ ސަބްސްޓޭޝަނަކީ ގްރޭޓާ މާލޭ އިންޓާކަނެކްޝަން ޕްރޮޖެކްޓްގެ ވަރަށް މުހިންމު ބައެއް ކަމަށެވެ. އެގޮތުން ގްރޭޓާ މާލޭ އިންޓާކަނެކްޝަން ނުވަތަ ގުރިޑް ޕްރޮޖެކްޓްގެ ފުރަތަމަ ފޭސްގައި ހުޅުމާލެއާއި، މާލެ ގުޅާލަން ނިންމާފައިވާއިރު، އެ ސަބްސްޓޭޝަންގެ ސަބަބުން ހުޅުލެ ވެސް އެ ގްރިޑާ ގުޅިގެންދާނެ ކަމަށް ވަނީ ބުނެފައެވެ.\nމި ޕްރްޖެކްޓްގެ ދެވަނަ ފިޔަވަހީގައި މާލެއާއި، ވިލިނގިލި، ތިލަފުށި އަދި ގުޅިފަޅު އެއްގުރިޑަކުން ގުޅާލަން ނިންމާފައިވާ ކަމަށް ސްޓެލްކޯ އިން ބުންޏެވެ. އަދި އެ ޕްރޮޖެކްޓްގެ މަސައްކަތް ނިމުމުން، މާލޭގައި ހުންނަ އިންޖީނުގެއަކީ ހަމަ އެކަނި ބެކަޕެއްގެ ގޮތަށް ބޭނުން ކުރެވިގެންދާނެ ކަމަށް ވެސް އެ ކުންފުނިން ބުންޏެވެ.\nނޫސްވެރިންނަށް މައުލޫމާތު ދެއްވަމުން މުޣުނީ ވިދާޅުވީ މިހާރު ކުރެވެމުން ދާ މަސައްކަތަކީ ގްރޭޓާ މާލޭގެ އިންޓަރ ކަނެކްޝަން މަޝްރޫއުގެ ފޭސް އެކެއްގެ މަސައްކަތް ކަމަށެވެ. ކޮވިޑުގެ ސަބަބުން މަޝްރޫއުއަށް ކޮންމެވެސް ވަރެއްގެ ދަތިކަމެއް އައި ނަމަވެސް، މިހާރު އަނެއްކާވެސް ނޯމަލް ސްޕީޑެއްގައި މަސައްކަތް ފެށިގެން ކުރިޔަށް ދާ ކަމަށް މުޣުނީ ވިދާޅުވިއެވެ.\nމިވަގުތު ކުރިޔަށް ދާ މަސައްކަތަކީ މާލޭގައި ބަހައްޓާ ދެ ޓްރާންސްފޯމަރު ވެއްދުމުގެ މަސައްކަތް ކަމަށް މުޣުނީ ވިދާޅުވިއެވެ. އަދި މި ޓްރާންސްފޯމަރަކީ 95 އެމްވީއޭގެ ޓްރާންސްފޯމަރު ކަމަށާއި، މި ގޮތަށް ހުޅުމާލޭގައި ވެސް 95 އެމްވީގެ ދެ ޓްރާންސްފޯމަރު ބަހައްޓާނެ ކަމަށް މުޣުނީގެ ވާހަކައިގައި ވަނީ ފާހަގަ ކުރައްވާފައެވެ. އޭގެ އިތުރުން ހުޅުލޭގެ ޓްރާންސްފޯމަރު އޮންޕޮޒިޝަންގައި ބަހައްޓާފައިވާ ކަމަށް އޭނާ ވިދާޅުވިއެވެ.\n"މާލޭގައި މި ބަހައްޓާ ދެ ޓްރާންސްފޯމަރަށް ފަހު. ހުޅުމާލޭގެ ޓްރާންސްފޯމަރު ބެހެއްޓުމުގެ މަސައްކަތް ކުރިޔަށް ގެންދެވޭނެ. ދެން މި މަސައްކަތް ކުރިޔަށް ގެންދާއިރު އަޅުގަނޑުމެންނަށް ތަފާތު އެކި ގޮންޖެހުންތައް ދިމާވެގެން ދިޔަ، އެއީ މަސައްކަތްތަކުގެ ޝެޑިއުލްއަށް ބަދަލުތަކެއް ގެންނަން ޖެހުނު ކޮވިޑާއި ގުޅިގެން، ޗައިނާގެ ދަތުރުތައް ހުއްޓުމުން. އަދި ރާއްޖޭގެ ބޯޑަރުތައް ވެސް ބަންދު ކުރުމާއި އެއްކޮށް" މުޣުނީ\nދަތިތަކެއް ދިމާވީ ނަމަވެސް ސަރުކާރުން ކުރި މަސައްކަތްތަކުގެ ތެރެއިން، ޗާޓަރު ފްލައިޓެއް ހަމަ ޖެހި އިންޖީނަރުން އައުމާއި އަދި ބޭނުންވާ ތަކެތި ގެނައުމުގެ އިންތިޒާމުތައް ހަމަޖެހިގެން ދިޔަކަމަށް މުޣުނީ ވިދާޅުވިއެވެ. އެގޮތުން މިވަގުތު މަސައްކަތްތަކުގައި ހަރަކާތްތެރިވަމުން ދަނީ ތަޖުރިބާކާރު އިންޖީނިއަރުންގެ ޓީމެއް ކަމަށް މުޣުނީ ވިދާޅުވިއެވެ.\nމިވަގުތު މަސައްކަތް ކުރިޔަށް ދާ ސްޕީޑަށް ބަލާ އަންނަ އަހަރުގެ ފުރަތަމަ ކުއާޓާރ އަށް މަސައްކަތް ނިންމާލެވޭނެ ވަރުވާނެ ކަމަށް މުޣުނީ ލަފާ ކުރެއްވިއެވެ. އަދި މި މަސައްކަތް ނިމުމާއި އެކު 100 މެގަ ވޯޓުގެ ކެރީއިން ކެޕޭސިޓީ ލިބިގެން ދާނެ ކަމަށެވެ.\nމުޢުނީ ވިދާޅުވީ މާލެ އާއި ހުޅުމާލޭގެ މަސައްކަތް ނިމުމުން ގްރޭޓާރ މާލެ ސަރަހައްދުގެ ޕަވާ ސެކިއުރިޓީގެ ބޮޑު ބައެއް ނިމިގެން ދާނެ ކަމަށެވެ.\nޕްރޮޖެކްޓްގެ ދަށުން ގާއިމް ކުރަމުން އަންނަ ސަބްސްޓޭޝަން ތަކުގެ ތެރެއިން މާލޭގައި ގާއިމް ކުރާ ސަބްސްޓޭޝަންގެ ފްލޯރިންގެ މަސައްކަތް ވަނީ ނިމިފައެވެ.\nސަބްސްޓޭޝަންތަކަށް ބޭނުންވާ ކޭބަލްތައް އެޅުމަށް ކޭބަލް ޑަކްޓްސް މިހާރު ހުޅުމާލެ ލިންކްރޯޑްގައި ހަދަމުން އަންނަ އިރު، އެކަމަށް ބޭނުންވާ ކޭބަލްތައް ރާއްޖެ ވަނީ ގެނެސްފައެވެ.\nކަރަންޓުގެ ހިދުމަތް, މުޣުނީ, ގްރޭޓާ މާލޭ އިންޓާކަނެކްޝަން ޕްރޮޖެކްޓު, ގްރޭޓާމާލެ ސަރަހައްދު, ސްޓެލްކޯ\n67%ވަރަށް ގަދަ 0%ވަރަށް ގަޔާވޭ 33%ބޮޑު ޖޯކެއް 0%ހައިރާންވެއްޖެ 0%ވަރަށް ދެރަ 0%ރުޅިގަދަ ވަނީ